text:
LibreOffice 7.4 Help
Depending on the field type that you select, you can assign conditions to certain functions. For example, you can define a field that executes a macro when you click the field in the document, or a condition that, when met, hides a field. You can also define placeholder fields that insert graphics, tables, frames and other objects into your document when needed.
The following fields can only be inserted if the corresponding field type is selected in the Type list.
ལས་འགན་ས་སྒོཚུ་གི་དོན་ལུ་ དབྱེ་བའི་ས་གནས་འཆང་འཁན་དེ་གི་སསྒཽ་ཚུ་གུ་དོན་ལུ་རྐྱངམ་ཅིག་ལག་ལེན་འཐབ་དོ་ཡོདཔ་ཨིན། ནཱ་ལུ་ རྩ་སྒྲིག་དེ་གིས་ ས་གནས་འཆང་འཁན་ཡོད་མི་གི་དོན་ལུ་ རྩ་སྒྲིག་དེ་གིས་དངོས་པོ་ གཏན་འབེབས་བཟོཝ་ཨིན།
ས་སྒོ་ཚུ་གནས་སྟངས་དང་མཉམ་མཐུད་འབད་ཡོད་མི་དེ་གི་དོན་ལུ་ ནཱ་ལུ་ཁྱད་ཚད་ཐོ་བཀོད་འབད།
Enter the text to display when the condition is met in the Then box, and the text to display when the condition is not met in the Else box.
ཁྱོད་ཀྱིས་གནད་སྡུད་གཞི་རྟེན་ས་སྒོ་ཚུ་ དེ་སྒང་ དང་ གཞན་ཡང་ སྒྲོམ་ཚུ་ནང་ལུ་ རྩ་སྒྲིག་"databasename.tablename.fieldname"དེ་ལག་ལེན་འཐབ་པའི་ཐོག་ལས་ གནད་སྡུད་གཞི་རྟེན་ས་སྒོ་ཚུ་ཡང་བཙུགས་ཚུགས།
ཐིག་ཁྲམ་དང་ཡང་ན་ས་སྒོའི་མིང་དེ་གནད་སྡུད་གཞི་རྟེན་ཅིག་ནང་ལུ་མེད་པ་ཅིན་ ག་ནི་ཡང་བཙུགས་བཙུགསཔ་མེདཔ་ཨིན།
ཁྱོད་ཀྱིས་འདྲེན་ཚིག་ཚུ་ "databasename.tablename.fieldname"་དེག་ི་གྲངས་སུ་བཙུགས་པ་ཅིན་ གསལ་བརྗོད་དེ་ཚིག་ཡིག་སྦེ་བཙུགསཔ་ཨིན།
ཁྱོད་ཀྱིས་ ས་སྒོའི་ནང་ལུ་བཀྲམ་སྟོན་འབད་ནི་ཨིན་མི་ཚིག་ཡིག་དེ་ཡིག་དཔར་རྐྱབས། ཁྱོད་ཀྱིས་ས་གནས་འཆང་འཁན་ས་སྒོ་བཙུགསཔ་ཨིན་པ་ཅིན་ ཁྱོད་ཀྱིས་མའུསུ་དཔག་བྱེད་དེེ་ས་སྒོ་དེ་གི་ལྟག་ལས་ངལ་འཚོ་བའི་སྐབས་ལུ་ གྲོགས་རམ་ཕན་བསླབ་ཅིག་སྦེ་བཀྲམ་སྟོན་འབད་ནི་ཨིན་མི་ཚིག་ཡིག་དེ་ཡིག་དཔར་རྐྱབས།
ཁྱོད་ཀྱིས་ས་སྒོ་དེ་ལུ་ཨེབ་གཏང་འབད་བའི་སྐབས་ལུ་ གཡོག་བཀོལ་ནིི་ཨིན་མི་མེཀརོ་དེ་སེལ་འཐུ་འབད།
སེལ་འཐུ་འབད་ཡོད་པའི་མེཀརོ་གི་མིང་དེ་སེལ་འཐུ་འབདཝ་ཨིན།
ཁྱོད་ཀྱིས་ ས་གནས་འཆང་འཁན་ས་སྒོ་དེ་ནང་ལུ་འབྱུང་བཅུག་ནི་ཨིན་མི་ཚིག་ཡིག་དེ་ ཡིག་དཔར་རྐྱབས།
གནས་སྟངས་ཚང་པའམ་དེ་དང་བསྟུན་པ་ཅིན་ ཁྱོད་ཀྱིས་སྦ་བཞག་ནི་ཨིན་མི་ཚིག་ཡིག་དེ་ཡིག་དཔར་རྐྱབས།
ཁྱོད་ཀྱིས་མཉམ་མཐུད་འབད་ནི་ཨིན་མི་གི་ཡིག་འབྲུ་ཚུ་ཐོ་བཀོད་འབད། ཁྱོད་ཀྱིས་འ་ལུ་ཡིག་འབྲུ་ ༦ མཉམ་མཐུད་འབད་ཚུགས། གདམ་ཁ་དེ་ཡང་ མཉམ་མཐུད་ཡིག་འབྲུ་ཚུ་གི་ ས་སྒོའི་དབྱེ་བ་གི་དོན་ལུ་རྐྱམ་ཅིག་འཐོབ་ཚུགས།
སེལ་འཐུ་འབད་ཡོད་པའི་ས་སྒོ་དེ་གི་དོན་ལུ་ གནས་གོང་ཅིག་ཐོ་བཀོད་འབད།
ཁྱོད་ཀྱིས་ ཡིག་ཆའི་ནང་ལུ་སེལ་འཐུ་འབད་ཡོད་མི་ས་སྒོ་དེ་ལུ་ཨེབ་གཏང་འབད་བའི་སྐབས་ལུ་གཡོག་བཀོལ་མི་ མེཀརོ་དེ་གདམ་ཁ་བརྐྱབ་ཚུགས་པའི་མེཀརོ་སེལ་བྱེད་དེ་ཁ་ཕྱེཝ་ཨིན། ཨེབ་རྟ་འདི་"Execute macro"ལས་འགན་ས་སྒོ་གི་དོན་ལུ་རྐྱངམ་ཅིག་འཐོབ་ཚུགསཔ་ཨིན།
འོག་གི་ཚད་འཛིན་ཚུ་ ཨིན་པུཊི་ཐོཡིག་ས་སྒོ་:གི་དོན་ལུ་བཀྲམ་སྟོན་འབད་འབདཝ་ཨིན།
རྣམ་གྲངས་གསརཔ་ཅིག་ཐོ་བཀོད་འབད།
རྣམ་གྲངས་ཚུ་ ཐོ་ཡིག་ནང་ལུ་ཁ་སྐོང་བརྐྱབ་ཨིན།
རྣམ་གྲངས་ཚུ་ཐོ་འགོད་འབདཝ་ཨིན། རྣམ་གྲངས་འགོ་དང་པམ་འདི་རང་ཡིག་ཆའི་ནང་ལུ་སྟོན་ཏེ་ཡོདཔ་ཨིན།
སེལ་འཐུ་འབད་ཡོད་མི་རྣམ་གྲངས་དེ་ཐོ་ཡིག་ནང་ལས་རྩ་བསྐྲད་གཏངམ་ཨིན།
སེལ་འཐུ་འབད་ཡོད་པའི་རྣམ་གྲངས་དེ་ཡར་ཐོ་ཡིག་ནང་ལུ་སྤོ་བཤུད་འབདཝ་ཨིན།
སེལ་འཐུ་འབད་ཡོད་པའི་རྣམ་གྲངས་དེ་མར་ཐོ་ཡིག་ནང་ལུ་སྤོ་བཤུད་འབདཝ་ཨིན།
ཨིན་པུཊི་ཐོ་ཡིག་གི་དོན་ལུ་མཐུན་མོངས་མ་ཡིན་པའི་མིང་ཅིག་ཐོ་བཀོད་འབད།.
ཁྱོད་ཀྱིས་ཡིག་ཆའི་ནང་གི་ཨིན་པུཊི་ཐོ་ཡིག་ས་སྒོའི་དེ་ལུ་ཨེབ་གཏང་འབད་བའི་སྐབས་ལུ་ ཌའི་ལོག་འདི་སྟོན་སྟོནམ་ཨིན།
Choose the item that you want to display in the document, then click OK.
Displays the Edit Fields: Functions dialog, where you can edit the Input list.
Closes the current Input list and displays the next, if available. You see this button when you open the Choose Item dialog by CommandCtrl+Shift+F9.


c: text/html

text:
༉ འབྲུག་གི་བཙག་འཐུ་ལྷན་ཚོགས་ཀྱི་ མི་དམངས་ཡོངས་ལུ་ཞུ་དོན་དེ་ཡང་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༡༡༢ པ་དང་ འབྲུག་གི་འགྲེམ་ཐོག་རྒྱན་ཤོག་ བཅའ་ཡིག་དང་སྒྲིགས་གཞི་༢༠༡༨ ཅན་མའི་དོན་ཚན་ ༤.༡ པ་དང་འཁྲིལ་ བཙག་འཐུའི་ཐོ་ཡིག་ཟིན་བྲིས་དང་ འགྲེམ་ཐོག་ཚོགས་རྒྱན་སྐྱུར་མི་ཚུའི་ཟིན་ཐོ་འདི་ མི་དམངས་ཀྱིས་བརྟག་ཞིབ་འབད་དེ་ ཐོབ་བརྗོད་དང་དགག་ཆ་བཀོད་ནི་གི་དོན་ལུ་ གསར་སྟོན་འབདཝ་ཨིན།
བཙག་འཐུའི་ཐོ་ཡིག་ཟིན་བྲིས་དང་ འགྲེམ་ཐོག་ཚོགས་རྒྱན་སྐྱུར་མི་ཚུའི་ཟིན་ཐོ་འདི་ འབྲེལ་ཡོད་རྫོང་ཁག་བཙག་འཐུའི་ཡིག་ཚང་དང་ ཐིམ་ཕུག་ཀ་ཝང་བྱང་ས་ འབྲུག་གི་བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་ (དམངས་གཙོའི་ཁང་བཟང་) ཡང་ན་ བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ www.ecb.bt ནང་གཟིགས་ཚུགས།
ཁྱད་ཡོན་ལྡན་པའི་ཚོགས་རྒྱན་སྐྱུར་མི་ཆ་མཉམ་གྱིས་རང་ ཁྱོད་རང་བཙག་འཐུའི་ཐོ་ཡིག་ནང་ཚུད་ཡོདཔ་དང་ ཁ་གསལ་ཚུ་མ་འཛོལ་བར་ ངེས་བདེན་བཀོད་དེ་ཡོདཔ་ལུ་ བདེན་དཔྱད་འབད་གནང་དགོ་པའི་མགྲོན་བརྡ་ཞུཝ་ཨིན། ཐོབ་བརྗོད་ཟེར་མི་འདི་ བཙག་འཐུའི་ཐོ་ཡིག་ནང་བཀོད་ནི་ལུ་ (དཔེ་འབདནི་ བཙག་འཐུའི་ཐོ་ཡིག་ནང་ ནོར་བ་འབད་བཀོད་དེ་ཡོད་མི་དང་ ཡང་ན་ ག་འབད་རུང་ཅིག་གི་བརྡ་དོན་ཁ་གསལ་མ་ཚུད་པར་ཡོད་མི་དེ་ དག་བཅོས་འབད་ནི་ལུ་སླབ་ཨིན) དེ་ལས་ /ཡང་ན་ དགག་ཆ་ཟེར་མི་འདི་ (དཔེ་འབདནི་ བཙག་འཐུའི་ཐོ་ཡིག་ནང་ ག་འབད་རུང་ཅིག་འཛོལ་ཏེ་ཚུད་ཡོད་པ་ཅིན་དེ་་ལུ་ དགག་ཆ་བཀོད་ནི་ལུ་སླབ་ཨིན) གལ་སྲིད་ འདི་བཟུམ་ཚུ་ཡོད་དེ་འབད་བ་ཅིན་ སྤྱི་ལོ་༢༠༡༨ སྤྱི་ཟླ་ ༢ པའི་སྤྱི་ཚེས་༡༦ ལས་འགོ་བཙུགས་ སྤྱི་ཚེས་༢༥ ཚུན་གྱི་བར་ན་ རང་སོའི་འབྲེལ་ཡོད་ རྫོང་ཁག་བཙག་འཐུ་ཡིག་ཚང་ནང་ལུ་བཀོད་དགོ།
ཐོབ་བརྗོད་དང་ དགག་ཆ་བཀོད་ནི་ལུ་དགོ་པའི་འབྲི་ཤོག་འདི་ བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་ རྫོང་ཁག་བཙག་འཐུའི་ཡིག་ཚང་ དེ་ལས་ བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ནང་ལས་ཐོབ་ཚུགས།
བརྡ་དོན་ཁ་གསལ་གྱི་དོན་ལུ་ འབྲེལ་བ་འཐབ་ས།
བཀྲ་ཤིས་རྡོ་རྗེ།
བཙག་འཐུའི་ཐོ་ཡིག་དང་བཅད་མཚམས་ལས་ཁུངས།
འགྲུལ་འཕྲིན་ཨང་ ༡༧༦༡༢༢༢༩
ཡང་ན་
རྣམ་རྒྱལ་ཚེ་རིང་།
འགྲེམ་ཐོག་ རྒྱན་ཤོག་ཚོགས་རྒྱན་སྡེ་ཕྲན།
འགྲུལ་འཕྲིན་ཨང་ ༡༧༡༡༥༣༥
་་་ཁྲལ་ཡངས་ (Toll Free No. 2008
འབྲུག་གི་བཙག་འཐུ་ལྷན་འཛིན་སྤྱི་ཁྱབ

robotstxt: allowed

filter: keep


text:
༉ བདུན་ཕྲག་༤ གི་རྒྱབ་ལས་ ཐིམ་ཕུག་ཁྲོམ་སྡེའི་དོན་ལུ་ ཁྲོམ་དཔོན་གསརཔ་ཅིག་འོང་ནི་ཨིནམ་ད་ ཁྲོམ་དཔོན་གྱི་དོན་ལུ་ དོ་འགྲན་འབད་མི་ འདེམས་ངོ་༣ ཡོདཔ་ཨིན་པས།
ཐིམ་ཕུག་གི་ ཚོགས་རྒྱན་བཙུགས་མི་ཚུ་གིས་ ཁྲོམ་དཔོན་བགྲེསཔ་དང་ ཁྲོམ་སྡེའི་འཆར་གཞི་འགོ་དཔོན་ དེ་ལས་ སྒེར་སྡེ་ནང་ ལཱ་འབད་མི་འདེམས་ངོ་༣ གྱི་གྲས་ལས་ དྲག་ཤོས་ཅིག་ གདམ་ཁ་རྐྱབ་དགོ་ནི་ཨིན་པས།
ཚོགས་རྒྱན་བཙུགས་མི་ཚུ་གིས་ བསམ་ཞིབ་འབད་ཞིནམ་ལས་ བསམ་སྤྱོད་ལེགས་ཤོམ་ཡོད་མི་ ཁྲོམ་དཔོན་གདམ་འཐུ་འབད་དགོ་མི་དེ་ཡང་ ཁྲོམ་སྡེ་ལུ་ འཕྲལ་མཁོ་ཅན་སྦེ་ དགོཔ་ག་ཅི་ཡོད་ག་དང་ འདེམས་ངོ་དེ་གིས་ ཁྲོམ་སྡེའི་མཁོ་འདོད་ཚུ་ བསྒྲུབ་ཚུགས་མ་ཚུགས་ དེ་ལས་ ཁྲོམ་སྡེའི་སྐྱིད་སྡུག་བལྟ་མི་ཅིག་ལུ་ ཚོགས་རྒྱན་བཙུགས་དགོཔ་ཨིན་པས།
བྱང་ཐིམ་ཕུག་ལུ་ འདེམས་ངོ་༢ དང་ ལྷོ་ཐིམ་ཕུག་ལུ་ འདེམས་ངོ་༡ ཡོདཔ་ཨིན་པས།
བྱང་ཐིམ་ཕུག་ལས་ མི་སེར་ཚུ་གིས་ སླབ་མིའི་ནང་ མདུན་སྐྱོད་འགྱུར་བ་འབག་མི་ འདེམས་ངོ་ཅིག་བལྟ་དོ་ཟེར་ཨིནམ་ད་ གལ་སྲིད་ མི་ཚུ་གིས་ མནོ་བསམ་བཏང་དོ་བཟུམ་སྦེ་ འབྱུང་བཞི་ནང་-ཀ་ཝང་གྱང་ས་འདེམས་ཁོངས་ལས་ བསོད་ནམས་རྡོ་རྗེ་དང་ བདེ་ཆེན་ཆོས་གླིང་-རྟ་བབ་འདེམས་ཁོངས་ལས་ ཨྱོན་རྡོ་རྗེ་༢ ལས་ གཅིག་གདམ་ཁ་རྐྱབ་པ་ཅིན་ གྲུབ་འབྲས་ལེགས་འཐོན་འབད་ཚུགས་ནི་མས་ཟེར་ཨིན་པས།
བྱང་ཐིམ་ཕུག་གི་ ཚོགས་རྒྱན་བཙུགས་མི་ཚུ་ལུ་ མནོ་ལུགས་བགོ་བཤའ་རྐྱབ་ཡོདཔ་ཨིན་རུང་ འདེམས་ངོ་མེད་པའི་ འདེམས་ཁོངས་ཚུ་ལུ་བརྟེན་ ཚོགས་རྒྱན་བཙུགས་མི་ མངམ་འཐོན་བཅུག་ནིའི་གོ་སྐབས་ཡོདཔ་ད་ ལྷོ་ཁ་ཐུག་ལས་ འདེམས་ངོ་༡ ཡང་ཅིན་ བྱང་ཁ་ཐུག་ལས་ འདེམས་ངོ་༡ འཐོབ་ནི་ལུ་ རེ་བ་བསྐྱེད་དོ་ཡོདཔ་བཞིན་དུ་ གལ་སྲིད་ བྱང་ཁ་ཐུག་ལས་ གདམ་འཐུ་འབད་བ་ཅིན་ ལོ་ངོ་བཅུ་ཕྲག་༢ ཀྱི་ཤུལ་ལས་ གོ་གནས་འཆང་ནི་མས་ཟེར་ཨིན་པས།
མུ་ཏིག་ཐང་དང་ ནོར་འཛིན་འདེམས་ཁོངས་ལས་ གདེམས་ངོ་མེད་དོ་བཟུམ་སྦེ་ ལྕང་བང་གྲུ་-ཨོ་ལ་ཁ་འདེམས་ཁོངས་ནང་ ཁྱད་ཚད་ལྡན་པའི་ཚོགས་རྒྱན་བཙུགས་ཆོག་མི་༢,༡༠༤ ཡོད་མི་དེ་ མཐོ་ཤོས་ཅིག་ཡོད་རུང་ འདེམས་ངོ་མེདཔ་ལས་ ལྷོ་ཐིམ་ཕུག་གི་ འདེམས་ངོ་ཀུན་ལེགས་རྡོ་རྗེ་ལུ་ གོ་སྐབས་ཡོདཔ་ཨིན་པས།
མི་རློབས་༡༡༤,༥༥༡ ཡོད་མི་ ཐིམ་ཕུག་ཁྲོམ་སྡེ་ནང་ ཁྱད་ཚད་ལྡན་པའི་ ཚོགས་རྒྱན་བཙུགས་ཆོག་མི་༨,༠༠༧ གིས་ ཁྲོམ་དཔོན་བཙག་འཐུ་འབད་ནི་ཨིན་པས།
ཕྱགས་རྙིགས་འཛིན་སྐྱོང་སྐྱོ་དྲགས་དང་ གཞི་རྟེན་མཐུན་རྐྱེན་ རྒྱུན་འགྲུལ་ ཉེན་སྲུང་ལྡན་པའི་འཐུང་ཆུ་དང་ འཐུང་ཆུའི་དཀའ་ངལ་ སྤྱང་ཁྱིའི་གྱངས་ཁ་ དེ་ལས་ གནད་དོན་གཞན་ལེ་ཤ་ཅིག་ལུ་ ཚ་གྱང་ཡར་སེང་སོང་ཡོདཔ་ཨིན་པས།
ཁྲོམ་སྡེ་ནང་ ལམ་འགྲུལ་འབད་ནི་དང་ རྐང་འཁོར་ལམ་ སྐྱེད་ཚལ་ གླིང་ག་ ཤིང་འཛུགས་སྐྱོང་འབད་ནི་ཚུ་ལུ་ མི་སེར་གྱིས་ མཁོ་འདོད་བསྐྱེད་དོ་ཡོདཔ་ཨིན་པས།
ཐིམ་ཕུག་བཟོ་བཀོད་འཆར་གཞི་དང་ འཆར་གཞི་ཨམ་དང་འཁྲིལ་ ཁྲོམ་སྡེ་གོང་འཕེལ་གཏང་ནི་ཚུ་ ད་ལྟོ་ཚུན་ འབད་མ་ཚུགས་པར་ ལུས་ཡོད་པའི་གནས་ཚུལ།
བཀྲིས་ཕུན་ཚོགས།


text:
ཁ་ཙ་ ཕྱི་འབྲེལ་བློན་པོ་ ཌོག་ཊར་ རྟ་མགྲིན་རྡོ་རྗེ་དང་ འབྲུག་ལུ་ ནི་དར་ལེནཌི་གི་གཞུང་ཚབ་ མར་ཊིན་ བེན་ བཱརག་གིས་ ཀི་ལོ་མི་ཊར་༨༠.༥ འབད་མི་ དར་དཀར་དཔལ་ལ་-དཱལ་བ་རི་གཞུང་ལམ་ འགོ་འབྱེད་འབད་ཡོད་པའི་གནས་ཚུལ།
Check Also
སོ་ནམ་ཞིང་ལམ་ལག་ལེན་འཐབ་མི་ཚུ་ལས་ སྤྱོད་འཐུས་བསྡུ་ནི་ལུ་ཐེ་ཚོམ།
༉ སོ་ནམ་ཞིང་ལམ་ཚུ་ ཤིང་དང་ བྱེམ་ལ་སོགས་པ་ བཏོན་ནིའི་དོན་ལུ་ སྣུམ་འཁོར་ཆེ་བ་ཚུ་ ལག་ལེན་འཐབ་པའི་སྐབས་ སྤྱོད་འཐུས་བསྡུ་ནི་དེ་ ཟུར་ཁྲིམས་ནང་རྐྱངམ་གཅིག་ དོན་ཚན་སྦེ་ ཚུད་དེ་ཡོདཔ་ལས་ ས་གནས་གཞུང་གིས་ བསྟར་སྤྱོད་ འབད་ནི་ལུ་ ཐེ་ཚོམ་ཡོདཔ་ཨིན་པས། …


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ བརྡ་འཕྲིན་ཨང་ ཨི་སི་བི་/བརྡ་འཕྲིན་–༠༡/༢༠༡༦/༡༩༣ སྤྱི་ཚེས་༩–༨–༢༠༡༦ དང་འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༣༤ ཅན་མ་ཚུ་དང་འཁྲིལ་ ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་༢༠༡༦ གི་བཙག་འཐུའི་ཐོ་ཡིག་མཐའ་དཔྱད་འདི་གསར་སྟོན་འབདཝ་ཨིན།
བཙག་འཐུའི་ཐོ་ཡིག་མཐའ་དཔྱད་འདི་ སྤྱི་ཚེས་༢༠ ལས་ ༣༠–༨–༢༠༡༦ ཚུན་གྱི་དུས་ཡུན་རིང་ལུ་ རྫོང་ཁག་ཚུ་ལས་ “ཐོབ་བརྗོད་དང་ དགག་ཆ་” བཀོད་དེ་ཡོད་མི་ཚུ་ མཉམ་བསྡབ་དང་བསྒྱུར་བཅོས་ཚུ་འབད་བའི་ཤུལ་ལུ་ ས་གནས་གཞུང་གི་བཙག་འཐུ་ཐེངས་གཉིས་པའི་གོ་རིམ་གཉིས་པ་༢༠༡༦ གི་ ཆ་བཞག་ཚེས་གྲངས་ སྤྱི་ཚེས་༡–༦–༢༠༡༦ ཚུན་ལུ་ ཚོགས་རྒྱན་སྐྱུར་མི་ཡོངས་བསྡོམས་༤༠༢,༠༨༩ ཡོད་མི་ནང་ལས་ ཨམ་སྲུ་༢༠༥,༢༡༩ དང་ ཕོ་རྒས་༡༩༦,༨༧༠ ཨིན་མས།
བཙག་འཐུའི་ཐོ་ཡིག་འདི་ རྫོང་ཁག་དང་འཁྲིལ་ ཁ་དབྱེ་སྟེ་གཤམ་འཁོད་ལྟར་དུ་ཡོད་མི་ཚུ་ཡང་
རྒྱལ་ཁབ་ནང་གི་ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཡོངས་བསྡོམས་ལས་ ས་གནས་གཞུང་གི་བཙག་འཐུ་ཐེངས་གཉིས་པའི་དོན་ལུ་ འགྲེམ་ཐོག་རྒྱན་ཤོག་གི་ཚོགས་རྒྱན་སྐྱུར་མི་༧༨༢༡༨ གིས་ འགྲེམ་ཐོག་རྒྱན་ཤོག་གི་ཐོ་བཀོད་འབད་དེ་ཡོད།
ཚོགས་རྒྱན་སྐྱུར་མི་ངོ་རྐྱང་རེ་རེ་བཞིན་གྱིས་ ཁོ་/མོ་རའི་ཚོགས་རྒྱན་ས་ཁོངས་སྐོར་ ཚོགས་རྒྱན་སྐྱུར་མིའི་ཐོ་བཀོད་གནས་རིམ་དང་ བརྡ་དོན་ཚུ་ འབྲུག་གི་བཙག་འཐུ་ལྷན་ཚོགས་ཀྱི་ཡོངས་འབྲེལ་འཆར་སྒོ་ www.election-bhutan.org.bt ཐོག་ལས་ ཡང་ན་ འགྲུལ་འཕྲིན་ལག་ལེན་ཐོག་ལས་ཡང་ བརྟག་ཞིབ་འབད་ཚུགས།
བཙག་འཐུའི་ཐོ་ཡིག་མཐའ་དཔྱད་འདི་ འབྲེལ་ཡོད་རྫོང་ཁག་བཙག་འཐུ་ཡིག་ཚང་ ཡང་ན་ ངོས་ལེན་འགོ་དཔོན་གྱི་ཡིག་ཚང་ཁག་ ཡང་ན་ འབྲུག་གི་བཙག་འཐུ་ལྷན་ཚོགས་ཀྱི་ལྟེ་བ་ཚུ་ནང་གཟིགས་ཞིབ་འབད་ཚུགས།
རང་ལུགས་གནམ་ལོ་ཕེ་མོ་སྤྲེ་ལོ་ཟླ་བདུན་པ་སྔ་མའི་ཚེས་ཉེར་དགུ་འམ་ སྤྱི་ལོ་༢༠༡༦ ཟླ་༨ པའི་ཚེས་༣༡ ལུ་སྤེལ།
(ཆོས་རྒྱལ་ཟླ་སྒོ་རིག་འཛིན་)
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
༉ གོ་བརྡ་དང་ སྦྱོང་བརྡར་ལས་རིམ་ འགོ་འདྲེན་འཐབ་པའི་ཤུལ་ལས་ མོང་སྒར་འདེམས་ཁོངས་ཀྱི་ དུས་མིན་བཙག་འཐུའི་དོན་ལུ་ སྡེ་ཚན་༨ འབད་མི་ བཙག་འཐུ་འགོ་དཔོན་ཚུ་གིས་ ཁ་ཙ་ལས་ ས་གནས་ཁག་ཚུ་ནང་ འགྲུལ་སྐྱོད་ཚོགས་རྒྱན་ འགོ་འདྲེན་འཐབ་ནི་ འགོ་བཙུགས་ནུག།
སྡེ་ཚན་རེ་ནང་ ཚོགས་རྒྱན་འགོ་དཔོན་༢ དང་ ཁྲིམས་སྲུང་དམག་མི་༢ དེད་གཡོགཔ་༡ འབདཝ་ད་ འཐུས་མི་༥ རེ་ཡོདཔ་བཞིན་དུ་ སྤྱི་ཟླ་༦ པའི་ཚེས་༢༡ ལུ་ འབྲས་སྤུངས་དང་ ཆ་གླིང་རྒེད་འོག་ནང་ སྡེ་ཚན་རེ་ བཞག་ཡོདཔ་མ་ཚད་ མོང་སྒར་དང་ ཙ་ཀ་གླིང་ རྩ་མང་རྒེད་འོག་༣ ནང་ སྡེ་ཚན་༢ རེ་བཏང་ཡི།
འགྲུལ་སྐྱོད་ཚོགས་རྒྱན་དེ་ཡང་ བཙག་འཐུ་འགོ་དཔོན་སྡེ་ཚན་ཚུ་གིས་ ཐོ་བཀོད་ཅན་གྱི་ རྒན་ཤོས་དང་ དབང་པོ་སྐྱོན་ཅན་ཚུ་སྡོད་སར་ འགྱོ་ཐོག་ལས་ ཚོགས་རྒྱན་བཙུགས་བཅུག་དོ་ཡོདཔ་ད་ ཐབས་བྱུས་དེ་ ད་རེས་ ནད་ཡམས་ཀོ་བིཌ་-༡༩ འི་ གནས་སྟངས་དང་བསྟུན་ འདས་པའི་ཟླཝ་ནང་ འགོ་འདྲེན་འཐབ་མི་ ཁྲོམ་སྡེ་བཙག་འཐུ་ལས་ བསྟར་སྤྱོད་འབད་ནུག།
མོང་སྒར་འདེམས་ཁོངས་ཀྱི་ རྒེད་འོག་༥ ནང་ སྐྱེས་ལོ་༦༥ ཡན་ཆད་འབད་མི་ ཐོ་བཀོད་ཅན་གྱི་ རྒས་ཤོས་༡༧༨ དང་ དབང་པོ་ལུ་ ཐོ་ཕོག་མི་༥༢ ཡོདཔ་ཨིན་པས།
བཙག་འཐུ་འགོ་དཔོན་སྡེ་ཚན་༨ ཀྱིས་ ཁ་ཙ་ལས་འགོ་བཙུགས་ ཉིན་གྲངས་༢ ཀྱི་རིང་ སྒོ་བཤལ་རྐྱབ་སྟེ་ ཚོགས་རྒྱན་བཙུགས་ བཅུག་དོ་ཡོདཔ་ད་ ཐག་རིང་ཤོས་དེ་ རྩ་མང་རྒེད་འོག་ སྒང་ལ་སྤོང་སྟོད་སྤྱི་འོག་ནང་ འཁོར་ལམ་ལས་ དུས་ཡུན་ཆུ་ཚོད་ཕྱེད་དེ་ཅིག་ ལམ་འགྱོ་དགོཔ་ཨིན་པས།
བཙག་འཐུ་འགོ་དཔོན་ཚུ་གིས་འབད་བ་ཅིན་ འགྲུལ་སྐྱོད་ཚོགས་རྒྱན་གྱི་ མཐུན་རྐྱེན་དེ་ཡང་ ད་རེས་ནངས་པར་ ནད་ཡམས་ཀྱི་ གནས་སྟངས་ནང་ ཉེན་ཁ་ཐོག་ལུ་ ཚོགས་རྒྱན་བཙུགས་མི་ཚུ་ལུ་ སྟབས་བདེ་བའི་ཁར་ ནད་ཡམས་ལས་ ཉེན་སྐྱོབ་འབད་ནི་དང་ ཚོགས་རྒྱན་གྱི་ ཉིནམ་ལུ་ཡང་ མི་སྤུངས་འཛོམས་འབད་ནི་ལུ་ མར་འབབ་འགྱོ་བའི་ ཁེ་ཕན་ཡོད་ཟེར་ཨིན་པས།
ངོས་ལེན་འགོ་དཔོན་ མ་ནི་ཀུ་མར་ག་ལས་ཀྱིས་ སླབ་མིའི་ནང་ ཚོགས་རྒྱན་འགོ་དཔོན་ཚུ་ལུ་ ནད་ཡམས་ཀྱི་ སྒྲིག་གཞི་དང་འཁྲིལ་ དམ་དམ་སྦེ་ ལག་ལེན་འཐབ་ནིའི་དོན་ལུ་ ཁ་གསལ་སྦེ་ གོ་བརྡ་སྤྲོད་ཡོདཔ་མ་ཚད་ ཉེན་སྲུང་མཁོ་ཆས་ཚུ་ཡང་ བཀྲམ་སྤེལ་འབད་དེ་ཡོད་པའི་ཁར་ ནད་ཡམས་ཡོད་མེད་ཀྱི་ ཨེན་ཊི་ཇེན་བརྟག་དཔྱད་ཡང་ འབད་ཡོདཔ་ཨིན་པས།
དེ་བཟུམ་སྦེ་ ངོས་ལེན་འགོ་དཔོན་ཡིག་ཚང་ནང་ འགྲེམ་ཐོག་ཚོགས་རྒྱན་བརྒྱ་ཆ་༨༠ དེ་ཅིག་ ལྷོད་ཡོདཔ་ད་ འདེམས་ཁོངས་ནང་ ཐོ་བཀོད་ཅན་གྱི་ ཚོགས་རྒྱན་བཙུགས་མི་༢,༨༠༧ ཡོད་ས་ལས་ རེས་གཟའ་མིག་དམར་ཚུན་ འགྲེམ་ཐོག་ཚོགས་རྒྱན་༢,༡༩༩ ལྷོད་ཡོདཔ་ཨིན་པས།
མོང་སྒར་འདེམས་ཁོངས་ནང་ ཐོ་བཀོད་ཅན་གྱི་ ཚོགས་རྒྱན་བཙུགས་མི་༡༡,༠༧༤ ཡོད་ས་ལས་ ཨམ་སྲུ་༥,༨༠༤ དང་ ཕོ་སྐྱེས་༥,༢༧༠ ཡོད་མི་ལུ་བལྟཝ་ད་ ཨམ་སྲུའི་གྱངས་ཁ་མངམ་ཨིན་པས།
འདེམས་ཁོངས་ནང་ རྒེད་འོག་༥ ནང་ལས་ ཚོགས་རྒྱན་སྐྱུར་མི་མཐོ་ཤོས་ མོང་སྒར་རྒེད་འོག་ནང་༤,༠༧༡ ཡོདཔ་ད་ དེ་གི་ཤུལ་ལས་ ཙ་ཀ་གླིང་ལུ་ ཚོགས་རྒྱན་སྐྱུར་མི་༢,༣༥༥ དང་ ཆ་གླིང་ལུ་༡,༦༩༤ དང་ རྩ་མང་དང་ འབྲས་སྤུངས་ལུ་༡,༥༡༤ དང་༡,༤༣༩ རེ་ཡོདཔ་ཨིན་པས།
སྤྱི་ཟླ་༦ པའི་ཚེས་༢༩ ལུ་ དུས་མིན་བཙག་འཐུ་ནང་ འབྲུག་མཉམ་རུབ་ཚོགས་པའི་འདེམས་ངོ་ ཀརྨ་ལྷ་མོ་དང་ འབྲུག་ཕུན་སུམ་ཚོགས་པའི་འདེམས་ངོ་ རྡོ་རྗེ་གཡུ་སྒྲོན་༢ ཀྱི་བར་ན་ དོ་འགྲན་འབད་ནི་ཨིན་པའི་གནས་ཚུལ།
ཚེ་རིང་རྣམ་རྒྱལ། མོང་སྒར།


text:
༉ དཔལ་ལྡན་རྩི་ས་དབང་འཛིན་གྱིས་ རྩི་ས་བཟོ་ནིའི་དོན་ལུ་ ལག་ལེན་འཐབ་མི་ རྫས་སྦྱོར་ཀི་ལིང་ཀར་བཟོ་ནིའི་ འཕྲུལ་ཆས་ཀེ་ཡར་བོགསི་ མེདཔ་ཐལ་ཏེ་ ཟླཝ་༡ དེ་ཅིག་ ལང་པའི་ཤུལ་ལས་ ད་རེས་ གེ་ཡར་བོགསི་རྙིངམ་ཅིག་ མཁོ་སྒྲུབ་འབད་ཡོདཔ་ཨིན་པས།
དཔལ་ལྡན་རྩི་ས་དབང་འཛིན་གྱི་ ཡོངས་ཁྱབ་འཛིན་སྐྱོང་པ་ ཤེས་རབ་བསྟན་འཛིན་གྱིས་ སླབ་མིའི་ནང་ སྤྱི་ཟླ་༨ པའི་ཚེས་༣ ལུ་ མཁོ་སྒྲུབ་འབད་མི་ གེ་ཡར་བོགསི་དེ་ བཙུགས་ནིའི་དོན་ལུ་ ད་རེས་ ལཱ་འབད་བའི་བསྒང་ ཡོདཔ་བཞིན་དུ་ ཉིན་གྲངས་༣ དེ་ཅིག་ འགོར་ནི་ཨིན་པས།
ད་ལྟོའི་གནས་སྟངས་ནང་ དབང་འཛིན་གྱིས་ ཉིནམ་རེ་ལུ་ རྩི་ས་མེ་ཊིག་ཊཱོན་༡,༦༠༠ རེ་ ཐོན་སྐྱེད་འབད་མི་དེ་ ཨ་རྟག་གི་ ཐོན་སྐྱེད་དང་ཕྱདཔ་ད་ བཞི་དཔྱ་༡ ཨིན་པས།
དབང་འཛིན་ལུ་ དུས་ཅི་ སྤྱི་ཟླ་༤ པའི་ ཟླ་ཕྱེད་ལས་ར་ གེ་ཡར་བོགསི་ལུ་བརྟེན་པའི་ དཀའ་ངལ་བྱུང་ཡོདཔ་ད་ མ་གཞི་ ལོ་ངོ་༢༠ ལང་མི་ གེ་ཡར་བོགསི་དེ་ ནང་འཁོད་ལུ་ར་ བཅོ་ཁ་རྐྱབ་ནིའི་ དཔའ་བཅམ་ཡོདཔ་ཨིན་རུང་ འབད་མ་ཚུགསཔ་ཨིན་པས།
གེ་ཡར་བོགསི་དེ་ སྤྱི་ཟླ་༥ པའི་ཚེས་༡༦ ལས་ ལག་ལེན་འཐབ་མ་བཏུབ་སྦེ་ ཐལ་ཡོདཔ་ལས་ ཐོན་སྐྱེད་ལུ་ གནོད་སྐྱོན་སྦོམ་སྦེ་ར་ རྐྱབ་ཡོདཔ་ཨིན་པས།
དབང་འཛིན་ལས་ཐོབ་མི་ ཐོན་སྐྱེད་ཚད་གཞི་ཚུ་དང་འཁྲིལཝ་ད་ སྤྱི་ལོ་༢༠༡༦ དང་ དུས་ཅི་གི་བར་ན་ ཐོན་སྐྱེད་ཀྱི་ཁྱད་པར་ སྦོམ་སྦེ་ར་ ཆགས་ཡོདཔ་ཨིན་པས།
དུས་ཅི་ སྤྱི་ཟླ་༦ པའི་ནང་ དབང་འཛིན་གྱིས་ རྩི་ས་མེ་ཊིག་ཊཱོན་༡༢,༡༣༥ བཀྲམ་སྤེལ་འབད་མི་དེ་ ན་ཧིང་ སྤྱི་ཟླ་༦ པའི་ནང་ མེ་ཊིག་ཊཱོན་༣༠,༢༤༣ བཀྲམ་སྤེལ་འབད་མི་དང་ཕྱདཔ་ད་ བརྒྱ་ཆ་༥༩ མར་བབས་སོང་ཡོདཔ་ཨིན་པས།
དབང་འཛིན་གྱིས་ གེ་ཡར་བོགསི་རྙིངམ་དེ་ཡང་ རྒྱ་གར་གྱི་ས་གནས་ གུ་ཇ་རཱཊ་ལས་ དངུལ་ཀྲམ་ས་ཡ་༡.༦ སྤྲོད་ཐོག་ལས་ མཁོ་སྒྲུབ་འབད་ཡོདཔ་ཨིན་རུང་ སྐྱ་ནམ་གྱི་ཁྲལ་ལུ་བརྟེན་ གོང་ཚད་ཡར་སེང་འགྱོ་ནི་བཟུམ་ཅིག་ཡོད་ཟེར་ ཤེས་རབ་བསྟན་འཛིན་གྱིས་ བཤད་ཡོད་པའི་གནས་ཚུལ།
སྐད་སྒྱུར་ ཉི་མ་དབང་འདུས།


text:
༉ ལོ་ངོ་༡༤ གི་ཤུལ་ལས་ བཀྲིས་གཡང་རྩེ་ འཇམ་མཁར་རྒེད་འོག་ལྟེ་བའི་ འཁོར་ལམ་དེ་ དུས་ཅི་ སྤྱི་ཟླ་༦ པའི་ནང་ རྩི་ནག་བཏང་ཡོདཔ་བཞིན་དུ་ འདས་པའི་བདུན་མཐའ་ལུ་ ཞབས་ཏོག་བློན་པོ་ རྡོ་རྗེ་ཆོས་སྒྲོན་གྱིས་ འགོ་འབྱེད་མཛད་ཡོདཔ་ཨིན་པས།
ཀི་ལོ་མི་ཊར་༥.༧༥ འབད་མི་ རྒེད་འོག་ལྟེ་བའི་འཁོར་ལམ་དེ་ ཚེར་སྒོམ་ལས་ འུང་ཆི་ལོ་ལུ་ཡོད་པའི་ རྒེད་འོག་བདག་སྐྱོང་ཡིག་ཚང་དང་ མཐུད་སྦྲེལ་འབད་ཡོདཔ་ད་ ས་གནས་ཀྱི་ སོ་ནམ་པ་མཁའ་འགྲོ་གིས་ སླབ་མིའི་ནང་ རྒེད་འོག་ལྟེ་བའི་འཁོར་ལམ་དེ་ རྩི་ནག་གཏང་ནིའི་ལོ་རྒྱུས་ ཧེ་མ་ལས་ གོ་བའི་ཤུལ་ལས་ ད་རེས་ བཏང་ཚུགས་ནི་དེ་གིས་ སེམས་དགའ་ཡི་ཟེར་ཨིན་པས།
སྐྱེས་ལོ་༦༤ ལང་མི་ མཁའ་འགྲོ་གིས་འབད་བ་ཅིན་ ཧེ་མ་ རྩི་ནག་མ་བཏང་པའི་སྐབས་ གླ་འཁོར་བཏང་མི་ཚུ་གིས་ འགྱོ་མ་བཏུབ་མ་ཚད་ ལ་ལོ་ཅིག་གིས་ འགྱོ་བཏུབ་རུང་ གླ་ཆ་ལོག་ལྟབ་སྦེ་ ལེན་པའི་སྐབས་ མི་སེར་ཉམ་ཆུང་ཚུ་ལུ་ བྱ་སྟབས་མ་བདེཝ་སྦོམ་ཐོན་རུང་ ཐབས་མེད་པར་ འགྱོ་དགོཔ་ཐོནམ་མས་ཟེར་ཨིནམ་ད་ ད་རེས་ དཀའ་ངལ་སེལ་ཚུགས་ནི་དེ་གིས་ སེམས་དགའ་ཡི་ཟེར་ཨིན་པས།
འཇམ་མཁར་གྱི་ རྒཔོ་བགྲེསཔ་ ཀརྨ་གིས་ སླབ་མིའི་ནང་ རྒེད་འོག་ལྟེ་བའི་འཁོར་ལམ་དེ་ རྩི་ནག་བཏང་པའི་ཤུལ་ལས་ ཧེ་མ་ ཚེར་སྒོམ་ལས་ རྒེད་འོག་ལྟེ་བ་ཚུན་ རྒྱུན་འགྲུལ་འཐབ་པའི་སྐབས་ དུས་ཡུན་སྐར་མ་༣༥ དེ་ཅིག་འགོར་མི་དེ་ ད་རེས་ སྐར་མ་༡༠ གྱི་ནང་འཁོད་ལུ་ ལྷོད་ཚུགས་པས་ཟེར་ཨིན་པས།
འཇམ་མཁར་གྱི་དམངས་མི་ ཚེ་རིང་གཡུས་སྒྲོན་གྱིས་འབད་བ་ཅིན་ ད་ལས་ཕར་ མི་ཚུ་གིས་ རྒེད་འོག་ནང་དགོ་པའི་ ཅ་ཆས་དང་ སློབ་གྲྭའི་དཔེ་དེབ་ལ་སོགས་པའི་ དོ་ཚུ་ཡང་ བྱ་སྟབས་བདེ་ཏོག་ཏོ་སྦེ་ སྐྱེལ་འདྲེན་འབད་ཚུགས་ནི་མས་ཟེར་ཨིནམ་ད་ ཧེ་མ་ འཁོར་ལམ་དེ་ རྩི་ནག་མ་བཏང་པའི་སྐབས་ མི་ཚུ་གིས་ སྐྱེལ་འདྲེན་འབད་མ་བཏུབ་པའི་ དཀའ་ངལ་ཡོད་ཟེར་ཨིན་པས།
དངུལ་ཀྲམ་ས་ཡ་༡༤.༢༨ ཟད་འགྲོ་བཏང་སྟེ་ སེལ་ཡོད་མི་ རྒེད་འོག་ལྟེ་བའི་འཁོར་ལམ་དེ་གིས་ རྒེད་འོག་གི་ཁྱིམ་གུང་པ་༣༥༠ ལུ་ ཕན་ཐོགས་འབྱུང་ནི་ཨིནམ་ད་ བཀྲིས་གཡང་རྩེ་རྫོང་ཁག་ནང་ རྒེད་འོག་༨ ཡོད་ས་ལས་ རྒེད་འོག་༣ གྱི་ འཁོར་ལམ་རྩི་ནག་བཏང་ཚར་ཡོདཔ་ད་ དེ་ཚུ་ཡང་ སྟོད་ཚོ་དང་ རམ་འཇར་ དེ་ལས་ འཇམ་མཁར་ཚུ་ཨིན་པས།
ལམ་སེལ་ལས་ཁུངས་ཀྱི་ འོག་དཔོན་ཚུ་གིས་ སླབ་མིའི་ནང་ སྟོང་གཞང་རྒེད་འོག་ལྟེ་བའི་འཁོར་ལམ་ རྩི་ནག་གཏང་ནིའི་ལས་འགུལ་དེ་ མཁོ་ལོང་ཆུ་གློག་མེ་ལས་འགུལ་ལུ་བརྟེན་ ཆ་མེད་སོང་ཡི་ཟེར་ཨིནམ་ད་ གཡང་རྩེ་དང་ ཁམས་དྭངས་རྒེད་འོག་གི་དོན་ལུ་ རྩི་ནག་གཏང་དགོཔ་མེད་ཟེར་ཨིན་པས།
རྫོང་ཁག་ནང་ ཡོངས་བསྡོམས་ འཁོར་ལམ་ཀི་ལོ་མི་ཊར་༤༩.༨༥ དེ་ཅིག་ རྩི་ནག་གཏང་ནི་ཨིན་མི་ལས་ ད་ཚུན་ ཀི་ལོ་མི་ཊར་༢༧.༠༥ རྩི་ནག་བཏང་ཚར་ཡོདཔ་ད་ འབུམ་སྡེ་གླིང་དང་ ཡ་ལང་རྒེད་འོག་ལྟེ་བའི་ འཁོར་ལམ་དེ་ཡང་ སང་ཕོད་སྤྱི་ཟླ་༥ པའི་ནང་ གཏང་ཚར་ནིའི་འཆར་གཞི་ ཡོདཔ་ཨིན་པའི་གནས་ཚུལ།
སྐད་སྒྱུར་ བསྟན་འཛིན་རྣམ་རྒྱལ།


text:
འབྲུག་གཞུང་དང་ ཇཱ་པཱན་གཞུང་གི་ འབྲུག་ལུ་ཡོད་པའི་ རྒྱལ་སྤྱིའི་ཇཱ་པཱན་མཉམ་འབྲེལ་ལས་སྡེའི་ཡིག་ཚང་གཉིས་ཀྱིས་བར་ན་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ ཟེར་བའི་ལས་འགུལ་གྱི་ འགན་ཡིག་གུར་མཚན་རྟགས་བཀོད་གནང་ཡི།
ཇཱ་པཱན་གཞུང་གི་འབྲུག་ལུ་གནས་སྡོད་སྐུ་ཚབ་ སུ་ཟུ་ཀི་ སཱ་ཏོ་ཤི་དང་ འབྲུག་གཞུང་གི་སྐུ་ཚབ་བི་ཚོབ་རྣམ་རྒྱལ་གཉིས་ཀྱི་བར་ན་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ཟེར་བའི་ལས་འགུལ་གུར་ བརྗེ་སོར་གྱི་ཡིག་ཆས་གུར་མཚན་རྟགས་བཀོད་གནང་བའི་ཤུལ་ལས་ འབྲུག་ལུ་ཇཱ་པཱན་གྱི་གཞུང་ཚབ་ཡིག་ཚང་གི་གཙོ་འཛིན་ངོ་ཚབ་ སྐུ་ཟོ་ ཝ་ཏ་ནཱ་བཱི་དང་ རྒྱལ་ཡོངས་དགའ་སྐྱིད་དཔལ་འཛོམས་ལྷན་ཚོགས་ཀྱི་དྲུང་ཆེན་ འཕྲིན་ལས་རྣམ་རྒྱལ་གཉིས་ཀྱི་བར་ན་ ད་རེས་ སྤྱི་ཚེས་ ༧/༠༦/༢༠༢༡ ལུ་ ཇཱ་པཱན་གྱི་ཡཱེན་བསྡོམས་ (༡༧༤,༠༠༠,༠༠༠.༠༠) དངུལ་ཀྲམ་ ༡༡༠,༠༠༠,༠༠༠ (དངུལ་ཀྲམ་ས་ཡ་གཅིག་བརྒྱ་བཅུ་ཐམས) རྩིས་གནས་མི་ མི་སྟོབས་གོང་འཕེལ་གྱི་སློབ་གཉེར་གྲོགས་རམ་ཟེར་བའི་ལས་འགུལ་གྱི་ གྲོགས་རམ་གན་ཡིག་གུར་མཚན་རྟགས་བཀོད་གནང་ཡི།
ཇཱ་པཱན་གོང་འཕེལ་གྱི་སློབ་གཉེར་གྲོགས་རམ་འདི་ འབྲུག་རྒྱལ་ཁབ་ཀྱི་ལཱ་གཞི་མ་འདྲཝ་ཚུ་ནང་མི་སྟོབས་གོང་འཕེལ་བཏང་ཐབས་ཀྱི་དོན་ལས་ཨིན། སློབ་གཉེར་གྲོགས་རམ་འདི་གིས་ ཇཱ་པཱན་གྱི་གཙུག་ལག་སློབ་སྡེ་ཚུ་ནང་ལུ་ ཞི་གཡོགཔ་ཚུ་གིས་ གཙུག་ལག་མཐོ་རིམ་ཤེས་ཡོན་གྱི་ཤེས་ཚད་དང་ཆེས་མཐོའི་ཤེས་ཡོན་གྱི་ལས་རིམ་ཚུ་ནང་ སློབ་སྦྱང་ནིའི་གོ་སྐབས་ཐོབ་ཚུགས་ནི་ཨིན། ལས་འགུལ་འདི་ཡང་ རྒྱལ་གཞུང་ཞི་གཡོག་ལྷན་ཚོགས་ཀྱིས་འགོ་འདྲེན་འཐབ་ནི་ཨིན།


text:
- ༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་བརྡ་འཕྲིན་སྤེལ་ནི་འདི་ཡང་ སྤྱི་ཚེས་༩-༢-༢༠༡༨ ལུ་ འབྲུག་དགའ་སྐྱིད་ཚོགས་པ་ཟེར་བའི་ དང་འདོད་ཅན་གྱི་སྲིད་དོན་ཚོགས་པ་སྦེ་ ཐོ་བཀོད་འབད་ནི་ལུ་ ཞུ་ཡིག་འབྱོར་ཏེ་ཡོད་མི་དེ་ དཔལ་ལྡན་འབྲུག་པའི་རྩ་ཁྲིམས་ཆེན་མོ་དང་ བཙག་འཐུ་དང་འབྲེལ་བའི་ཁྲིམས་ལུགས་ཚུ་གི་དགོངས་དོན་ཚུ་ལས་ འགལ་བ་ཡོད་མེད་ཀྱི་བརྟག་ཞིབ་དང་ བསྐྱར་ཞིབ་ཀྱི་ལམ་ལུགས་དང་འཁྲིལ་འབད་ཡི། མཐའ་དཔྱད་ཀྱི་གྲོས་ཐག་མ་ཆོད་པའི་སྔ་གོང་ ཞུ་ཡིག་ཕུལ་མི་ལུ་ ཁ་གསལ་གྱི་བསམ་ལན་བཀོད་དགོཔ་མ་ཚད་ བསྐྱར་ཞིབ་ཀྱི་ཡིག་ཆ་ཚུ་ཕུལ་ནི་ལུ་ཡང་ དུས་ཚོད་ཀྱི་གོ་སྐབས་ཚུ་ ལངམ་སྦེ་རང་བྱིན་ཏེ་ཡོད།
ཞུ་ཡིག་འདི་གི་ནང་དོན་དང་འཁྲིལཝ་དང་ དམིགས་བསལ་གྱི་ཚ་གྱང་ལང་དགོ་པའི་ གལ་གནད་ཅན་གྱི་རྣམ་པ་ཚུ་ཡང་
༡. འཐུས་མི་འགན་དབང་།
ཞུ་ཡིག་ཕུལ་མི་ཚོགས་པ་འདི་གིས་ ཐོ་བཀོད་གྲུབ་པའི་འཐུས་མི་༣༠༨ ཡོད་པའི་ མཐའ་དཔྱད་ཀྱི་ཐོ་ཅིག་ཕུལ་ཏེ་ཡོད་རུང་ མིང་གསལ་ལ་ལུ་ཅིག་ བཙག་འཐུའི་ཐོ་ཡིག་ནང་མེད་མི་ མིང་གསལ་ལ་ལུ་ཅིག་ ཆོས་སྒོར་ཞུགས་མི་གྲངས་སུ་བཀོད་དེ་ཡོད་མི་ དེ་ལས་ མིང་གསལ་ལྟར་དུ་མེད་མི་དང་ འདེམས་ཁོངས་ཀྱི་ནོར་བ་ཚུ་ཡོད་པའི་ ཚུལ་མཐུན་མེད་པའི་གནད་དོན་ཁག་ ༢༩ ཡོད་པའི་ཤེས་རྟོགས་བྱུང་ཡི།
༢. འོས་འབབ་ཅན་གྱི་འདེམས་ངོ།
མཐའ་དཔྱད་ཀྱི་ཐོ་ནང་ འོས་འབབ་ཅན་གྱི་འདེམས་ངོ་༢༥ ཡོད་མི་གི་གྲངས་ལས་ འདེམས་ངོ་གཉིསཔོ་དེ་ ཚོགས་པ་འདི་གི་ཐོ་བཀོད་གྲུབ་པའི་འཐུས་མི་གྲལ་ལུ་མེདཔ་དང་ གཅིགཔོ་དེ་ཕོའི་དབྱེ་བ་ཟེར་ཕུལ་ཡོད་རུང་ བཙག་འཐུའི་ཐོ་ཡིག་ནང་ མི་ངོ་སོ་སོ་མོ་ཅིག་གི་མིང་ཐོན་དོ་ཡོད་པའི་སྐོར་ ཞུ་བ་ཕུལ་མི་ཚོགས་པ་དེ་ལུ་བརྡ་དོན་འབད་དེ་ཡོད་རུང་ དག་བཅོས་ཀྱི་ཐོ་འདི་ ཐོབ་མ་ཚུགས།
འདེམས་ཁོངས་༤༧ གྱི་ ཕྱེད་ཀ་ནང་ལུ་རང་ འོས་འབབ་ཅན་གྱི་འདེམས་ངོ་ཚུ་མིན་འདུག། ཐོ་ཕུལ་ཏེ་ཡོད་པའི་འདེམས་ངོ་ཚུའི་ བཅུད་བསྡུས་ཀྱི་ངོ་སྤྲོད་ལོ་རྒྱུས་འདི་ལུ་བལྟ་བའི་སྐབས་ འདེམས་ངོ་༢༠ དེ་ སྐྱེས་ལོ་༢༥ ལས་ ༣༥ གི་སྡེ་རིམ་ནང་ཨིནམ་དང་ འདེམས་ངོ་བཞི་དེ་ སྐྱེས་ལོ་༣༥ ལས་༤༥ གི་སྡེ་རིམ་ནང་དང་ འདེམས་ངོ་གཅིག་རྐྱངམ་ཅིག་ སྐྱེས་ལོ་༤༦ ལང་རུང་ གཞུང་སྐྱོང་ ཡང་ན་ མི་མང་ཡིག་ཚང་ ཡང་ན་ ཡུན་བརྟན་གནས་པའི་ལཱ་འགན་ཅིག་ནང་ དབུ་ཁྲིད་ཀྱི་ཉམས་མྱོང་ཡོདཔ་ལུ་ མི་མང་མངོན་གསལ་ཆེ་བའི་གསལ་སྟོན་ཚུ་ ག་ནི་ཡང་འབད་འབདཝ་ཡོདཔ་ལུ་མ་མཐོང་།
༣. ཚོགས་པའི་སྒྲིག་ཡིག།
ཚ་གྱང་ཆེ་ཤོས་འདི་རང་ ཚོགས་པའི་ལྟ་བ་འདི་ལུ་བྱུང་ཡོད་མི་དེ་ཡང་ རྒྱལ་ཡོངས་ཀྱི་གོང་འཕེལ་ལུ་ ལག་ལེན་དངོས་འཐབ་ཀྱི་ལཱ་འགན་འདི་ བཏགས་སར་ག་སྟེ་འབད་བཀལ་ནི་ཨིན་ན་གི་སྐོར་ལས་ སྤྱིར་བཏང་གིས་མནོ་དོན་ཐོག་ལས་མ་གཏོགས་ ཁ་གསལ་འབད་ ག་ནི་ཡང་བཀོད་བཀོདཔ་མེདཔ་ལས་བརྟེན་ རྒྱལ་ཡོངས་ཀྱི་འགན་དབང་གྲུབ་ནི་ནང་ གྲ་སྒྲིག་ག་ནི་ཡང་མེདཔ་ལུ་མཐོང་ཡི།
དེ་འབདཝ་ལས་བརྟེན་ བཙག་འཐུ་ལྷན་ཚོགས་ལས་ སྡེ་ཚན་འདི་གིས་ ཁྱད་ཚད་ལ་ལུ་ཅིག་གྲུབ་སྟེ་ཡོད་པའི་བརྩོན་ཤུགས་དེ་ལུ་ ངལ་རངས་ཡོད་རུང་ གལ་གནད་ཆེ་བའི་ཚ་གྱང་དང་ གནད་དོན་ཚུ་ཡང་ཡོདཔ་ལུ་མཐོང་ཡི།
འདི་ཚུ་གི་གྲལ་ལས་ འདེམས་ཁོངས་ཕྱེད་ཀ་གི་ནང་ལུ་རང་ འོས་འབབ་ཅན་གྱི་འདེམས་ངོ་མེད་པའི་གནད་ལས་བརྟེན་ གཞུང་སྐྱོང་དབུ་ཁྲིད་ཀྱི་ཚ་གྱང་ལང་དགོཔ་བྱུང་ཡོདཔ་མ་ཚད་ རྒྱལ་ཡོངས་ཀྱི་གནས་ཚད་ལུ་ ལྕོགས་གྲུབ་ལྡན་པའི་དབུ་ཁྲིད་ཀྱི་མངོན་གསལ་ཅན་ ཡང་ན་ མི་མང་འགན་ཁུར་གྱི་གོ་གནས་འཆང་མི་དང་ ཆེ་རིམ་གནས་ཚད་ཀྱི་དབང་འཛིན་ལྡན་པའི་ཉམས་མྱོང་ཅན་གྱི་ མི་ངོམ་ཕུད་རྡོག་ཅིག་རང་མིན་འདུག། གལ་གནད་ཆེ་བའི་ཚ་གྱང་གཞན་མི་ཚུ་ཡང་ མགྱོགས་པ་རང་འགོ་འདྲེན་འཐབ་ནི་ཨིན་པའི་ བཙག་འཐུའི་ནང་དོ་འགྲན་འབད་ནི་ལུ གྲ་སྒྲིག་མེད་པའི་གནས་སྟངས་འདི་ཨིན་པས། ཐོ་བཀོད་གྲུབ་པའི་སྲིད་དོན་ཚོགས་པ་ཅིག་ཨིན་པའི་ འོས་འབབ་སྟོན་དགོཔ་ངོ་མ་ཅིག་དང་ གྲ་སྒྲིག་ཡོད་པའི་ཐོ་བཀོད་གྲུབ་པའི་སྲིད་དོན་ཚོགས་པ་ ག་འབད་རུང་ཅིག་གི་གྲུབ་འབྲས་འདི་ གཞུང་སྐྱོང་གི་དབུ་ཁྲིད་འགན་ཁུར་འབག་ཚུགསཔ་ ཡང་ན་ སྤྱི་ཚོགས་ནང་མཐོང་རྒྱ་ཆེ་བའི་ལཱ་འགན་འབག་ཚུགས་པའི་ བརྡ་སྟོན་ཚུ་ཁག་ཆེ་རུང་ ཞུ་བ་ཕུལ་མི་ཚོགས་པ་གིས་ག་ནི་ཡང་མངོན་གསལ་མི་འབད་བས།
དེ་འབདཝ་ལས་བརྟེན་ འབྲུག་གི་བཙག་འཐུ་ལྷན་ཚོགས་ཀྱིས་ སྤྱི་ཚེས་༡༥-༣-༢༠༡༨ ལུ་ འཚོགས་ཡོད་པའི་ཞལ་འཛོམས་ནང་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་ ༡༣༩ (ཀ) པ་དང་ ༡༤༠ པ་དང་འཁྲིལ་ འབྲུག་རྒྱལ་ཁབ་འདི་ནང་ སྲིད་དོན་ཚོགས་པ་ཅིག་ཨིནམ་ལུ་ ཞུ་བ་ཕུལ་མི་སྡེ་ཚན་འདི་གི་ཐོ་བཀོད་འདི་ལུ་ ངོས་ལེན་མེད་པའི་གྲོས་ཐག་ཆོད་ཏེ་ཡོད།
རང་ལུགས་གནམ་ལོ་ ས་ཕོ་ཁྱི་ལོ་ཟླ་དང་པའི་ཚེས་སུམ་ཅུའམ་ སྤྱི་ལོ་༢༠༡༨ ཟླ་༣ པའི་ཚེས་༡༧ ལུ་སྤེལ།
(ཆོས་རྒྱལ་ཟླ་སྒོ་རིག་འཛིན་)
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
བསམ་གྲུབ་ལྗོངས་མཁར་ རྟེན་འབྲེལ་ཐང་ནང་ ནད་ཡམས་ཀོ་བིཌ་-༡༩ འི་ སྨན་ཁབ་བཙུགས་སའི་ ས་ཁོངས་ཚུ་ གྲ་སྒྲིག་འབད་ཡོདཔ་བཞིན་དུ་ རྫོང་ཁག་ནང་འཁོད་ཀྱི་ སྨན་བཙུགས་ས་ཁོངས་ཆ་མཉམ་ནང་ འཐོན་འཛུལ་དང་ སྨན་བཙུགས་ སྒུག་སྡོད་ས་ ལྟ་རྟོག་འབད་ས་ དེ་ལས་ བདག་འཛིན་འཐབ་ས་ཚུ་ སོ་སོར་སྦེ་ བཟོ་ཡོད་པའི་གནས་ཚུལ།
Check Also
ལྕང་རྒེད་འོག་ནང་ མཇུག་བསྡུ་ནི་མེད་པའི་ སའི་རྩོད་རྙོགས་ཐོན་བཞིན་དུ་ཡོདཔ།
༉ ཧེ་མའི་འབྱ་ཞིང་ཚུ་ གནས་གོང་ཅན་གྱི་ རྒྱུ་དངོས་ཅིག་ལུ་ གྱུར་ཡོད་མི་ ཐིམ་ཕུག་ལྕང་རྒེད་འོག་ནང་ ས་ཆ་དང་འབྲེལ་བའི་ རྩོད་རྙོགས་སྐོར་ལས་ ངན་ལྷད་བཀག་སྡོམ་ལྷན་ཚོགས་ཀྱི་ ལོ་བསྟར་སྙན་ཞུ་ནང་ གསལ་བཀོད་འབད་མི་དེ་གིས་ རྩོད་གཞི་ལེ་ཤ་ཡོད་པའི་ བརྡ་མཚོན་སྟོནམ་ཨིན་པས། དེ་ཡང་ ངན་ལྷད་བཀག་སྡོམ་ལྷན་ཚོགས་ཀྱི་ …


text:
༉ བསམ་གྲུབ་ལྗོངས་མཁར་ཁྲོམ་ཁར་ འགྲོ་འགྲུལ་བཀག་དམ་འབད་མི་དེ་ ཉེན་སྲུང་ཐོག་ ལྷོད་ཡངས་བཟོ་ནིའི་དོན་ལས་ ཁ་ཙ་ལས་ འགོ་བཙུགས་ཏེ་ གསོ་བའི་འགོ་དཔོན་ཚུ་གིས་ ཁྲོམ་ཁ་ལས་ པིན་ཅི་ནང་ཞིབ་དཔྱད་སྒོ་ར་ཚུན་ མི་མང་བརྟག་དཔྱད་ཐེངས་༢ པ་ འགོ་བཙུགས་ཡི།
མི་སྡེའི་ནང་ བརྟག་དཔྱད་འབད་ཐོག་ ཞིབ་དཔྱད་དང་ ནད་འབུབ་ཁྱབ་སྤེལ་འགྱོ་ནི་ལས་ སྔོན་འགོག་འབད་ཐབས་ལུ་ དུས་ཡུན་ཆུ་ཚོད་༧༢ ཀྱི་རིང་ འགྲོ་འགྲུལ་བཀག་དམ་འབད་བའི་སྐབས་ མི་མང་བརྟག་དཔྱད་ ཐེངས་དང་པ་དེ་ འགོ་འདྲེན་འཐབ་ཡོདཔ་ཨིན་པས།
ཉིནམ་༣ གྱི་ འགྲོ་འགྲུལ་བཀག་དམ་དེ་ཡང་ སྤྱི་ཟླ་༥ པའི་ཚེས་༦ ལུ་ མི་སྡེའི་ནང་ལས་ ཀོ་བིཌ་-༡༩ ཐོབ་མི་༢ པ་ བདའ་ཟུན་པའི་ཤུལ་ལས་ འབད་ཡོདཔ་ད་ མི་མང་བརྟག་དཔྱད་སྐབས་ དཔེ་ཚད་༢,༠༢༢ དེ་ཅིག་ བསྡུ་ལེན་འབད་དེ་ བདེ་བ་ཐང་ལུ་ ཨར་ཊི་-པི་སི་ཨར་ བརྟག་དཔྱད་ཀྱི་དོན་ལུ་བཏང་མི་ག་ར་ ནད་རྟགས་མེདཔ་སྦེ་ ཐོན་ཡོདཔ་ཨིན་པས།
ཨིན་རུང་ འཕྲལ་ཁམས་ཅིག་ཁར་ མི་དབང་མངའ་བདག་རིན་པོ་ཆེ་མཆོག་ བསམ་གྲུབ་ལྗོངས་མཁར་ལུ་ ཆིབས་སྐྱོད་གནང་བའི་སྐབས་ ཐུགས་ཚ་གྱང་བཞེས་ཏེ་ འགྲོ་འགྲུལ་བཀག་དམ་དེ་ ཉེན་ཁ་ག་ནི་ཡང་མེད་པར་ ཉེན་སྲུང་དང་ལྡནམ་སྦེ་ ལྷོད་ཡངས་བཟོ་ནིའི་དོན་ལུ་ ད་རུང་ མི་མང་བརྟག་དཔྱད་འབད་དགོ་པའི་ བཀག་རྒྱ་གནང་ཡི་ཟེར་ ཤར་ཕྱོགས་ཀོ་བིཌ་-༡༩ ལས་བྱེད་ཚོགས་ཆུང་གི་འཐུས་མི་ མགོན་པོ་བསྟན་འཛིན་གྱིས་ བཤདཔ་ཨིན་པས།
མི་མང་བརྟག་དཔྱད་༢ པའི་སྐབས་ བརྟག་དཔྱད་འབད་དགོཔ་ཡོད་མི་ བཟའ་ཚང་གི་ འཐུས་མི་ཕུད་རྡོག་ཅིག་ཡང་མ་བཞག་པར་ བརྟག་དཔྱད་འབད་ནི་ཟེར་ཨིནམ་ད་ བརྟག་དཔྱད་དེ་ཡང་ བཟའ་ཚང་ནང་གི་འཐུས་མི་ ཨ་རྟག་ར་ འགྲོ་འགྲུལ་འཐབ་མི་དང་ ནད་གཞི་ཡོད་མི་ དེ་ལས་ ཀི་བིཌ་-༡༩ འི་ སྨན་ཁབ་མ་བཙུགས་མི་ སྡེ་ཚན་༣ ལུ་ གཞི་བཞག་ཐོག་ བརྟག་དཔྱད་འབད་ནི་ཨིན་པས།
མགོན་པོ་བསྟན་འཛིན་གྱིས་ སླབ་དོ་བཟུམ་འབད་བ་ཅིན་ མི་མང་བརྟག་དཔྱད་དང་པའི་སྐབས་ ཁྱིམ་དང་པ་རེ་ལས་ འཐུས་མི་༡ དང་༢ རྐྱངམ་གཅིག་མ་གཏོགས་ དཔེ་ཚད་བསྡུ་ལེན་འབད་ཐོག་ བརྟག་དཔྱད་མ་འབད་མི་ལུ་བརྟེན་ མཐིལ་ཕྱིན་སྦེ་ འབད་མ་ཚུགས་པས་ཟེར་ཨིན་པས།
ཁོ་གིས་ སླབ་མིའི་ནང་ མི་མང་བརྟག་དཔྱད་༢ པའི་སྐབས་ བཟའ་ཚང་ཚུ་ནང་ལས་ སྡེ་ཚན་༣ གྱི་ འོག་ལུ་ཚད་མི་ འཐུས་མི་ག་ར་ ངེས་པར་དུ་ བརྟག་དཔྱད་འབད་དགོ་ཟེར་ཨིནམ་ད་ བསམ་གྲུབ་ལྗོངས་མཁར་ཁྲོམ་ལས་ པིན་ཅི་ནང་ཞིབ་དཔྱད་སྒོ་ར་ཚུན་ འགྲོ་འགྲུལ་བཀག་དམ་ ལྷད་ཡངས་བཟོ་ནི་དེ་ མི་མང་བརྟག་དཔྱད་༢ པའི་ གྲུབ་འབྲས་ཚུ་ལུ་ རག་ལས་འོང་ཟེར་ཨིན་པས།
འགྲོ་འགྲུལ་བཀག་དམ་ ལྷོད་ཡངས་མ་བཟོ་བའི་ཧེ་མར་ མི་སྡེའི་ནང་ ནད་འབུབ་ལུས་མི་བཅུག་ནིའི་དོན་ལུ་ གསོ་བའི་འགོ་དཔོན་ཚུ་གིས་ སྡེ་ཚན་༣ གྱི་འོག་ལུ་ཚུད་མི་ བཟའ་ཚང་གི་ འཐུས་མི་ཅིག་ཡང་ བཀོག་མ་བཞག་པར་ བརྟག་དཔྱད་འབད་ནི་ཟེར་ མགོན་པོ་བསྟན་འཛིན་གྱིས་ བཤདཔ་ཨིན་པས།
སྤྱྲི་ཟླ་༤ པའི་ཚེས་༢༦ ལས་ ད་ལྟོན་ཚུན་ མི་སྡེའི་ནང་ལས་ ཀོ་བིཌ་-༡༩ ཐོབ་མི་༢ བརྩིས་ཏེ་ བསམ་གྲུབ་ལྗོངས་མཁར་ལུ་ ཀོ་བིཌ་-༡༩ ཐོབ་མི་༢༠ དེ་ཅིག་ བདའ་ཟུན་ཡོད་པའི་གནས་ཚུལ།
སྐལ་བཟང་དབང་ཕྱུག། བསམ་གྲུབ་ལྗོངས་མཁར།


text:
༉ ཧཱ་རྫོང་ཁག་དེ་ ས་ཁ་མཐོ་སར་ཨིན་རུང་ ད་རེས་ནངས་པར་ རྫོང་ཁག་དེ་ནང་ཡང་ འབྱ་འཚོ་བཏུབ་ནི་དེ་གིས་ མི་མང་ཤོས་ཅིག་ སེམས་དགའ་སྟེ་ཡོདཔ་ད་ དེ་ཡང་ ལོ་ཐོག་དེ་ལུ་བརྟེན་ འཚོ་བའི་གནས་ཚད་ ཡར་དྲག་གཏང་ནིའི་ གོ་སྐབས་ཡོད་ནི་དེ་གིས་ཨིན་པས།
མ་གཞི་ རྫོང་ཁག་དེ་ རྒྱ་མཚོའི་གནས་ཚད་ལས་ མཐོ་ཚད་མི་ཊར་༢,༦༧༠ དེ་ཅིག་གི་ ས་ཁར་ཨིན་རུང་ འབྱ་རིགས་ བྱ་དཀར་རེད་གནགཔོ་དེ་ འཚོ་བཏུབ་དོ་ཡོདཔ་ད་ དེ་ཡང་ འབྱ་དེ་ ས་དམར་རྒེད་འོག་ བ་ལ་མ་ན་གཡུས་ཚན་ནང་ མོ་བཏབ་བཟུམ་ཅིག་སྦེ་ འཛུགས་སྐྱོང་འབད་བའི་སྐབས་ གྲུབ་འབྲས་ལེགས་ཤོམ་བྱུང་ནུག།
གཡུས་ཚན་དེ་ནང་ དུས་ཅི་ སྤྱི་ཟླ་༤ པའི་ནང་ འཛུགས་སྐྱོང་འབད་མི་ བྱ་དཀར་རེད་གནགཔོ་དེ་ སྤྱི་ཟླ་༡༠ པའི་ཚེས་༦ ལུ་བརྔ་བའི་སྐབས་ གྲུབ་འབྲས་ལེགས་ཤོམ་བྱུང་ཡོདཔ་ད་ མོ་བཏབ་ལས་རིམ་དེ་ སོ་ནམ་ལས་ཁུངས་དང་ ཐིམ་ཕུག་ལུ་ཡོད་པའི་ སོ་ནམ་ཞིབ་འཚོལ་ལྟེ་བ་གིས་ མཉམ་རུབ་ཐོག་ལས་ འགོ་འདྲེན་འཐབ་ནུག།
མོ་བཏབ་ལས་རིམ་ནང་ ཆུ་ཞིང་ཨེ་ཀར་༠.༠༧ ནང་ འབྱ་འཛུགས་སྐྱོང་འབད་བའི་སྐབས་ རེད་ཀེ་ཇི་༡,༤༨༦ ཐོན་སྐྱེད་འབད་ཚུགས་ཡོདཔ་ད་ མ་གཞི་ ཆུ་ཞིང་ཨེ་ཀར་༡ ནང་ བྱ་དཀར་རེད་གནགཔོ་དེ་ འཛུགས་སྐྱོང་འབད་བའི་སྐབས་ རེད་ཀེ་ཇི་༡,༦༠༠ དང་༢,༤༠༠ གི་བར་ན་ ཐོན་སྐྱེད་འབད་དོ་ཡོདཔ་ཨིན་པས།
སོ་ནམ་འགོ་དཔོན་ཚུ་གིས་ སླབ་མིའི་ནང་ མོ་བཏབ་ལས་རིམ་གྱི་ གྲུབ་འབྲས་ལུ་བལྟ་བ་ཅིན་ ཧཱ་ལུ་བྱ་དཀར་རེད་གནགཔོ་དེ་ ལེགས་ཤོམ་སྦེ་ འཚོ་བཏུབ་ནི་ཨིནམ་ལས་ ད་ལས་ཕར་ རྫོང་ཁག་དེ་ནང་ འབྱ་འཛུགས་སྐྱོང་འབད་ནིའི་དོན་ལུ་ ལས་རིམ་སྣ་ཚོགས་འགོ་འདྲེན་འཐབ་ཐོག་ལས་ སེམས་ཤུགས་བསྐྱེད་བཅུག་དགོཔ་འདུག་ཟེར་ཨིན་པས།
ད་རེས་ ཧཱ་ལུ་ རྒེད་འོག་༦ ཡོད་ས་ལས་ འབྱ་དེ་དགའ་སྐྱིད་གླིང་དང་ གསང་སྦས་ཁ་རྒེད་འོག་གཉིས་ཀྱི་ ཁྱིམ་གུང་པ་༢༠༧ གྱིས་ ཆུ་ཞིང་ཨེ་ཀར་༢༢༠ ནང་རྐྱངམ་གཅིག་ འཛུགས་སྐྱོང་འབད་དོ་ཡོདཔ་མ་ཚད་ རྒེད་འོག་༢ ནང་ དང་ཕུའི་འབྱ་རིགས་དེ་ འཛུགས་སྐྱོང་འབད་དོ་ཡོདཔ་ལས་ ཐོན་སྐྱེད་ལེགས་ཤོམ་མེདཔ་ཨིན་པས།
ད་ལས་ཕར་ བྱ་དཀར་རེད་གནགཔོ་ འཛུགས་སྐྱོང་འབད་ནི་ལུ་ སེམས་ཤུགས་བསྐྱེད་བཅུད་ནི་ཨིནམ་ད་ བྱ་དཀར་རེད་གནགཔོ་དེ་ ས་ཁ་མཐོ་སར་ལེགས་ཤོམ་སྦེ་ འཚོ་བཏུབ་པའི་ འབྱ་རིགས་ཅིག་ཨིནམ་བཞིན་དུ་ འབྱ་དེ་འགོ་ཐོག་ བུམ་ཐང་ལུ་ མོ་བཏབ་ཐོག་ལས་ འཛུགས་སྐྱོང་འབད་བའི་སྐབས་ གྲུབ་འབྲས་ལེགས་ཤོམ་བྱུངམ་ལས་བརྟེན་ མིང་བྱ་དཀར་རེད་གནགཔོ་ཟེར་ བཏགས་ནུག།
བྱ་དཀར་རེད་གནགཔོ་དེ་ རྒྱ་ནག་རྒྱལ་ཁབ་ལས་ཐོན་ཡོདཔ་ད་ འབྱ་རིགས་དེ་ ས་ཁ་མཐོ་སར་འཚོ་བཏུབ་པའི་ཁར་ འབྱ་དང་འབྲེལ་བའི་ནད་ཀྱིས་ མེདཔ་བཏང་མི་ཚུགས་དོ་ཡོདཔ་ད་ རྒྱལ་ཁབ་ནང་འབད་བ་ཅིན་ བྱཱ་རིགས་དེ་༢༠༠༦ ལས་ འཛུགས་སྐྱོང་འབད་ནི་འགོ་བཙུགས་ནུག།
ས་དམར་རྒེད་འོག་ནང་ འབྱ་དཀར་རེད་གནགཔོ་ འཛུགས་སྐྱོང་འབད་ནི་དེ་ སོ་ནམ་བློན་པོ་ཡེ་ཤེས་རྡོ་རྗེ་གིས་ ན་ཧིང་ རྒེད་འོག་དེ་ནང་ ལྟ་སྐོར་འབད་བའི་སྐབས་ གསུངས་བའི་ཤུལ་ལས་ སོ་ནམ་ལྷན་ལས་ཁུངས་ཀྱིས་ རྒེད་འོག་དེ་ནང་ ཆུ་ཞིང་བཟོ་ནིའི་དོན་ལུ་ མ་དངུལ་གྱི་རྒྱབ་སྐྱོར་འབད་ཡོདཔ་ད་ དེ་ལས་ སོ་ནམ་ཞིབ་འཚོལ་ལྟེ་བ་གིས་ ཁྱད་རིག་དང་སོན་གྱི་ རྒྱབ་སྐྱོར་ཚུ་འབད་ནུག།
སོ་ནམ་ལས་ཁུངས་ཀྱི་ སོ་ནམ་འགོ་དཔོན་གོངམ་ ཚེ་རིང་རྡོ་རྗེ་གིས་ སླབ་མིའི་ནང་ མ་གཞི་ མོ་བཏབ་ལས་རིམ་སྐབས་ བྱ་དཀར་རེད་གནགཔོ་དང་ མཁང་མ་དམརཔོ་༢ འཛུགས་སྐྱོང་འབད་བའི་སྐབས་ བྱ་དཀར་རེད་གནགཔོ་རྐྱངམ་གཅིག་གི་ གྲུབ་འབྲས་ལེགས་ཤོམ་ཐོན་ཡོདཔ་ལས་ འབྱ་དེ་ འཛུགས་སྐྱོང་འབད་ནི་སྦེ་ གྲོས་ཐག་བཅད་ཡི་ཟེར་ཨིན་པས།
འབྱ་དེ་ རྒྱལ་ཁབ་ཀྱི་ ས་གནས་མང་ཤོས་ཅིག་ནང་ འཚོ་བ་ངོ་མ་ཅིག་སྦེ་ ལག་ལེན་འཐབ་དོ་ཡོདཔ་ཨིན་རུང་ འབྱ་གི་ཐོག་ལས་ འཚོ་བ་རང་མགོ་རང་འདྲོངས་དེ་ བརྒྱ་ཆ་༤༥ རྐྱངམ་གཅིག་ལུ་ གནས་ཡོདཔ་ལས་ གཞུང་གིས་ འབྱ་གི་ཐོན་སྐྱེད་ཡར་སེང་གཏང་ནི་དེ་ དམིགས་རིམ་གཙོ་བོ་ཅིག་སྦེ་ བཟུང་ཡོདཔ་ཨིན་པས།
སོ་ནམ་དང་ནགས་ཚལ་ལྷན་ཁག་གིས་ འབྱ་གི་ཐོན་སྐྱེད་ཡར་སེང་འབད་ནིའི་ ལས་རིམ་མང་ཤོས་ཅིག་ འགོ་འདྲེན་འཐབ་མིའི་གྲས་ལས་ ས་ཁ་མཐོ་སར་ འབྱ་འཛུགས་སྐྱོང་འབད་མི་དེ་ཅིག་ཨིནམ་ད་ གཞན་མི་ཚུ་ གཡུར་བ་ལེགས་བཅོས་འབད་ནི་དང་ ད་ལྟོ་ཡོད་མི་ ཆུ་ཞིང་ཨེ་ཀར་༡༤,༣༧༨ ལས་༢༠,༢༨༦ ལུ་ ཡར་སེང་འབད་ནི་ལ་སོགས་པ་ཚུ་ ཨིན་པའི་གནས་ཚུལ།
བསྟན་འཛིན་རྣམ་རྒྱལ།


text:
ཕྲ་རིང་རྩ་སྒྲིག་འབད་དོ་
Formattingཕྲ་རིང་ནང་ལུ་ ལག་ཐོག་ལས་རྩ་སྒྲིག་འབད་ནི་ལུ་ འཇུག་སྤྱོད་འབད་ནིའི་དོན་ལུ་གཞི་རིམ་་བརྡ་བཀོད་ཚུ་ཡོདཔ་ཨིན།
Specifies whether to show or hide the Styles window, which is where you can assign and organize styles.
ཁྱོད་ལུ་ ཐོ་ཡིག་ནང་ལས་ ཡིག་གཟུགས་ཀྱི་མིང་སེལ་འཐུ་འབད་ནི་དང་ ཡང་ན་ ཡིག་གཟུགས་ཀྱི་མིང་ ཐད་ཀར་དུ་བཙུགས།
ཁྱོད་ཀྱི་ སེ་མི་ཀོ་ལཱོན་ (;)་གིས་ སོ་སོ་འཕྱལ་ཡོད་པའི་ ཡིག་གཟུགས་ལེ་ཤ་ཅིག་ ཐོ་བཀོད་འབད་བཏུབ། ཧེ་མའི་ཡིག་གཟུགས་འདི་ཚུ་ འཐོབ་མ་ཚུགས་པ་ཅིན་LibreOffice འདི་གིས་ རྗེས་འཛིན་ནང་ མིང་བཏགས་ཡོད་མི་ རེ་རེ་བཞིན་ ལག་ལེན་འཐབ་ཨིན།
ཁྱོད་ལུ་ ཐོ་ཡིག་ནང་ལས་ ཡིག་གཟུགས་ཀྱི་ཚད་ སོ་སོ་ཚུ་གི་བར་ན་ གདམ་ནི་ལུ་དང་ ཡང་ན་ ཚད་ཅིག་ ལག་ཐོག་ལས་ ཐོ་བཀོད་འབད་བཅུགཔ་ཨིན།
གིས་ སེལ་འཐུ་འབད་ཡོད་པའི་ཚིག་ཡིག་འདི་ རྒྱག་པ་བཟོཝ་ཨིན། འོད་རྟགས་འདི་མིང་ཚིག་ནང་ལུ་ཡོད་པ་ཅིན་ མིང་ཚིག་ཧྲིལ་བུམ་འདི་ རྒྱག་པ་བཟོཝ་ཨིན། སེལ་འཐུ་དང་མིང་ཚིག་འདི་ཧེ་མ་ལས་རང་རྒྱག་པ་ཡོད་པ་ཅིན་ རྩ་སྒྲིག་འདི་རྩ་བསྐྲད་གཏངམ་ཨིན།
སེལ་འཐུ་འབད་ཡོད་པའི་ཚིག་ཡིག་འདི་ཨའི་ཊ་ལིཀ་ལུ་བཟོཝ་ཨིན། འོད་རྟགས་འདི་མིང་ཚིག་ནང་ལུ་ཡོད་པ་ཅིན་ མིང་ཚིག་ཧྲིལ་བུམ་ཨའི་ཊ་ལིཀ་ནང་ལུ་བཟོཝ་ཨིན། སེལ་འཐུ་དང་ཡང་ན་མིང་ཚིག་འདི་ ཧེ་མ་ལས་རང་ཨའི་ཊ་ལིཀ་ནང་ཡོད་པ་ཅིན་ རྩ་སྒྲིག་འདི་རྩ་བསྐྲད་གཏང་ཡོད།
Underlines or removes underlining from the selected text.
Click to apply the current font color to the selected characters. You can also click here, and then drag a selection to change the text color. Click the arrow next to the icon to open the Font color toolbar.
ནང་ཐིག་གི་ནང་དོན་འདི་ གཡོན་ཁ་ཐུག་ལུ་ཕྲངམ་ཨིན།
ཐད་སྙོམས་སྦེ་ ནང་ཐིག་གི་ནང་དོན་ཚུ་ དབུས་སྒྲིག་འབདཝ་ཨིན།
Align Center HorizontallyCentered
ནང་ཐིག་གི་ནང་དོན་ཚུ་ གཡས་ཁ་ཐུག་ལུ་ ཕྲངམ་ཨིན།
ནང་ཐིག་གིནང་དོན་དེ་ཚུ་ ནང་ཐིག་མཐའ་མཚམས་ཀྱི་གཡོན་དང་གཡས་ལུ་ ཕྲངམ་ཨིན།
འཐུ་གྲུབ་ཡོད་པའི་ནང་ཐིག་ཚུ་ནང་ལུ་ སྔོན་སྒྲིག་དངུལ་རྩ་སྒྲིག་འདི་འཇུག་སྤྱོད་འབདཝ་ཨིན།
བརྒྱ་ཆའི་རྩ་སྒྲིག་འདི་སེལ་འཐུ་གྲུབ་ཡོད་པའི་ནང་ཐིག་ཚུ་ལུ་འཇུག་སྤྱོད་འབདཝ་ཨིན།
ཨང་གྲངས་རྩ་སྒྲིག་:བརྒྱ་ཆ།
སྔོན་སྒྲིག་ཨང་གྲངས་རྩ་སྒྲིག་འདི་སེལ་འཐུ་གྲུབ་ཡོད་པའི་ནང་ཐིག་ཚུ་ནང་ལུ་འཇུག་སྤྱོད་འབདཝ་ཨིན།
ཨང་གྲངས་རྩ་སྒྲིག་:ཚད་ལྡན།
སེལ་འཐུ་འབད་ཡོད་པའི་ནང་ཐིག་ནང་གི་ ཨང་འདི་ལུ་ བཅུ་ཚག་ས་གནས་གཅིག་ཁ་སྐོང་རྐྱབས་ཨིན།
ཨང་གྲངས་རྩ་སྒྲིག་:བཅུ་ཚག་ས་གནས་ཁ་སྐོང་།
སེལ་འཐུ་འབད་ཡོད་པའི་ནང་ཐིག་ཚུ་གི་ ཨང་འདི་ལས་ བཅུ་ཚག་ས་གནས་གཅིག་རྩ་བསྐྲད་གཏངམ་ཨིན།
ཨང་གྲངས་རྩ་སྒྲིག་: བཅུ་ཚག་ས་གནས་བཏོན་གཏང་།
ད་ལྟོའི་དོན་མཚམས་འདི་གི་ གཡོན་འགོ་མཚམས་འདི་ མར་ཕབ་འབད་ནི་ལུ་ འགོ་མཚམས་མར་ཕབ་ཀྱི་ ངོས་དཔར་ལུ་དང་ ཡང་ན་ ནང་ཐིག་གི་ནང་དོན་ལུ་ཨེབ་གཏང་འབད་ཞིནམ་ལས་ འདི་ ཧེ་མའི་གནས་ས་ལུ་གཞི་སྒྲིག་འབད།
Click the Increase Indent icon to increase the left indent of the current paragraph or cell content and set it to the next default tab position.
ཁྱོད་ཀྱི་ལེབ་གྲངས་ཀྱི་མངའ་ཁོངས་སམ་ དངོས་པོ་ཅིག་གི་ མཐའ་མཚམས་ཚུ་ ལེགས་བཅོས་འབད་བཏུབ་ས་ལུ་ མཐའ་མཚམས་ ལག་ཆས་ཕྲ་རིང་ཁ་ཕྱེ་ནི་ལུ་ མཐའ་མཚམས་ཀྱི་ངོས་དཔར་ལུ་ཨེབ་གཏང་འབད།
ཁྱོད་ཀྱི་དོན་མཚམས་ཀྱི་དོན་ལུ་ རྒྱབ་གཞིའི་ཚོས་གཞི་ ཨེབ་གཏང་འབད་བཏུབ་ས་ལུ་ ལག་ཆས་ཕྲ་རིང་ཅིག་ ཁ་ཕྱེ་ནི་ལུ་ཨེབ་གཏང་འབད།
ནང་ཐིག་ནང་དོན་འདི་ ནང་ཐིག་གི་མགོའི་མཐའ་ལུ་ ཕྲངམ་ཨིན།
ནང་ཐིག་གི་ནང་དོན་འདི་ཚུ་ ཀེར་པྲང་འབད་དབུས་སྒྲིག་འབདཝ་ཨིན།
ནང་ཐིག་གི་ ནང་དོན་ཚུ་ ནང་ཐིག་གི་འོག་ལུ་ ཕྲང་སྒྲིག་འབདཝ་ཨིན།
ཨང་གྲངས་རྩ་སྒྲིག་:ཚེས་གྲངས།
གིས་ སེལ་འཐུ་འབད་ཡོད་པའི་ནང་ཐིག་ཚུ་ལུ་ ཚེས་གྲངས་རྩ་སྒྲིག་འཇུག་སྤྱོད་འབདཝ་ཨིན།
ཨང་གྲངས་རྩ་སྒྲིག་:བསྒྱུར་གྲངས།
གིས་ སེལ་འཐུ་འབད་ཡོད་པའི་ནང་ཐིག་ཚུ་ལུ་ བསྒྱུར་གྲངས་རྩ་སྒྲིག་འཇུག་སྤྱོད་འབདཝ་ཨིན།
ཁ་སྐོང་ཅན་གྱི་ངོས་པར་ཚུ།
སི་ཊི་ཨེལ་ རྒྱབ་སྐྱོར་འདི་ལྕོགས་ཅན་བཟོ་ཡོད་པ་ཅིན་ ཁ་སྐོང་ཅན་གྱི་ངོས་པར་གཉིས་ཀུ་མཐོང་ཚུགས།
གཡོན་ལས་གཡས་ཁ་ཐུག
ཚིག་ཡིག་འདི་གཡོན་ལས་གཡས་ཁ་ཐུག་ལུ་བཙུགས་ཅི་
གཡས་ལས་གཡོན་ཁ་ཐུག
གོ་དཀའ་བའི་ཚིག་ཡིག་སྒྲིག་བཀོད་ཅིག་ནང་ རྩ་སྒྲིག་འབད་ཡོད་པའི་ཚིག་ཡིག་འདི་ གཡས་ལས་གཡོན་ཁ་ཐུག་ལུ་བཙུགས་ཅི་


text:
-
རྩོད་དཔོན་ཡོངས་ཁྱབ་ཡིག་ཚང་ནང་ལེགས་སྒྱུར།
དཔོན་ཡོངས་ཁྱབ་ཡིག་ཚང་ནང་ ཉམས་མྱོང་ཅན་གྱི་རྩོད་དཔོན་ཚུ་གིས་ གཞུང་གི་དོན་ལུ་ ཞབས་ཏོག་ཚུ་ དུས་དང་དུས་སུ་ཕུལ་ཞིན་ཡོད་རུང་ མཁས་མཆོག་སྡེ་ཚན་ཅིག་མེད་མི་ལས་བརྟེན་ གདོང་ལན་བྱུང་དང་བྱུང་བཞིན་ཡོདཔ་ཨིན། ཡིག་ཚང་འདི་ ཡར་རྒྱས་གོང་འཕེལ་འགྱོ་ནིའི་དོན་ལུ་ མཁས་མཆོག་དང་ལྡན་པའི་ལས་བྱེདཔ་དགོཔ་འདི་ གནམ་མེད་ས་མེད་ཁག་ཆེཝ་ལུ་གྱུར་ཏེ་ཡོདཔ་དང་ དེ་ཡང་ མི་སེར་ལུ་ ཞབས་ཏོག་ཚུ་ གྲུབ་འབྲས་ཅན་སྦེ་བྱིན་ཚུགས་པའི་ཐབས་ལུ་དམིགས་ཏེ་ཨིན། མཁས་མཆོག་ལས་བརྟེན་ སྤྱིར་བཏང་ཁྲིམས་ཀྱི་གནད་དོན་དང་ཁྲིམས་ཀྱི་ཁྱད་རིག་གི་དོན་ལུ་ ཕུགས་ཀྱི་སྲིད་བྱུས་བརྩམ་ནི་ནང་ ལྷན་ཐབས་སྦྱར་ཚུགས་པའི་ཁེ་ཕན་ཡོད། ལག་ལེན་ཚུ་ དྲན་ཤེས་ཀྱི་སྒོ་ལས་འཐབ་པ་ཅིན་ མཁས་མཆོག་དང་མ་ལྡན་པའི་ཞབས་ཏོག་བྱིན་ནི་དང་ དེ་ལས་ལྷགཔ་སྦེ་ སྤྱིར་བཏང་གྱི་སྡེ་ཚན་བརྒྱུད་དེ་ སྐྱོན་ཞུགས་ཀྱི་ཉེན་ཁ་འཐོན་ནི་ཚུ་ མར་ཕབ་བརྐྱབ་ཚུགསཔ་ཨིན། མཁས་མཆོག་འགྲུབ་ནིའི་དོན་ལུ་ རྩོད་དཔོན་ཡོངས་ཁྱབ་ཡིག་ཚང་གིས་ གསར་བཙུགས་འབད་ཡོད་མི་དེ་ཡངཿ རྩོད་དཔོན་ཡོངས་ཁྱབ་ཡིག་ཚང་གི་གཞི་འཛིན་གཞི་བཀོད་ཀྱི་ལས་བྱེད་ཚོགས་ཆུང་། གཞུང་གི་ལས་སྡེ་ཁག་ཚུ་ནང་ལས་ཕར་ རྩོད་དཔོན་ཚུ་ ཁོང་རའི་འགན་ཁུར་འབག་པའི་སྐབས་ལུ་ གདོང་ལན་བྱུང་དོ་ཡོད་མི་ལས་བརྟེན་ སྤྱི་ཚེས་༡༥/༩/༢༠༢༠ ལུ་ ཡིག་ཚང་ནང་འཁོད་ལས་ མི་སྟོབས་འགོ་དཔོན་རྩིས་ཏེ་ སྡེ་ཚན་རེ་རེའི་ནང་ལས་ རྩོད་དཔོན་རེ་རེ་འཐུས་མི་སྦེ་བཙུགས་ཞིནམ་ལས་ རྩོད་དཔོན་ཡོངས་ཁྱབ་ཡིག་ཚང་གི་གཞི་འཛིན་གཞི་བཀོད་ཀྱི་ལས་བྱེད་ཚོགས་ཆུང་ཅིག་ གཞི་བཙུགས་འབད་ཡོདཔ་ཨིན། ལས་ཚོགས་འདི་ལུ་ ལྷན་ཁག་དང་གཞུང་གི་ལས་སྡེ་ དེ་ལས་ རྫོང་ཁག་ཚུ་ནང་ལས་ཕར་ཕྱག་ཞུ་སྟེ་ཡོད་མི་ ཁྲིམས་དོན་འགོ་དཔོན་ཚུ་གི་ ལཱ་དང་འགན་ཁུར་ཚུ་ གསལ་ཏོག་ཏོ་སྦེ་ འགན་ཚད་ཅིག་བཟོ་ནིའི་དོན་ལུ་ ཁྲིམས་དོན་ཞབས་ཏོག་ཡན་ལག་སྡེ་ཚན་འོག་ལུ་ཡོད་པའི་ ཁྲིམས་དོན་འགོ་དཔོན་ཚུ་དང་གཅིག་ཁར་ གྲོས་བསྟུན་ཐོག་ལུ་ ལཱ་འབད་དགོཔ་སྦེ་འགན་ཁུར་སྤྲོད་དེ་ཡོད། ལས་བྱེད་ཚོགས་ཆུང་གི་འགན་ཚད། […]
-
ཉོགས་འཛིན་ཅན་གྱི་འབྲུག་གཞུང་བཟོ་བསྐྲུན་ལས་འགུལ་གྱི་དང་ལེན༼ལེགས་སྒྱུར༽།
རྩོད་དཔོན་ཡོངས་ཁྱབ་ཡིག་ཚང་གིས་ བཀྲིས་སྒང་རྫོང་ཁག་བདག་སྐྱོང་ཡིག་ཚང་ལུ་ མེ་རག་གཞི་རྟེན་གསོ་བའི་སྨན་ཁང་དང་ བི་དུང་དང་དུང་རྩེ་སློབ་གྲྭའི་ ཨ་ལོའི་ཉལ་ཁང་རྐྱབ་མ་ཚར་བར་ཡོད་མི་ཚུ་ མཇུག་བསྡུ་དགོཔ་སྦེ་སླབ་ཡོདཔ་ཨིན། གོང་གི་བཟོ་བསྐྲུན་གྱི་ལཱ་མཚམས་འཇོག་འབད་དགོ་པའི་གནད་དོན་དེ་ཡང་ བཟང་མཆོང་བཟོ་བསྐྲུན་དང་བདེ་ཆེན་བཟོ་བསྐྲུན་གྱི་ཁག་འབགཔ་གཉིས་ཀྱིས་ རྫོང་ཁག་བཟོ་རིག་འགོ་དཔོན་དང་ཁ་མཐུད་དེ་ ཁྲིམས་འགལ་དང་གཡོ་ཟོལ་གྱི་བྱ་ངན་འཐབ་སྟེ་ ལས་འགུལ་འདི་ དུས་ཚོད་ཁར་མཇུག་བསྡུ་མ་ཚུགས་པའི་སྐོར་ལས་བདའ་ཟུན་པའི་ཤུལ་ རྩོད་གཞི་འདི་ ཞིབ་དཔྱད་ཀྱི་དོན་ལུ་ ངན་ལྷད་བཀག་སྡོམ་ལྷན་ཚོགས་ནང་བཏང་ཡོད་མི་ལས་བརྟེན་ཨིན་པས། དེ་བཞིན་ ངན་ལྷད་བཀག་སྡོམ་ལྷན་ཚོགས་ཀྱིས་ རྩོད་གཞི་འདི་ བསྐྱར་ཞིབ་དང་ཉེས་བཤེར་གྱི་དོན་ལུ་ རྩོད་དཔོན་ཡོངས་ཁྱབ་ཡིག་ཚང་ལུ་བཏང་ཡོདཔ་ཨིན། རྩོད་དཔོན་ཡོངས་ཁྱབ་ཡིག་ཚང་གིས་ རྩོད་གཞི་འདི་ བསྐྱར་ཞིབ་འབད་བའི་སྐབས་ལུ་ ཁག་འབགཔ་གིས་ ལས་འགུལ་འདི་ དུས་ཚོད་ཁར་ མཇུག་བསྡུ་མ་ཚུགས་པའི་ཤུལ་ལུ་ རྫོང་ཁག་བདག་སྐྱོང་ཡིག་ཚང་གིས་ ཁག་འབག་དགོངས་ཕོག་བཏང་ཡོདཔ་སྦེ་ཤེས་རྟོགས་བྱུང་ནུག དོ་རུང་ ཡིག་ཚང་གིས་ ཁག་འབགཔ་གིས་ ལཱ་དུས་ཚོད་ཁར་མཇུག་མ་བསྡུ་མི་དང་ རྩོད་ཟླ་འདི་ ཉེས་བཤེར་འབད་དགོ་མི་ལུ་བརྟེན་ བཟོ་བསྐྲུན་གྱི་ལཱ་འདི་ ནེ་ཚུན་ཚོད་ ཡུན་རིངམོ་སྦེ་ མཚམས་འཇོག་འབད་བཞག་དགོཔ་ཅིག་མེདཔ་སྦེ་ ཤེས་རྟོགས་བྱུང་ཡོདཔ་ཨིན། དེ་ཡང་ ག་ཅི་འབད་ཟེར་བ་ཅིན་ བཟོ་བསྐྲུན་གྱི་ལཱ་བཀག་བརྐྱབས་བཞག་མི་འདི་ ལོག་འགོ་བཙུགས་ཚུགས་ཀྱི་བར་ན་ ཡུན་འགྱངས་ལུས་མི་དེ་གིས་ ཟད་འགྲོ་ཐེབས་གནས་ནི་དང་ གཞུང་ལུ་ལོག་ཐོབ་མ་ཚུགས་པའི་གྱོང་རྒུད་སྦོམ་ཕོག་པ་མ་ཚད་ ཧེ་མ་ལས་ ཕྱིས་སོང་པའི་ལས་འགུལ་ལས་བརྟེན་ སློབ་གྲྭདང་མི་སྡེ་ལུ་གནོད་པའི་དཀའ་ངལ་ཚུ་ ངེས་པར་དུ་འབྱུང་ནི་ཨིན་པས། དེ་ཡང་ སྤྱི་ལོ་༢༠༡༨ སྤྱི་ཟླ་༡༠ པའི་སྤྱི་ཚེས་༢༢ […]


text:
འདྲི་དཔྱད་ཀྱི་བཀོད་སྒྲིག་
འདྲི་དཔྱད་བཀོད་སྒྲིག་མཐོང་སྣང་འདི་གིས་ ཁྱོད་ལུ་ གནད་སྡུད་འདྲི་དཔྱད་ཞུན་དག་དང་གསར་བསྐྲུན་འབད་བཅུགཔ་ཨིན།
ཁྱོད་རའི་གློག་རིག་གུ་ ཐོ་འགོད་ཚུ་བཀྲམ་སྟོན་འབད་ནི་ལུ་ གནད་སྡུད་གཞི་རྟེན་མང་ཤོས་ཅིག་གིས་རང་ ཚགས་མ་བཙུགས་ནི་དང་ གནད་སྡུད་གཞི་རྟེན་ཐིག་ཁྲམ་དབྱེ་སེལ་འབད་ནིའི་དོན་ལུ་ འདྲི་དཔྱད་འདི་ལག་ལེན་འཐབ་ཨིན། མཐང་སྣང་དེ་གིས་ འདྲི་དཔྱད་བཟུམ་སྦེ་ ལས་འགན་གཅིག་པ་བྱིནམ་ཨིན་ དེ་འབདཝ་ད་ སར་བར་གྱི་ཕྱོགས་ལུ་བྱིནམ་ཨིན། ཁྱོད་ཀྱི་གནད་སྡུད་གཞི་རྟེན་འདི་ མཐོང་སྣང་རྒྱབ་སྐྱོར་འབད་མི་སར་བར་གུ་ཡོད་པ་ཅིན་ ཁྱོད་ཀྱིས་ བཀྲམ་སྟོན་ཆུ་ཚོད་འདི་མགྱོགས་ཚད་བཟོ་ནི་ལུ་ སར་བར་གུ་ཐོ་འགོད་ཚུ་ཚགས་མ་བཙུགས་ནིའི་དོན་ལུ་ མཐོང་སྣང་འདི་ལག་ལེན་འཐབ།
གནད་སྡུད་གཞི་རྟེན་ལ་ལོ་ཅིག་གིས་ ཐིག་ཁྲམ་མཐོང་སྣང་གསརཔ་ གསར་བསྐྲན་འབད་ནི་ལུ་རྒྱབ་བསྐྱོར་འབདཝ་ཨིན། མཐོང་སྣང་གསར་བསྐྲུན་འབད་ ཐིག་ཁྲམ་ལས་བརྡ་བཀོད་ ཐིག་ཁྲམ་གནད་སྡུད་གཞི་རྟེན་ཡིག་ཆ་གི་ ཨེབ་ལྡེ་ཤོག་ལེབ་ སེལ་འཐུ་འབད་བའི་ཤུལ་ལས་ ནཱ་ལུ་འགྲེལ་བཤད་འབད་ཡོད་མི་འདྲི་དཔྱད་ཀྱི་བཀོད་སྒྲིག་ སྒོ་སྒྲིག་འདི་འདྲ་བ་བཟོ་མི་ བཀོད་སྒྲིག་སྟོན་སྒོ་སྒྲིག་འདི་ཁྱོད་ཀྱིས་མཐོངམ་ཨིན།
The Query Design window layout is stored with a created query, but cannot be stored with a created view.
བཀོད་སྒྲིག་གི་མཐོང་སྣང་།
འདྲི་དཔྱད་འདི་གསར་བསྐྲུན་འབད་ནིའི་དོན་ལས་ འདྲི་དཔྱད་ གནད་སྡུད་གཞི་རྟེན་ཡིག་ཆ་ནང་གི་ ངོས་དཔར་འདི་ཨེབ་གཏང་ དེ་ལས་ བཀོད་སྒྲིག་མཐོང་སྣང་གི་ནང་ལུ་འདྲི་དཔྱད་འདི་ གསར་བསྐྲུན་འབད་ཟེར་མི་འདི་ཨེབ་གཏང་།
The lower pane of the Design View is where you define the query. To define a query, specify the database field names to include and the criteria for displaying the fields. To rearrange the columns in the lower pane of the Design View, drag a column header to a new location, or select the column and press Command Ctrl+arrow key.
འདྲི་དཔྱད་བཀོད་སྒྲིག་མཐོང་སྣང་སྒོ་སྒྲིག་གི་མགོ་ལུ་ ངོས་དཔར་ གི་ འདྲི་དཔྱད་བཀོད་སྒྲིག་གི་ངོས་དཔར་ ཕྲ་རིང་དང་ བཀོད་སྒྲིག་ཕྲ་རིང་ཚུ་བཀྲམ་སྟོན་འབད་དེ་ཡོད།
ཁྱོད་ཀྱིས་འདྲི་དཔྱད་འདི་ བརྟག་ཞིབ་འབད་དགོ་པ་ཅིན་ གནད་སྡུད་གཞི་རྟེན་ཡིག་ཆ་ནང་གི་ འདྲི་དཔྱད་མིང་དེ་ལུ་གཡེབ་གཏང་ཐེང་གཉིས་ཨེབ་ད། འདྲི་དཔྱད་གྲུབ་འབྲས་འདི་ གནད་སྡུད་འབྱུང་ཁུངས་མཐོང་སྣང་དང་ ཆ་འདྲ་བའི་ཐིག་ཁྲམ་ནང་བཀྲམ་སྟོན་འབད་ཡོད། དྲན་འཛིན : བཀྲམ་སྟོན་འབད་ཡོད་པའི་ཐིག་ཁྲམ་འདི་ གནས་སྐབས་ཀྱི་དོན་ལུ་རྐྱངམ་ཅིག་ཨིན།
འདྲི་དཔྱད་བཀོད་སྒྲིག་མཐོང་སྣང་ནང་ལྡེ་མིག་ཚུ།
བརྡ་འཚོལ།
When you open the query design for the first time, you see a dialog in which you must first select the table or query that will be the basis for your new query.
དེ་ཚུ་འདྲི་དཔྱད་ལུ་ཁ་སྐོང་རྐྱབས་ནིའི་དོན་ལས་ ས་སྒོ་ཚུ་ལུ་གཡེབ་གཏང་ཐེང་གཉིས་ཨེབ་གཏང་། མཐུན་འབྲེལ་ཚུ་ངེས་འཛིན་འབད་ནི་ལུ་ འདྲུད་བཞིནམ་ལས་མར་བཞག
འདྲི་དཔྱད་འདི་བཀོད་སྒྲིག་འབདཝ་ད་ལུ་ ཁྱོད་ཀྱིས་ སེལ་འཐུ་འབད་ཡོད་པའི་ཐིག་ཁྲམ་ཚུ་ལེགས་བཅོས་འབད་མི་བཏུབ།
ཐིག་ཁྲམ་ཚུ་རྩ་བསྐྲད་གཏང་།
གནད་སྡུད་མཐོང་སྣང་ལས་ ཐིག་ཁྲམ་འདི་རྩ་བསྐྲད་གཏང་ནིའི་དོན་ལས་ ཐིག་ཁྲམ་སྒོ་སྒྲིག་གི་ཡར་གྱི་མཐའ་མཚམས་འདི་ཨེབ་གཏང་ནི་དང་ སྐབས་དོན་དཀར་ཆག་འདི་བཀྲམ་སྟོན་འབད། བཀོད་སྒྲིག་མཐོང་སྣང་ལས་ ཐིག་ཁྲམ་འདི་རྩ་བསྐྲད་གཏང་ནི་དོན་ལུ་ བཏོན་གཏང་བརྡ་བཀོད་འདི་ལག་ལེན་འཐབ། གདམ་ཁ་གཞན་མི་འདི་ བཏོན་གཏང་ཟེར་མི་ལྡེ་མིག་འདེ་གུ་ཨེབ་ད།
ཐིག་ཁྲམ་འདི་སྤོ་བཤུད་འབད་ནི་དང་ ཐིག་ཁྲམ་གྱི་ཚད་འདི་ལེགས་བཅོས་འབད།
ཁྱོད་རའི་དགའ་གདམ་དང་འཁྲིལ་ཏེ་ ཁྱོད་ཀྱིས་ ཚད་བསྐྱར་བཟོ་འབད་ནི་དང་ ཐིག་ཁྲམ་ཚུ་བདེ་ཞིབ་བཟོ་བཏུབ། ཐིག་ཁྲམ་ཚུ་སྤོ་བཤུད་འབད་ནི་ལུ་ ཡར་གྱི་མཐའ་མཚམས་འདི་ རེ་འདུན་ཡོད་པའི་གནས་ས་ལུ་འདྲུད་ད། མཱའུསི་འོད་རྟགས་མཐའ་མཚམས་གུ་གནས་ས་བཀལ་ནི་དང་ ཡང་ན་ ཟུར་ཁ་དང་ ཐིག་ཁྲམ་འདི་ རེ་འདུན་གྱི་ཚད་ལུ་མ་ལྷོད་ཚུན་ འདྲུད་པའི་ཐོག་ལས་ ཚད་འདི་ཆེར་བསྐྱེད་འབད་ནི་ཡང་ན་ མར་ཕབ་འབད།
ཐིག་ཁྲམ་གྱི་མཐུན་འབྲེལ་ཚུ།
ཐིག་ཁྲམ་ཅིག་གི་ནང་ལུ་ས་སྒོའི་མིང་དང་ ས་སྒོའི་མིང་གཞན་མི་གཉིས་ཀྱི་བར་ན་ གནད་སྡུད་མཐུན་འབྲེལ་ཡོད་པ་ཅིན་ ཁྱོད་རང་ འདྲིད་དཔྱད་ཀྱི་དོན་ལས་མཐུན་འབྲེལ་འདི་ལག་ལེན་འཐབ་བཏུབ།
དཔེར་ན་ ཁྱོད་ལུ་དངོས་པོའི་ཨང་གྲངས་ཀྱིས་ ངོས་འཛིན་འབད་ཡོད་པའི་དངོས་ཀྱི་དོན་ལུ་ ཤོག་ཁྲམ་འདི་ཡོད་ནི་དང་ ཚོང་མགྲོན་པ་ཚུ་གིས་དངོས་པོའི་ཨང་གྲངས་ཚུ་ མཉམ་པའི་ཐོག་ལས་མངགས་པ་ལག་ལེན་འཐབ་མི་འདི་ ཁྱོད་ཀྱིས་དྲན་ཐོ་འབད་དོ་ཡོད་པའི་དངོས་པོའི་དོན་ལས་ཤོག་ཁྲམ་ཡོད་པ་ཅིན་ དེ་ལས་ "article number" data fieldsགཉིས་ཀྱི་བར་ན་མཐུན་འབྲེལ་ཡོདཔ་ཨིན། ཚོང་མགྲོན་པ་གིས་མངགས་ཏེ་ཡོད་པའི་ དངོས་པོ་ཆ་མཉམ་སླར་ལོག་འབད་མི་ འདྲི་དཔྱད་ཅིག་ཁྱོད་ཀྱིས་གསར་བསྐྲུན་འབད་ནི་ཨིན་པ་ཅིན་ ཁྱོད་ཀྱིས་ཤོག་ཁྲམ་གཉིས་ལས་ གནད་སྡུད་འདི་སླར་འདྲེན་འབད་དགོ། དེ་བཟུམ་འབད་ནིའི་དོན་ལས་ ཁྱོད་ཀྱིས་ LibreOffice ལུ་ ཤོག་ཁྲམ་གཉིས་ཀྱི་གནད་སྡུད་ཚུ་གི་བར་ན་ མཐུན་འབྲེལ་ག་ཅི་ཡོདཔ་ཨིན་ན་སླབ་དགོ།
དེ་བཟུམ་འབད་ནིའི་དོན་ལས་ (དཔེར་ན་ , ས་སྒོའི་མིང་ "Item-Number" ཚོང་མགྲོན་པའི་ཐིག་ཁྲམ་ལས་)ཐིག་ཁྲམ་ནང་གི་ ས་སྒོའི་མིང་ལུ་ཨེབ་གཏང་ མཱའུསི་ཨེབ་རྟ་དེ་གུ་འཆང་བཞིནམ་ལས་ ས་སྒོའི་མིང་འདི་ ཐིག་ཁྲམ་གཞན་མི་གི་ས་སྒོའི་མིང་ལུ་ ("Item-Number"རྣམ་གྲངས་ཀྱི་ཐིག་ཁྲམ་)འདྲུད་ད། ཁྱོད་ཀྱིས་མཱའུསི་ཨེབ་རྟ་འདི་ འཛིན་གྲོལ་འབད་བའི་བསྒང་ ས་སྒོ་གཉིས་མཐུད་མིའི་གྲལ་ཐིག་འདི་ ཝིན་ཌཱོསི་ནང་འབྱུངམ་ཨིན། ས་སྒོའི་མིང་གཉིས་ དབྱེར་མེད་སྦེ་འོང་དགོ་མི་གི་ ཆ་མཉམ་པའི་གནས་སྟང་འདི་ ཨེསི་ཀིའུ་ཨེལ་འདྲི་དཔྱད་ཀྱི་གྲུབ་འབྲས་ནང་བཙུགས་ཡོད།
ལེབ་གྲངས་སྣ་མང་འབྲེལ་མཐུད་གུ་ གཞི་བཞག་ཡོད་པའི་ འདྲི་དཔྱད་ཀྱི་གསར་བསྐྲུན་འདི་ ཁྱོད་ཀྱིས་ LibreOfficeའདི་ འབྲེལ་མཐུད་གནད་སྡུད་གཞི་རྟེན་གྱི་དོན་ལུ་ ལག་ལེན་འཐབ་པ་ཅིན་རྐྱངམ་ཅིག་ཚུགས།
འདྲི་དཔྱད་ཀྱི་ནང་ལུ་ ཁྱོད་ཀྱིས་ གནད་སྡུད་གཞི་རྟེན་སོ་སོ་ལས་ ཐིག་ཁྲམ་འདི་འཛུལ་སྤྱོད་འབད་མི་བཏུབ། སྣ་མང་དང་འབྲེལ་བ་ཡོད་མི་ཐིག་ཁྲམ་རྐྱངམ་ཅིག་ གནད་སྡུད་གཞི་རྟེན་གྱི་ནང་འཁོད་གསར་བསྐྲུན་འབད་བཏུབ།
འབྲེལ་མཐུད་དབྱེ་བ་འདི་གསལ་བཀོད་འབད་དོ།
ཁྱོད་ཀྱིས་ ས་སྒོའི་འབྲེལ་མཐུད་གཉིས་ལུ་ གྲལ་ཐིག་མཐུད་ལམ་དེ་གུ་གཡེབ་གཏང་ཐེང་གཉིས་ཨེབ་པ་ཅིན་ ཡང་ན་ དཀར་ཆག་རྡ་བཀོད་དེ་ལུ་འབོ་བ་ཅིན་ བཙུགས་ - འབྲེལ་མཐུད་གསརཔ་ ཁྱོད་ཀྱིས་ འབྲེལ་མཐུད་ཚུ་ ཌའི་ལོག་ནང་གི་འབྲེལ་མཐུད་ཀྱི་དབྱེ་བ་འདི་ གསལ་བཀོད་འབད་བཏུབ།
Alternatively, press Tab until the line is selected, then press Shift+F10 to display the context menu and there choose the command Edit. Some databases support only a subset of the possible join types.
འབྲེལ་མཐུད་ཚུ་བཏོན་གཏང་དོ།
ཐིག་ཁྲམ་གཉིས་ཀྱི་བར་ན་མཐུན་འབྲེལ་འདི་བཏོན་གཏང་ནི་དོན་ལུ་ མཐུད་ལམ་གྲལ་ཐིག་འདི་ཨེབ་གཏང་ནི་དང་ བཏོན་གཏང་གི་ལྡེ་མིག་འདི་ཨེབ་ད།
ཐབས་གཞན་གྱི་ཐོག་ལས་ འབྲེལ་བ་ཡོད་མི་ས་སྒོ་ཚུ་་ ནང་ འབྲེལ་བ་ ཌའི་ལོག་ནང་ འཛུལ་ཞུགས་རེ་རེ་སྦེ་བཏོན་གཏང་། ཡང་ན་ མཐུད་ལམ་གྱི་མཉམ་ཐིག་འདི་ གཙོ་དམིགས་བཀོད་དེ་བཀྲམ་སྟོན་མ་འབད་ཚུན་ཚོད་ ཨེབ་ལྡེ་འདི་ཨེབ་ད་ དེ་ལས་ སྐབས་དོན་དཀར་ཆག་འདི་ ཁ་ཕྱེ་ནིའི་དོན་ལས་ སོར་ལྡེ་+ཨེཕ་ ༡༠ ཨེབ་ནི་དང་ བཏོན་གཏང་ བརྡ་བཀོད་འདི་སེལ་འཐུ་འབད།
འདྲི་དཔྱད་འདི་ངེས་འཛིན་འབད།
འདྲི་དཔྱད་འདི་ངེས་འཛིན་འབད་ནིའི་དོན་ལས་གནས་སྟངས་འདི་སེལ་འཐུ་འབད། འདྲི་དཔྱད་ཀྱི་དོན་ལས་ ཐིག་ཁྲམ་བཀོད་སྒྲིག་གི་ཀེར་ཐིག་རེ་གིས་ གནད་སྡུད་ས་སྒོ་འདི་ དང་ལེན་འབདཝ་ཨིན། གྲལ་ཐིག་གཅིག་ནང་གི་གནས་སྟང་ཚུ་ བུ་ལིན་ཨེ་ཨེན་ཌི་དང་བཅས་འབྲེལ་མཐུད་འབད་ཡོད།
ས་སྒོའི་མིང་འདི་གསལ་བཀོད་འབད།
དང་པ་རང་ ཁྱོད་ཀྱིས་འདྲི་དཔྱད་ལུ་ཁ་སྐོང་རྐྱབས་དགོ་པའི་ ཐིག་ཁྲམ་ཚུ་ལས་ ས་སྒོའི་མིང་ཆ་མཉམ་སེལ་འཐུ་འབད། འ་ནི་འདི་ཁྱོད་ཀྱིས་ འདྲུད་ནི་དང་བཞག་ནི་ ཡང་ན་ ཐིག་ཁྲམ་སྒོ་སྒྲིག་ས་སྒོའི་མིང་ལུ་ གཡེབ་གཏང་ཐེང་གཉིས་ཀྱི་ཐོག་ལས་འབད་བཏུབ། འདྲུད་ནི་དང་བཞག་ནིའི་ཐབས་ལམ་གྱི་ཐོག་ལས་ ས་སྒོའི་མིང་འདི་ཐིག་ཁྲམ་སྒོ་སྒྲིག་ལས་ འོག་གི་འདྲི་དཔྱད་བཀོད་སྒྲིག་ནང་འདྲུད་ནི་དོན་ལུ་ མཱའུསི་འདི་ལག་ལེན་འཐབ། ཁྱོད་ཀྱིས་ནི་བཟུམ་འབད་བའི་བསྒང་ ས་སྒོ་དེ་ལུ་ཀེར་ཐིག་ག་འདི་ཁ་སྐོང་རྐྱབས་ནི་ཨིན་ན་ ཁྱོད་ཀྱིས་གྲོས་ཐག་བཅད། ས་སྒོའི་མིང་འདི་གཡེབ་གཏང་ཐེང་གཉིས་ཨེབ་ཐོག་ལས་སེལ་འཐུ་འབད། དེ་སྦེ་འབད་བ་ཅིན་རྐྱངམ་ཅིག་ གཞན་མི་ཀེར་ཐིག་སྟོངམ་ལུ་ཁ་སྐོང་རྐྱབས་འགྱོ་འོང་།
ས་སྒོའི་མིང་ཚུ་བཏོན་གཏང་དོ།
འདྲི་དཔྱད་ལས་ས་སྒོའི་མིང་རྩ་བསྐྲད་གཏང་ནི་དོན་ལུ་ ས་སྒོ་གི་ཀེར་ཐིག་མགོ་ཡིག་དེ་གུ་ཨེབ་གཏང་ནི་དང་ ཀེར་ཐིག་གི་དོན་ལས་སྐབས་དོན་དཀར་ཆག་གུ་བརྡ་བཀོད་ བཏོན་གཏང་གདམ་ཁ་རྐྱབས།
འདྲི་དཔྱད་འདི་སྲུང་བཞག
འདྲི་དཔྱད་འདི་སྲུང་སྐྱོབས་འབད་ནི་ལུ་ ཚད་ལྡན་ཕྲ་རིང་གུ་ སྲུངས་ངོས་དཔར་འདི་ལག་ལེན་འཐབ། འདྲི་དཔྱད་ཀྱི་དོན་ལས་མིང་བཙུགས་ཟེར་ ཁྱོད་ཀྱིས་ཌའི་ལོག་མཐོངམ་ཨིན། གནད་སྡུད་གཞི་རྟེན་དེ་གིས་ལས་འཆར་འདི་ལུ་རྒྱབ་སྐྱོར་འབད་བ་ཅིན་ ཁྱོད་ཀྱིས་ ལས་འཆར་ཡང་བཙུགས་ད།
ལས་འཆར།
འདྲི་དཔྱད་ཡང་ན་ ཐིག་ཁྲམ་མཐོང་སྣང་ལུ་ འགན་སྤྲོད་ཡོད་པའི་ ལས་འཆར་གྱི་མིང་འདི་བཙུགས
འདྲི་དཔྱད་ཀྱི་མིང་ ཡང་ན་ ཐིག་ཁྲམ་མཐོང་སྣང་གི་མིང་།
འདྲི་དཔྱད་ཀྱི་མིང་ཡང་ན་ ཐིག་ཁྲམ་མཐོང་སྣང་གི་མིང་འདི་བཙུགས།
གནད་སྡུད་འདི་ཚགས་མ་བཙུགས་དོ།
འདྲི་དཔྱད་ཀྱི་དོན་ལས་གནད་སྡུད་ཚགས་མའི་དོན་ལུ་ བཀོད་སྒྲིག་མཐོང་སྣང་གི་འོག་གི་མངའ་ཁོངས་ནང་ རེ་འདུན་ཡོད་པའི་དགའ་གདམ་ཚུ་གཞི་སྒྲིག་འབད། འོག་གི་གྲལ་ཐིག་ཚུ་འཐོབ་ཚུགས :
ས་སྒོ།
ཁྱོད་ཀྱིས་འདྲི་དཔྱད་ནང་ལུ་ གཞི་བསྟུན་འབད་ཡོད་པའི་ གནད་སྡུད་ས་སྒོ་གི་མིང་འདི་བཙུགས། འོག་གི་གྲལ་ཐིག་ཚུ་གི་ནང་ལུ་ བཟོ་ཡོད་མི་སྒྲིག་སྟང་ཚུ་ཆ་མཉམ་རང་ ས་སྒོ་དེ་ལུ་གཞི་བསྟུན་འབད་ཡོདཔ་ཨིན། ཁྱོད་ཀྱིས་ནང་ཐིག་འདི་མཱའུསི་དང་བཅས་ཤུགས་ལྡན་བཟོ་བ་ཅིན་ ཁྱོད་ལུ་ ས་སྒོ་སེལ་འཐུ་ལྕོག་ཅན་བཟོ་བཅུགས་མི་ མདའ་རྟགས་ཀྱི་ཨེབ་རྟ་འདི་མཐོངམ་ཨིན། "Table name.*" དེ་གིས་ གནད་སྡུད་ས་སྒོ་ཚུ་ཆ་མཉམ་རང་སེལ་འཐུ་འབདཝ་ཨིནམ་དང་ ཁྱད་ཚད་འདི་ ཐིག་ཁྲམ་ས་སྒོ་ཆ་མཉམ་གྱི་དོན་ལས་ ནུས་ཅན་ཡོདཔ་ཨིན།
མིང་གཞན།
གིས་མིང་གཞན་གསལ་བཀོད་འབདཝ་ཨིན། འ་ནི་མིང་གཞན་འདི་ ས་སྒོའི་མིང་མེན་པར་ འདྲི་དཔྱད་ཀྱི་ནང་ལུ་ཐོ་ཡིག་བཀོད་བཞག་འོང་། དེ་གིས་ ངེས་འཛིན་འབད་ཡོད་པའི་ ཀེར་ཐིག་ཁ་ཡིག་ཚུ་ ལག་ལེན་འཐབ་ཚུགསཔ་བཟོཝ་ཨིན། དཔེར་ན་ གནད་སྡུད་ས་སྒོ་འདི་ལུ་མིང་ པི་ཊི་ཨེན་ཨོ་དང་ མིང་དེ་མ་ཡིན་པ་གཞན་ དེ་ཡང་ འདྲི་དཔྱད་ཀྱི་ནང་ལུ་ཁྱོད་ཀྱི་མིང་ པརཊི་ནཱམ་འབྱུང་དགོཔ་ཨིན་པ་ཅིན་ མིང་གཞན་སྦེ་པརཊི་ནཱམ་ཟེར་བཙུགས།
ཨེསི་ཀིའུ་ཨེལ་གསལ་བཤད་ནང་ལུ་ མིང་གཞན་ཚུ་ འོག་གི་བཟུམ་སྦེ་ངེས་འཛིན་འབད་དེ་ཡོད:
ཐིག་ཁྲམ་ལས་ མིང་གཞན་ཀེར་ཐིག་ ཨེ་ཨེསི་འདི་སེལ་འཐུ་འབད།
དཔེར་ན:
"PtNo" AS "PartNum" FROM "Parts"སེལ་འཐུ་འབད།
ཐིག་ཁྲམ།
སེལ་འཐུ་འབད་ཡོད་པའི་ གནད་སྡུད་ཀྱི་ཆ་མཉམ་པའི་ གནད་སྡུད་གཞི་རྟེན་འདི་ ནཱ་ལུ་ཐོ་ཡིག་འབད་དེ་ཡོད། ཁྱོད་ཀྱིས་ མཱའུསི་ཨེབ་གཏང་དང་བཅས་ ནང་ཐིག་འདི་ཤུགས་ལྡན་བཟོ་བ་ཅིན་ ད་ལྟོའི་འདྲི་དཔྱད་ཀྱི་ ཐིག་ཁྲམ་གཞན་མི་སེལ་འཐུ་འབད་ཟེར་བའི་ མདའ་རྟགས་འབྱུངམ་ཨིན།
དབྱེ་སེལ།
ཁྱོད་ཀྱིས་ ནང་ཐིག་འདི་ཨེབ་གཏང་པ་ཅིན་ སེལ་འཐུ་འབད་ནི་ཡོད་པའི་གདམ་ཁ་: ཡར་འཛེགས་ མར་འབབ་ དང་ དབྱེ་སེལ་མ་འབད་མི་ཚུ་ལས་ སེལ་འཐུ་འབད་བཏུབ། ཚིག་ཡིག་གི་ས་སྒོ་ཚུ་ ཀ་ཁའི་གོ་རིམ་བཞིན་ (A to Z)དང་ ཨང་གྲངས་ས་སྒོའི་ཨང་གྲངས་ཐོག་ལས་འབད་(0 to 9)དབྱེ་སེལ་འབད་ནི་ཨིན།
མཐོང་ཚུགས་པའི།
ཁྱོད་ཀྱིས་ གནད་སྡུད་ས་སྒོའི་དོན་ལས་ Visibleརྒྱུ་དངོས་ འདི་ རྟགས་བཀལ་ཏེ་ཡོད་པ་ཅིན་ འ་ཕི་ས་སྒོ་འདི་འདྲི་དཔྱད་ནང་ལུ་མཐོང་ཚུགས། ཁྱོད་ཀྱིས་ གནས་སྟང་འདི་སྒྲིག་ནི་ལུ་ གནད་སྡུད་ས་སྒོ་འདི་ལག་ལེན་འཐབ་པ་ཅིན་རྐྱངམ་ཅིག་ ཁྱོད་ཀྱིས་ཉེ་བར་མཁོ་བ་འབད་སྟོན་མི་དགོ།
ཁྱད་ཚད།
གིས་ criteria ཁྱད་ཚད་འདི་གསལ་བཀོད་འབདཝ་ཨིན། དེ་ཡང་ གནད་སྡུད་ས་སྒོ་གི་ནང་དོན་འདི་ཚགས་མ་ བཙུགས་དགོཔ་འབད།
ཡང་ན།
ནཱ་ལུ་ཁྱོད་ཀྱིས་ གྲལ་ཐིག་རེ་གི་ཚགས་མ་བཙུགས་ནིའི་དོན་ལས་ ཁྱད་ཚད་ཁ་སྐོང་ཅིག་བཙུགས། ཀེར་ཐིག་གཅིག་གི་ཁྱད་ཚད་སྣ་མང་འདི་ ཨོ་ཨར་འབྲེལ་མཐུད་ཀྱིས་མཐུད་འོང་།
ལས་འགན་གྱི་དོན་ལས་ གྲལ་ཐིག་གཞན་མི་ཅིག་བཙུགས་ནིའི་ལུ་ འདྲི་དཔྱད་བཀོད་སྒྲིག་གི་ འོག་གི་མངའ་ཁོངས་ནང་གི་ གྲལ་ཐིག་མགོ་ཡིག་ཚུ་གི་ སྐབས་དོན་དཀར་ཆག་འདི་ལག་ལེན་འཐབ:
ལས་འགན་ཚུ།
གཡོག་བཀལ་བཏུབ་པའི་ལས་འགན་འདི་ གནད་སྡུད་གཞི་རྟེན་ལུ་རག་ལས།
ཨ་ཌ་བཱསི་གནད་སྡུད་གཞི་རྟེན་དང་བཅས་ ཁྱོད་ལཱ་འབད་དོ་ཡོད་པ་ཅིན་ Functionནང་གི་ཐོ་ཡིག་སྒྲོམ་གྲལ་ཐིག་གིས་ ཁྱོད་ལུ་འོག་གི་གདམ་ཁ་ཚུ་བྱིནམ་ཨིན:
ཁྱོད་ཀྱིས་ ཨེསི་ཀིའུ་ཨེལ་གསལ་བཤད་ནང་ལུ་ ལས་འགན་གྱི་འབོད་བརྡ་ཚུ་ཐད་ཀར་དུ་བཙུགས་བཏུབ། ཚིག་སྦྱོར་འདི:
ཐིག་ཁྲམ་ལས་ ལས་འགན་འདི་སེལ་འཐུ་འབད།(ཀེར་ཐིག་)
དཔེར་ན་ བསྡོམས་རྩིས་སྟོན་ནིའི་དོན་ལས་ ཨེསི་ཀིའུ་ཨེལ་ནང་གི་ ལས་འགན་འབོད་བརྡ་འདི:
"Article" ལས་བསྡོམས་ ("Price") སེལ་འཐུ་འབད།
སྡེ་ཚནལས་འགན་རྐྱངམ་ཅིག་ གཞན་མི་མགོ་ལུ་ཡོད་པའི་ལས་འགན་ཚུ་ལུ་ སྤྱི་སྙོམས་ལས་འགན་ཟེར་སླབ་ཨིན། གྲུབ་འབྲས་ཚུ་ལས་ བཅུད་དོན་གསར་བསྐྲུན་འབད་ནི་ལུ་ གནད་སྡུད་རྩིས་སྟོན་འབད་མི་ལས་འགན་དེ་ཚུ་ཨིན། ཐོ་ཡིག་སྒྲོམ་གྱི་ནང་ལུ་ཐོ་ཡིག་་མ་འབད་བར་ཡོད་མི་ ཁ་སྐོང་ལས་འགན་ཚུ་ཡང་སྲིད་པ་ཨིན། དེ་ཚུ་ ལག་ལེན་འཐབ་བཏུབ་པའི་ གསལ་བཀོད་གནད་སྡུད་གཞི་རྟེན་གུ་རག་ལས། འདྲེན་བྱེད་གསལ་བཀོད་ལས་འགན་ཚུ་གི་སྐོར་ལས་ བརྡ་དོན་དགོ་པ་ཅིན་ ཁྱོད་རའི་གནད་སྡུད་གཞི་རྟེན་རིམ་ལུགས་ཀྱི་ཡིག་ཆ་ལུ་གཞི་བསྟུན་འབད།
To use other functions not listed in the list box, you must enter them under Field.
འབོད་བརྡ་དེ་ཚུ་ལས་འགན་གྱི་དོན་ལུ་ ཁྱོད་ཀྱིས་མིང་གཞན་ཚུ་འགན་སྤྲོད་འབད། འདྲི་དཔྱད་འདི་ ཀེར་ཐིག་མགོ་མིང་ནང་ལུ་བཀྲམ་སྟོན་འབད་ནི་མེན་པ་ཅིན་ མིང་གཞན་འོག་ལུ་རེ་འདུན་གྱི་མིང་བཙུགས།
ཨེསི་ཀིའུ་ཨེལ་གསལ་བཤད་ནང་ ཆ་མཉམ་པའི་ལས་འགན་འདི:
ཐིག་ཁྲམ་ལས་ མིང་གཞན་འདི་ལས་འགན་()སྦེ་སེལ་འཐུ་འབད།
དཔེར་ན:
"Item"གྱངས་ཁ་ལས་ གྱངས་ཁ་(*)སྦེ་སེལ་འཐུ་འབད།
ལས་འགན་འདི་ཁྱོད་ཀྱིས་གཡོག་བཀལ་བ་ཅིན་ ཀེར་ཐིག་དེ་ཚུ་"Group"སྦེ་ཐོབ་ནི་མ་ཏོག་ འདྲི་དཔྱད་ཀྱི་དོན་ལས་ཀེར་ཐིག་ཁ་སྐོངས་བཙུགས་མི་ཚུགས།
དཔེ་དེ་ཚུ་
འོག་གི་དཔེ་ནང་འབད་བ་ཅིན་ འདྲི་དཔྱད་འདི་ ཐིག་ཁྲམ་གཉིས་ལས་བརྒྱུད་དེ་གཡོག་བཀལཝ་ཨིན: "Item"ཐིག་ཁྲམ་འདི་ "Item_No"ས་སྒོ་ གི་ཐོག་ལས་དང་ "Suppliers"ཐིག་ཁྲམ་འདི་"Supplier_Name"ས་སྒོ་གི་ཐོག་ལས། བསྡོམས་སྦེ་སླབ་པ་ཅིན་ ཐིག་ཁྲམ་གཉིས་ཆ་རང་ལུ་ མཐུན་མོང་གི་མིང་"Supplier_No." ཡོདཔ་ཨིན།
འོག་གི་རིམ་པ་ཚུ་ རྣམ་གྲངས་གསུམ་ལས་ལྷག་སྟེ་ འགྲེམ་སྤེལ་འབད་མིའི་ བཀྲམ་སྤེལ་ཆ་མཉམ་ཡོད་མི་འདྲི་དཔྱད་ཅིག་ གསར་བསྐྲུན་འབད་ནི་ལུ་དགོས་མཁོ་ཡོདཔ་ཨིན།
-
འདྲི་དཔྱད་བཀོད་སྒྲིག་ནང་ལུ་ "Item" དང་ "Suppliers" ཐིག་ཁྲམ་ཚུ་བཙུགས།
-
དེ་བཟུམ་གྱི་འབྲེལ་མཐུད་ཀྱི་དབྱེ་བ་འདི་མེད་པ་ཅིན་ ཐིག་ཁྲམ་གཉིས་ཀྱི་ "Supplier_No"ས་སྒོ་ཚུ་འབྲེལ་མཐུད་འབད།
-
"Item_No" field from the "Item"ཐིག་ཁྲམ་འདི་གཡེབ་གཏང་ཐེང་གཉིས་ཨེབ། སྐབས་དོན་དཀར་ཆག་ལག་ལེན་འཐམ་སྟེ་ ལས་འགན་གྲལ་ཐིག་འདི་བཀྲམ་སྟོན་འབད་ནི་དང་ གྱངས་ཁའི་ལས་འགན་འདི་སེལ་འཐུ་འབད།
-
>༣ འདི་ཁྱད་ཚད་སྦེ་བཙུགས་ནི་དང་ མཐོང་ཚུགས་པའི་ས་སྒོ་འདི་ལྕོགས་མིན་བཟོ།
-
"Suppliers" ཐིག་ཁྲམ་ནང་ "Supplier_Name" ས་སྒོ་འདི་གཡེབ་གཏང་ཐེང་གཉིས་་སྦེ་ཨེབ་ནི་དང་ ལས་འགན་སྡེ་ཚན་འདི་གདམ་ཁ་རྐྱབས།་
-
འདྲི་དཔྱད་འདི་གཡོག་བཀལ།
"price" (དངོས་པོའི་ངོ་རྐྱང་གི་གོང་ཚད་དོན་ལས་)དང་ "Supplier_No"(དངོས་པོ་བཀྲམ་སྤེལ་གྱི་དོན་ལུ་) ས་སྒོ་ཚུ་"Item" ཐིག་ཁྲམ་ནང་གནས་དེ་ཡོད་པ་ཅིན་ བཀྲམ་སྤེལ་འབད་མི་གིས་ འོག་གི་འདྲི་དཔྱད་དང་བཅས་བྱིན་མི་ ཆ་སྙོམ་གོང་ཚད་ཀྱི་རྣམ་གྲངས་འདི་ ཁྱོད་ཀྱིས་ལེན།
-
འདྲི་དཔྱད་བཀོད་སྒྲིག་ནང་ལུ་"Item" ཐིག་ཁྲམ་འདི་བཙུགས།
-
"Price" དང་ "Supplier_No" ས་སྒོ་ཚུ་ལུ་གཡེབ་གཏང་ཐེང་གཉིས་ཨེབ་ད།
-
ལས་འགན་གྲལ་ཐིག་ལྕོགས་ཅན་བཟོ་བཞིནམ་ལས་ "Price"ས་སྒོ་ལས་ ཆ་སྙོམ་ལས་འགན་འདི་སེལ་འཐུ་འབད།
-
མིང་གཞན་མིང་གི་དོན་ལས་ (འདྲེན་ཚིག་གི་རྟགས་མེད་པར་) ཁྱོད་ཀྱིས་གྲལ་ཐིག་ནང་ "Average"འདི་བཙུགས་བཏུབ།
-
"Supplier_No" ས་སྒོ་གི་དོན་ལས་ སྡེ་ཚན་གདམ་ཁ་རྐྱབས།
-
འདྲི་དཔྱད་འདི་གཡོག་བཀལ།
འོག་གི་སྐབས་དོན་དཀར་ཆག་བརྡ་བཀོད་དང་ བརྡ་ཚོན་ཚུ་ཐོབ་ཚུགས :
ལས་འགན་ཚུ།
ལས་འགན་གྱི་སེལ་འཐུ་ཚུ་གི་དོན་ལས་ གྲལ་ཐིག་འདི་སྟོན་ནིདང་སྦཝ་ཨིན
ཐིག་ཁྲམ་གྱི་མིང་།
ཐིག་ཁྲམ་མིང་གི་དོན་ལས་ གྲལ་ཐིག་ཚུ་སྟོན་ནི་ཡང་ན་སྦཝ་ཨིན།
མིང་གཞན་གྱི་མིང་།
མིང་གཞན་མིང་གི་དོན་ལས་ གྲལ་ཐིག་ཚུ་སྟོན་ནི་ ཡང་ན་ སྦཝ་ཨིན།
གནས་གོང་ཁྱད་རྟགས་ཅན།
འདྲི་དཔྱད་ལུ་ གནས་གོང་ཁྱད་རྟགས་ཅན་རྐྱངམ་ཅིག་ འཇུག་སྤྱོད་འབདཝ་ཨིན། སེལ་འཐུ་འབད་ཡོད་པའི་ས་སྒོ་ཚུ་གི་ནང་ལུ་ ཚར་ལས་ཤ་འབྱུང་མི་ གནད་སྡུད་དྲན་ཐོ་ཚུ་ཡོད་མི་ལུ་ འཇུག་སྤྱོད་འབདཝ་ཨིན། གནས་གོང་ཁྱད་རྟགས་ཅན་བརྡ་བཀོད་འདི་ཤུགས་ལྡན་ཡོད་པ་ཅིན་ ཁྱོད་ཀྱིས་འདྲི་དཔྱད་ནང་ལུ་ (ཁྱད་རྟགས་ཅན་)དྲན་ཐོ་གཅིག་རྐྱངམ་ཅིག་མཐོངམ་ཨིན། དེ་མེན་པ་ཅིན་ འདྲི་དཔྱད་ཁྱད་ཚད་ལུ་ཆ་མཉམ་པའི་(ཆ་མཉམ་)དྲན་ཐོ་ཚུ་ཆ་མཉམ་སྦེ་མཐོངམ་ཨིན།
དཔེར་ན་ ཁྱོད་རའི་གནད་སྡུད་གཞི་རྟེན་གྱི་ཁ་བྱང་ནང་ "Smith" མིང་ཚར་ལས་ཤ་སྦེ་འབྱུང་པ་ཅིན་ ཁྱོད་ཀྱིས་ འདྲི་དཔྱད་ནང་ལུ་"Smith"མིང་ཚར་གཅིག་རྐྱངམ་ཅིག་འབྱུངམ་ཨིན་ཟེར་ གསལ་བཀོད་འབད་ནིའི་དོན་ལས་ གནད་སྡུད་ཁྱད་རྟགས་བརྡ་བཀོད་འདི་གདམ་ཁ་རྐྱབས།
ས་སྒོ་སྣ་མང་འབྲེལ་བ་ཡོད་མི་འདྲི་དཔྱད་ཀྱི་དོན་ལས་ ས་སྒོ་ཆ་མཉམ་ལས་ གནས་གོང་གི་འབྲེལ་མཐུད་ཡོད་མི་ཚུ་ མཐུན་མོང་མ་ཡིན་པ་ཅིག་དགོ་ དེ་སྦེ་ཨིན་པ་ཅིན་རྐྱངམ་ཅིག་ གྲུབ་འབྲས་འདི་ དམིགས་བསལ་གྱིས་དྲན་ཐོ་ལས་གཞི་བསྒྲུབ་ཨིན། དཔེར་ན་ ཁྱོད་ཀྱི་ཁ་བྱང་ཀི་དེབ་ནང་ "Smith in Chicago" ཚར་ཅིག་དང་ "Smith in London" ཚར་གཉིས་ཡོདཔ་མས། གནད་གོང་ཁྱད་རྟགས་ཅན་བརྡ་བཀོད་དང་བཅས་ འདྲི་དཔྱད་དེ་གིས་ ས་སྒོ་གཉིས་ལག་ལེན་འཐབ་ནི་ "last name"དང་ "city"དང་ འདྲི་དཔྱད་གྲུབ་འབྲས་འདི ་"Smith in Chicago"ཚར་ཅིག་དང་ "Smith in London" ཚར་ཅིག་སླར་ལོག་འབད།
ཨེསི་ཀིའུ་ཨེལ་ནང་ བརྡ་བཀོད་དེ་གིས་ ཁྱད་རྟགས་ལུ་ཆ་མཉམ་འབདཝ་ཨིན།
ཚད།
Allows you to maximize the number of records with which query returns.
If there is added a Limit, you will get at most as many rows as the number you specify. Otherwise, you will see all records corresponding to the query criteria.
ཚགས་མའི་གནས་སྟང་ཚུ་་སྒྲིག་དོ།
ཚགས་མའི་གནས་སྟང་ཚུ་སྒྲིག་པའི་བསྒང་ བཀོལ་སྤྱོད་པ་སྣ་མང་དང་ བརྡ་བཀོད་ཚུ་ ཁྱོད་ལུ་ཐོབ་ཚུགསཔ་ཡོད། མཐུན་འབྲེལ་གྱི་བཀོལ་སྤྱོདཔ་ཚུ་ལས་ ཨེསི་ཀིའུ་ཨེལ་ གནད་སྡུད་གཞི་རྟེན་ས་སྒོ་ཚུ་གི་འདྲི་དཔྱད་ དམིགས་བསལ་གྱི་བརྡ་བཀོད་ཚུ་ཡོད། འ་ནི་བརྡ་བཀོད་ཚུ་ཁྱོད་ཀྱིས་ LibreOffice ཚིག་སྦྱོར་ནང་ལག་ལེན་འཐབ་པ་ཅིན་ LibreOfficeའདི་རང་བཞིན་གྱིས་ དེ་ཚུ་ ཆ་མཉམ་པའི་ཨེསི་ཀིའུ་ཨེལ་ནང་ལུ་གཞི་བསྒྱུར་འབདཝ་ཨིན། ཁྱོད་ཀྱིས་ཨེསི་ཀིའུ་ཨེལ་ བརྡ་བཀོད་འདི་ཐད་ཀར་དུ་བཙུགས་བཏུབ། འོག་གི་ཐིག་ཁྲམ་ཚུ་གིས་ བཀོལ་སྤྱོད་པ་ དང་བརྡ་བཀོད་ཚུ་གི་སྤྱི་མཐོང་ཚུ་བྱིནམ་ཨིན།
དཔེར་བརྗོད་དེ་ཚུ།
འདྲ་བ་ འབྱུང་རིམ་ཐར:{escape 'escape-character'}
དཔེར་ན: རྣམ་གྲངས་མིང་ 'The *%' {escape '*'}བཟུམ་ཡོད་མི་ རྣམ་གྲངས་ལས་ * སེལ་འཐུ་འབད།
དཔེ་དེ་ཚུ་གིས་ཁྱོད་ལུ་ རྣམ་གྲངས་མིང་'The *' འགོ་བཙུགས་མིའི་འཛུལ་ཞུགས་ཚུ་ཆ་མཉམ་བྱིནམ་ཨིན། དེའི་དོན་དག་འདི་ *, ?, _, % བཟུམ་ ཡང་ན་ དུས་ཡུན་བཟུམ་གྱི་ ས་གནས་འཛིན་པ་སྦེ་ ཁ་བསྒྱུར་འབད་འོང་སྲིད་པའི་ཡིག་འབྲུ་ཚུ་གི་དོན་ལུ་ ཁྱོད་ཀྱིས་འཚོལ་བཏུབ།
ཕྱི་མཐུད་ འབྱུང་རིམ་ཐར་: {oj outer-join}
དཔེར་ན: *{oj item LEFT OUTER JOIN orders ON item.no=orders.ANR} ལས་དངོས་པོ་སེལ་འཐུ་འབད།
ཚིག་ཡིག་ས་སྒོ་ཚུ་འདྲི་དཔྱད་འབད་དོ།
ཚིག་ཡིག་ས་སྒོ་གི་ནང་དོན་འདྲི་དཔྱད་འབད་ནིའི་དོན་ལས་ ཁྱོད་ཀྱིས་ གསལ་བརྗོད་འདི འདྲེན་ཚིག་རྐྱང་པའི་བར་ན་བཙུགས་དགོ། ཚུགས་ཡིག་དང་ཡིག་ཆུང་གི་བར་ན་ ཁྱད་རྟགས་འདི་ གནད་སྡུད་གཞི་རྟེན་ལག་ལེན་འཐབ་མི་ལུ་རག་ལས། ངེས་ཚིག་བཟུམ་འདི་ ཡི་གུ་-ཚོར་ཅན་ཨིན་(གནད་སྡུད་གཞི་རྟེན་ལ་ལོ་ཅིག་དམ་དྲགས་མ་མཐོང་རུང་).
ཚེས་གྲངས་ས་སྒོ་ཚུ་འདྲི་དཔྱད་འབད་དོ།
Date fields are represented as #Date# to clearly identify them as dates. Date, time and date/time constants (literals) used in conditions can be of either the SQL Escape Syntax type, or default SQL2 syntax.
དཔེར་ན: འཛམ་གླིང་ལོ་ལས་ {d '1999-12-31'}སེལ་འཐུ་འབད།
Example: select * from mytable where years='1999-12-31'
All date expressions (literals) must be enclosed with single quotation marks. (Consult the reference for the particular database and connector you are using for more details.)
ཨིན་/མེན་ས་སྒོ་ཚུ་འདྲི་དཔྱད་འབད་དོ།
ཨིན་/མེན་ས་སྒོ་ཚུ་འདྲི་དཔྱད་འབད་ནི་ལུ་ འོག་གི་ ཌི་གཞི་རྟེན་ཐིག་ཁྲམ་ཚུ་གི་དོན་ལུ་ཡོད་པའི་ ཚིག་སྦྱོར་ལག་ལེན་འཐབ:
ཚིག་སྦྱོར་འདི་ གནད་སྡུད་གཞི་རྟེན་རིམ་ལུགས་ལག་ལེན་འཐབ་མི་གུ་ རག་ལསཔ་ཨིན། ཨིན་/མེན་ས་སྒོ་ཚུ་སོ་སོ་སྦེ་ངེས་འཛིན་འབད་བཏུབ་ཟེར་ ཁྱོད་ཀྱིས་ དྲན་འཛིན་འབད་དགོ། (༣ མེན་པར་གནས་ཚད་༢)
ཚད་བཟུང་འདྲི་དཔྱད།
Parameter queries allow the user to input values at run-time. These values are used within the criteria for selecting the records to be displayed. Each such value has a parameter name associated with it, which is used to prompt the user when the query is run.
Parameter names are preceded by a colon in both the Design and SQL views of a query. This can be used wherever a value can appear. If the same value is to appear more than once in the query, the same parameter name is used.
In the simplest case, where the user enters a value which is matched for equality, the parameter name with its preceding colon is simply entered in the Criterion row. In SQL mode this should be typed as WHERE "Field" = :Parameter_name
Parameter names may not contain any of the characters  `!"$%^*()+={}[]@'~# ?/,. They may not be the same as field names or SQL reserved words. They may be the same as aliases.
A useful construction for selecting records based on parts of a text field's content is to add a hidden column with "LIKE '%' || :Part_of_field || '%'" as the criterion. This will select records with an exact match. If a case-insensitive test is wanted, one solution is to use LOWER (Field_Name) as the field and LIKE LOWER ( '%' || :Part_of_field || '%' ) as the criterion. Note that the spaces in the criterion are important; if they are left out the SQL parser interprets the entire criterion as a string to be matched. In SQL mode this should be typed as LOWER ( "Field_Name" ) LIKE LOWER ( '%' || :Part_of_field || '%' ).
Parameter queries may be used as the data source for subforms, to allow the user to restrict the displayed records.
ཨིན་པུཊི་ཚད་བཟུང་།
The Parameter Input dialog asks the user to enter the parameter values. Enter a value for each query parameter and confirm by clicking OK or typing Enter.
The values entered by the user may consist of any characters which are allowable for the SQL for the relevant criterion; this may depend on the underlying database system.
The user can use the SQL wild-card characters "%" (arbitrary string) or "_" (arbitrary single character) as part of the value to retrieve records with more complex criteria.
ཨེསི་ཀིའུ་ཨེལ་ཐབས་ལམ།
ཨེསི་ཀིའུ་ཨེལ་གྱིས་ "Structured Query Language"དོན་ལུ་གོ་ནི་དང་ མཐུན་འབྲེལ་གྱི་གནད་སྡུད་གཞི་རྟེན་ཚུ་ལུ་ བདག་སྐྱོང་འཐབ་ནི་དང་ དུས་མཐུན་བཟོ་ནིའི་དོན་ལས་ སླབ་སྟོན་གྲལ་བཤད་འབདཝ་ཨིན།
ཨེསི་ཀིའུ་ཨེལ་ཨང་རྟགས་འདི་ ཁྱོད་ཀྱིས་བཙུགས་མ་དགོཔ་ལས་ LibreOffice ནང་ལུ་ འདྲི་དཔྱད་མངམ་གྱི་དོན་ལུ་ ཁྱོད་ལུ་ཨེསི་ཀིའུ་ཨེལ་གྱི་ཤེས་ཡོན་གང་ཡང་མི་དགོ། ཁྱོད་ཀྱིས་ འདྲི་དཔྱད་བཀོད་སྒྲིག་ནང་ འདྲི་དཔྱད་ཅིག་གསར་བསྐྲུན་འབད་དགོ་པ་ཅིན་ LibreOfficeགིས་ ཁྱོད་ཀྱི་སླབ་སྟོན་ཚུ་ ཨེསི་ཀིའུ་ཨེལ་ཚིག་སྦྱོར་ནང་ ་རང་བཞིན་གྱིས་གཞི་བསྒྱུར་འབདཝ་ཨིན། བཀོད་སྒྲིག་འདི་ཨོན་/ཨོཕ་གློག་རྟའི་བཀོད་སྒྲིག་མཐོང་སྣང་གུ་ ཨེབ་རྟའི་ སྒྲོག་རམ་གྱི་ཐོག་ལས་ ཁྱོད་ཀྱིས་ ཨེསི་ཀིའུ་ཨེལ་མཐོང་སྣང་ལུ་ བསྒྱུར་བཅོས་འབད་ནི་ཨིན་པ་ཅིན་ འདྲི་དཔྱད་ཀྱི་དོན་ལུ་ཨེསི་ཀིའུ་ཨེལ་བརྡ བཀོད་འདིི་ཧེ་མ་ལས་རང་གསར་བསྐྲུན་འབད་ཡོདཔ་མཐོངམ་ཨིན།
ཁྱོད་རའི་འདྲི་དཔྱད་འདི་ ཐད་ཀར་དུ་སྦེ་ཨེསི་ཀིའུ་ཨེལ་ཨང་རྟ་ནང་ ཁྱོད་ཀྱིས་སྒྲིག་བཏུབ། ག་ལས་གོ་རུང་ དམིགས་བསལ་གྱི་ཚིག་སྦྱོར་འདི་ ཁྱོད་ཀྱིས་ལག་ལེན་འཐབ་པའི་གནད་སྡུད་གཞི་རྟེན་གྱི་ རིམ་ལུགས་ལུ་རག་ལས་ཟེར་ དྲན་འཛིན་འབད།
ཁྱོད་ཀྱིས་ཨེསི་ཀིའུ་ཨེལ་ཨང་རྟ་འདི་ལག་ཐོག་ལས་བཙུགས་པ་ཅིན་ འདྲི་དཔྱད་བཀོད་སྒྲིག་ནང་ཚད་རིས་ཀྱིས་རྒྱབ་སྐྱོར་མ་འབད་མི་ ཨེསི་ཀིའུ་ཨེལ་དམིགས་བསལ་འདྲི་དཔྱད་འདི་ གསར་བསྐྲུན་འབད་བཏུབ། འདྲི་དཔྱད་དེ་ཚུ་ ཨེསི་ཀིའུ་ཨེལ་ཐབས་ལམ་ནང་ལག་ལེན་འཐབ་དགོ།
ཨེསི་ཀིའུ་ཨེལ་མཐོང་སྣང་ནང་ ཨེསི་ཀིའུ་ཨེལ་བརྡ་བཀོད་འདི་ ཐད་ཀར་དུ་གཡོག་བཀོལ་བཏུབ་ངོས་དཔར་ཨེབ་གཏང་བཞིནམ་ལས་ LibreOfficeགིས་ལས་སྦྱོར་མ་འབད་བའི་འདྲི་དཔྱད་འདི་ ཁྱོད་ཀྱིས་སྒྲིག་ཚུགས།


text:
༉ འདས་པའི་ལོ་༥ ནང་ འབྲུག་ལུ་ བད་ཀན་ནད་གཞི་ མགྱོགས་དྲགས་སྦེ་ ཡར་སེང་སོང་མི་ལུ་བརྟེན་ མི་མང་གི་ འཕྲོད་བསྟེན་ལུ་ ཚ་གྱང་ལང་དགོ་པའི་ གཞི་གནད་ཅན་ཅིག་ལུ་ གྱུར་ཡོདཔ་ཨིན་པས།
ལོ་བསྟར་བཞིན་དུ་ བད་ཀན་ནད་གཞི་ཡར་སེང་སོང་མི་དེ་ སྤྱིར་སྙོམས་ལུ་འབད་བ་ཅིན་ བརྒྱ་ཆ་༡༥ ཨིནམ་ད་ ན་ཧིང་ མི་༦༥ ལུ་ བད་ཀན་ནད་གཞི་ཐོབ་ནུག།
གསོ་བ་ལྷན་ཁག་གིས་ དྲན་ཐོ་བཞག་མིའི་ནང་ བད་ཀན་ནད་གཞི་ཐོབ་མི་བསྡོམས་ མི་༩༡༩ ཡོདཔ་བཞིན་དུ་ ད་ལྟོ་ཚུན་ མི་༣༡ ལུ་ ཤི་རྐྱེན་བྱུང་ཡོདཔ་ཨིན་པས།
འབུ་ནི་མེད་པའི་ ནད་གཞི་ལས་ཚན་ལས་ གཙོ་འཛིན་འགོ་དཔོན་ རིན་འཛིན་རྒྱ་མཚོ་གིས་ སླབ་མིའི་ནང་ བན་ཀན་ནད་གཞི་དེ་ མི་མང་འཕྲོད་བསྟེན་ལུ་ དཀའ་ངལ་ཅན་ཅིག་སྦེ་ གཙོ་རིམ་བཟུང་དོ་ཟེར་ཨིན་པས།
ནད་གཞི་དེ་ སྐྱེས་ལོ་༡༥ ལས་༤༤ གི་ བར་ན་འབད་མི་ཚུ་ལུ་ མང་སུ་ཐོབ་དོ་ཡོདཔ་བཞིན་དུ་ ནད་གཞི་ཐོབ་པའི་ཚད་གཞི་དེ་ བརྒྱ་ཆ་༧༣ ཨིན་པས།
ནད་གཞི་ཚུ་གི་གྲས་ལས་ ནད་གཞི་རྙིང་ཤོས་ཅིག་ཨིན་རུང་ ད་ལྟོའི་བར་ན་ཡང་ འཛམ་གླིང་ནང་ འཚུབས་དྲགས་ཅན་དང་ འབུ་ཉེན་ཅན་སྦེ་གནས་མི་དེ་ བན་ཀན་ཨིནམ་སྦེ་ བཀོད་ནུག།
རྒྱལ་སྤྱིའི་ནང་ ཉིན་བསྟར་བཞིན་དུ་ བན་ཀན་ནད་གཞི་གིས་ མི་༤,༠༠༠ རེ་ ཤི་རྐྱེན་བྱུང་དོ་ཡོད་པའི་ཁར་ བཀག་ཚུགས་མི་དང་ ཞི་ཚུགས་པའི་ བན་ཀན་ནད་གཞི་ཐོབ་མི་༢༨,༠༠༠ དེ་ཅིག་ ཡོདཔ་ཨིན་པས།
བད་ཀན་དེ་ མི་གཞན་ལུ་ འབུ་ནི་ལས་ མར་ཕབ་འབད་ཚུགས་རུང་ ནད་གཞི་ཐོབ་མི་ཚུ་ལུ་ གཞུང་གིས་ སྨན་བཅོས་ཟད་འགྲོ་སྦོམ་གཏང་དགོ་ནི་དེ་གིས་ དཔལ་འབྱོར་ལུ་ཡང་ ཐོ་ཕོག་ནུག་ཟེར་ཨིན་པས།
འབུ་ནད་གཞན་བཟུམ་སྦེ་ བད་ཀན་ནད་གཞི་ཐོབ་མི་ཚུ་ལས་ གཞན་ལུ་འབུ་ཚུགས་ཟེར་ཨིནམ་ད་ དེ་ཡང་ གློག་འཁོག་པའི་སྐབས་ རླུང་མ་གིས་ མི་གཞན་ལུ་ སྤེལ་དོ་ཡོདཔ་ཨིན་པས།
ཁོ་གིས་ སླབ་མིའི་ནང་ སྤྱི་ལོ་༢༠༡༩ ལུ་ བད་ཀན་ཡོད་པའི་ ཤེས་རྟོགས་བྱུང་མི་དང་ སྨན་བཅོས་འབད་མིའི་གྲུབ་འབྲས་ ལེགས་ཐོན་ཡོད་རུང་ རྒྱལ་ཁབ་ནང་ སྣ་མང་སྨན་གིས་ ཕན་ཐོགས་འབྱུང་མ་ཚུགས་མི་དེ་ ཡར་སེང་སོང་ནུག་ཟེར་ཨིན་པས།
ཤར་ལྷོ་ཨེ་ཤི་ཡའི་ ལུང་ཕྱོགས་རྒྱལ་ཁབ་ཚུ་གི་གྲས་ལས་ འབྲུག་རྒྱལ་ཁབ་ནང་ སྣ་མང་སྨན་གིས་ བད་ཀན་ནད་གཞི་ལུ་ ཕན་ཐོགས་འབྱུང་མ་ཚུགས་པའི་ གནད་དོན་དེ་ སྦོམ་ཤོས་ཅིག་ཨིན་པས།
སྤྱི་ལོ་༢༠༡༩ ལུ་ བད་ཀན་ནད་གཞི་ཐོབ་མི་༡,༠༡༦ ཡོད་མི་ལས་ སྤྱི་ལོ་༢༠༢༠ ལུ་༩༡༩ ལུ་ མར་བབས་སོང་ཡོདཔ་ད་ འཛམ་གླིང་གསོ་བའི་ལས་སྡེ་གིས་ བད་ཀན་གྱི་སྙན་ཞུ་༢༠༢༠ དང་འཁྲིལཝ་ད་ འབྲུག་ལུ་ བད་ཀན་ནད་གཞི་ཡོད་མི་༡,༣༠༠ དེ་ཅིག་ འོང་ནི་མས་ཟེར་ ཚོད་དཔག་འབད་ནུག།
གནད་དོན་དེ་ལུ་བརྟེན་ རྒྱལ་ཁབ་ནང་ བད་ཀན་ཐོབ་མི་ཡོད་རུང་ བདའ་མ་ཟུན་པར་ཡོད་མི་ཚུ་གི་གྲས་ལས་ སྨན་གྱིས་ ཕན་ཐོགས་མི་བརྒྱ་ཆ་༣༠ དང་ ཕན་མ་ཐོགས་མི་བརྒྱ་ཆ་༦༦ དེ་ཅིག་ ཡོདཔ་ཨིན་པས།
རིན་འཛིན་རྒྱ་མཚོ་གིས་ སླབ་མིའི་ནང་ བད་ཀན་ནད་གཞི་ བདའ་ཟུན་མ་ཚུགས་མི་དེ་ཡང རྒྱལ་ཁབ་ནང་ འབྲེལ་འཐབ་མང་མི་དང་ གློག་རིག་མཐུན་རྐྱེན་མེད་མི་ ནད་གཞི་ཐོབ་ཚར་ཞིནམ་ལས་ སྨན་བཅོས་ལེགས་ཤོམ་མ་འབད་མི་ དེ་ལས་ དུས་ཚོད་ཁར་ སྨན་ལེགས་ཤོམ་སྦེ་ བཟའ་མ་བཏུབ་པའི་ དཀའ་ངལ་སྣ་ཚོགས་ལུ་བརྟེན་ ཨིན་ཟེར་ཨིན་པས།
ན་ཧིང་ ནད་ཡམས་ཀོ་བིཌ་-༡༩ འི་གདོང་ལེན་གྱིས་ གསོ་བ་ལྷན་ཁག་དང་ རྒྱལ་ཡོངས་བན་ཀན་བཀག་ཐབས་ལས་རིམ་ལུ་ བད་ཀན་ཐོབ་མི་ཚུ་དང་ མི་མང་ཞབས་ཏོག་བྱིན་ནི་ལུ་ དཀའ་ངལ་མ་འཐོན་པའི་ཁར་ ཚ་རིམས་སྨན་བཅོས་བརྟག་དཔྱད་འབདཝ་ད་ སྨན་གྱིས་དྲག་མི་ བད་ཀན་ནདཔ་༥༨ དང་ སྨན་གྱིས་ ཕན་ཐབས་མེད་མི་ནདཔ་༧ བདའ་ཟུན་ནུག།
ལྷག་པར་དུ་ བད་ཀན་ནད་གཞི་བཀག་ཐབས་ལུ་ མི་མང་གློག་རིག་ཐོག་ལས་ ཕྱི་སེལ་འབད་ནི་དང་ ཉེན་ཁ་ཆེ་བའི་ མི་སེར་ཚུ་ བརྟག་དཔྱད་འབད་ནི་ སྨན་བཀྲམ་སྤེལ་འབད་ནི་ དེ་ལས་ བད་ཀན་ཡོད་མི་ཚུ་དང་ ཐད་ཀར་དུ་ འབྲེལ་བ་འཐབ་སྟེ་ སྨན་བཅོས་ཚུ་ འགོ་འདྲེན་འཐབ་ཡོདཔ་ཨིན་པས།
གསོ་བ་ལྷན་ཁག་གིས་ སྤྱི་ལོ་༢༠༣༠ ལས་ མི་མང་འཕྲོད་བསྟེན་ལུ་ བད་ཀན་ནད་གཞིའི་ དཀའ་ངལ་མེདཔ་སྦེ་ བཟོ་ནིའི་དམིགས་གཏད་བསྐྱེད་དོ་ཡོདཔ་ད་ དེ་ཡང་ ནད་གཞི་ཡོད་པའི་ ཉེན་བརྡ་འབད་ནིའི་འཆར་གཞི་ བརྒྱ་ཆ་ལས་༩༠ དེ་ཅིག་དང་ སྨན་བཅོས་ཐོག་ལས་ བད་ཀན་ཐོབ་མི་ནདཔ་བརྒྱ་ཆ་༩༠ དྲག་ཚུགསཔ་བཟོ་ནི་ཨིན་པས།
འཛམ་གླིང་བད་ཀན་གྱི་ཉིནམ་དེ་ ལོ་བསྟར་བཞིན་དུ་ སྤྱི་ཟླ་༣ པའི་ཚེས་༢༤ ལུ་ བརྩི་སྲུང་འབད་ཡོདཔ་ད་ དུས་ཅི་གི་བརྗོད་དོན་དེ་ ཆུ་ཚོད་འཁོར་ལོའི་སྐད་བཟུམ་སྦེ་ ཉེན་ཁ་ཆེ་བའི་ བད་ཀན་ནད་གཞི་ལུ་ འཛམ་གླིང་གིས་ འགན་ལེན་འབད་མ་ཚུགས་པར་ དུས་ཚོད་རྫོགས་དོ་ཟེར་ཨིན་པས།
བད་ཀན་ནད་གཞི་དེ་ འབུ་ནད་ཅན་གྱི་ནད་གཞི་༡༠ གྱི་གྲངས་སུ་ ཚུདཔ་ཨིན་པའི་གནས་ཚུལ།
བཀྲིས་ཕུན་ཚོགས།


text:
༉ ན་ཧིང་ སྤྱི་ཟླ་༡༠ པ་ལས་༡༢ པ་ཚུན་ བཟོ་སྐྲུན་ལས་སྡེའི་ནང་ གོང་ཚད་བརྒྱ་ཆ་མཐོ་སུ་སྦེ་ ཡར་སེང་སོང་མི་ལུ་བརྟེན་ སྤྱིར་བཏང་སྐྱ་ནམ་གྱི་གོང་ཚད་ལུ་ ཁྱད་པར་བཟོ་ཡོདཔ་ཨིན་པས།
བཟོ་སྐྲུན་ནང་ སྤྱི་ཟླ་༡༠ པའི་ནང་ བརྒྱ་ཆ་༩.༥༡ དང་ སྤྱི་ཟླ་༡༡ པའི་ནང་ བརྒྱ་ཆ་༧.༨༧ དེ་ལས་ སྤྱི་ཟླ་༡༢ པའི་ནང་ བརྒྱ་ཆ་༨.༢༦ ཡར་སེང་སོང་ཡོདཔ་ད་ བཟོ་སྐྲུན་གྱི་ནང་ལས་ཡང་ ལྕགས་ཀྱི་གོང་ཚད་མཐོ་དྲགས་མི་དེ་གིས་ སྤྱིར་བཏང་ གོང་ཚད་ནང་ ཁྱད་པར་སྦོམ་བཟོ་ཡོདཔ་ཨིན་པས།
ཟླཝ་དེ་གསུམ་ནང་ སྐྱེལ་འདྲེན་གྱི་གོང་ཚད་དེ་ བརྒྱ་ཆ་༡.༢༡ ལས་བརྒལ་ ཡར་སེང་མ་འགྱོ་མི་དེ་ཡང་ བརྗེ་སོར་གྱི་གོང་ཚད་ ཡར་སེང་དང་ ལམ་འགྲུལ་ཉེན་སྲུང་དང་སྐྱེལ་འདྲེན་དབང་འཛིན་གྱིས་ མི་མང་སྐྱེལ་འདྲེན་བཱསི་གི་གླ་ཆ་ ཡར་སེང་འབད་མི་ལུ་ བརྟེན་ཨིན་པས།
ས་གཏེར་དང་རྡོ་གཏེར་ལས་སྡེ་ནང་ ཡར་སེང་དེ་ ཧེ་མ་བཟུམ་སྦེ་ར་ བརྒྱ་ཆ་༡.༣༦ ལུ་གནས་ཡོདཔ་ད་ བརྡ་དོན་དང་བརྒྱུད་ འབྲེལ་ནང་འབད་བ་ཅིན་ བརྒྱ་ཆ་༨.༢༦ མར་བབས་སོང་ཡོདཔ་ཨིན་པས།
དེ་བཟུམ་སྦེ་ ཤིང་དུམ་བཏོན་ནིའི་ནང་ཡང་ བརྒྱ་ཆ་༠.༣༢ མར་བབས་སོང་ཡོདཔ་ད་ གློག་མེ་དང་མེ་རླུང་ལས་སྡེ་ནང་ ཟླཝ་གསུམ་དེ་ནང་ བརྒྱ་ཆ་༠.༣༩ མར་བབས་སོང་ཡོད་རུང་ ཆུ་བཀྲམ་སྤེལ་ལས་སྡེ་ནང་ འགྱུར་བ་མེདཔ་ཨིན་པས།
ཟླ་རིམ་བཞིན་དུ་བལྟ་བ་ཅིན་ ལོ་དེ་གི་ སྤྱི་ཟླ་༡༠ པའི་ནང་ བརྒྱ་ཆ་༠.༣༢ དང་ སྤྱི་ཟླ་༡༡ པའི་ནང་ བརྒྱ་ཆ་༠.༥༧ དེ་ལས་ སྤྱི་ཟླ་༡༢ པའི་ནང་ བརྒྱ་ཆ་༡.༠༤ དེ་རེ་གི་རྩིས་ མར་བབས་སོང་ཡོད་མི་དེ་ དཔྱ་སྙོམས་ལུ་ཕབ་པ་ཅིན་ བརྒྱ་ཆ་༠.༠༥ གི་རྩིས་ མར་བབས་སོང་ཡོད་མི་དེ་ བཟོ་སྐྲུན་ལས་སྡེ་ནང་ བརྒྱ་ཆ་༠.༡༠ ཡར་སེང་སོང་མི་ལུ་བརྟེན་ཨིན་པས།
དཔྱ་སྙོམས་ལུ་ སྐྱེལ་འདྲེན་ལས་སྡེ་ནང་ ཟླཝ་དེ་གསུམ་ནང་ བརྒྱ་ཆ་༠.༠༢ ཡར་འཛེགས་ཡོད་རུང་ ས་གཏེར་དང་རྡོ་གཏེར་ དེ་ལས་ ཤིང་དུམ་བཏོན་ནི་དང་གློག་མེ་ འཐུང་ཆུ་བཀྲམ་སྤེལ་དང་ བརྡ་དོན་དང་བརྒྱུད་འབྲེལ་ཚུ་ནང་ བསྒྱུར་བཅོས་མེདཔ་ཨིན་པས།
སྤྱི་ལོ་༢༠༢༠ འི་ སྤྱི་ཟླ་༩ པའི་ནང་ ཟླ་རིམ་གྱི་གོང་ཚད་དེ་ དམའ་སུ་སྦེ་ཡོད་མི་དེ་ སྤྱི་ཟླ་༣ པའི་ནང་ ཡར་འཛེགས་མི་དེ་ ད་རུང་ སྤྱི་ཟླ་༧ པ་དང་༨ པའི་བར་ན་ མར་བབས་སོང་སྟེ་ སྤྱི་ཟླ་༨ པ་ནང་ལས་ ཚར་གཅིག་གུ་ ཡར་འཛེགས་མི་དེ་ ད་རུང་ ཚར་གཅིག་ སྤྱི་ཟླ་༡༡ པ་ཚུན་མར་བབས་ཏེ་ ཤུལ་མའི་ཟླཝ་ནང་ལས་ ལོག་སྟེ་ཡར་སེང་སོང་ནུག།
བཟོ་སྐྲུན་ཅ་ཆས་ཀྱི་གོང་ཚད་དེ་ ནད་ཡམས་ཐོན་པའི་ཤུལ་ལས་ ནད་ཡམས་བཀག་ཐབས་ལུ་དམིགས་ཏེ་ སྐྱེལ་འདྲེན་ཚུ་ ས་ མཚམས་ཚུ་ནང་ལས་ སྣུམ་འཁོར་སོ་སོར་ནང་བཙུགས་ཏེ་ ཕབ་བཀལ་འབད་དགོཔ་ལས་ ཟད་འགྲོ་ཡར་སེང་ སོང་ཡོདཔ་སྦེ་ཨིན་པས།
ནད་ཡམས་ཀྱི་གནས་སྟངས་ རང་འཇགས་ཡོདཔ་ལས་ ད་ལས་ཕར་འབད་རུང་ གོང་ཚད་ཡར་སེང་འགྱོ་ནི་བཟུམ་ཅིག་ཡོདཔ་ད་ སྤྱིར་བཏང་སྐྱ་ནམ་གྱི་གོང་ཚད་ཚུ་ཡང་ ཡར་སེང་འགྱོ་བཞིན་དུ་ཡོད་པའི་གནས་ཚུལ།
བཀྲིས་བསྟན་འཛིན།


text:
༉ དུས་ཅི་ལས་ རྒྱལ་ཁབ་ནང་འཁོད་ཀྱི་ སློབ་ཕྲུག་༡༥༦,༡༠༨ ཀྱིས་ ད་ཚུན་ གཞུང་ལས་ རིན་མེད་སྟོང་པ་སྦེ་ཐོབ་མི་ སློབ་གྲྭའི་ཡིག་འབྲི་མཁོ་ཆས་ཚུ་ མི་འཐོབ་ནི་ཨིན་པས།
ཨ་རྟག་འབད་བ་ཅིན་ གཞུང་གིས་ ཁྲོམ་སྡེ་ཀ་པ་༤ གི་ སློབ་གྲྭ་ཚུ་མ་བརྩིས་བར་ ལོ་ཅིག་ནང་ སློབ་ཕྲུག་རེ་ལུ་ དངུལ་ཀྲམ་༢,༠༠༠ རེ་སྦེ་ སློབ་གྲྭའི་ཅ་ཆས་ཚུ་ ཚར་༢ བྱིན་དོ་ཡོདཔ་ཨིན་པས།
དེ་འབདཝ་ལས་ སློབ་ཕྲུག་ཚུ་གིས་ དུས་ཅི་ལས་ ཁོང་ར་གིས་ ཉོ་དགོ་ནི་ཨིན་པས།
ལྷན་ཁག་གིས་ ལོ་བསྟར་བཞིན་དུ་ ཡིག་འབྲི་མཁོ་ཆས་ དཔེ་དེབ་དང་ པི་སི་ སྒྲོམ་ལ་སོགས་པ་བརྩིས་ཏེ་ ཅ་ཆས་༩ ལུ་ དངུལ་ཀྲམ་ས་ཡ་༣༡༢ དེ་ཅིག་ ཟད་འགྲོ་བཏང་དོ་ཡོདཔ་ཨིན་པས།
དངུལ་རྩིས་ལྷན་ཁག་གིས་ རྩིས་ལོ་༢༠༢༠-༢༡ ནང་ སློབ་གྲྭའི་སྒྲིག་གོ་དང་ མལ་ཆས་ ཡིག་འབྲི་མཁོ་ཆས་ མཁོ་སྒྲུབ་འབད་ནིའི་ འཆར་དངུལ་མ་བཞག་མི་ལུ་བརྟེན་ཨིནམ་ད་ སློབ་གྲྭ་ཚུ་གིས་འབད་རུང་ དུས་ཅི་ལས་ ཅ་ཆས་ཚུ་ མཁོ་སྒྲུབ་འབད་ནི་ བཞག་དགོཔ་ཨིན་པས།
དེ་ཡང་ གཞུང་གིས་ ནད་ཡམས་ཀོ་བིཌ་-༡༩ འི་གནས་སྟངས་ལུ་བརྟེན་ མ་དངུལ་ཁུངས་ལྡན་སྦེ་ མ་བཞག་ནི་དེ་གིས་ཨིན་པས།
སློབ་གྲྭའི་ཡིག་འབྲི་མཁོ་ཆས་ མཁོ་སྒྲུབ་འབད་ནི་ མེདཔ་བཟོ་མི་གིས་ གྲོང་གསེབ་ཚུ་ནང་ ངོས་འཛིན་འབད་མི་ སློབ་ཕྲུག་ཉམ་ཆུང་༡༢,༠༥༠ ལུ་ཡང་ ཐོ་ཕོག་ཡོདཔ་ཨིན་རུང་ གཞུང་ལུ་ དངུལ་ཀྲམ་ས་ཡ་༣༠.༡༢༥ དེ་ཅིག་ གསོག་འཇོག་འབད་ཚུགས་ནི་ཨིན་པས།
སྤྱི་ལོ་༢༠༡༩ ཟླ་༦ པའི་ནང་ ལྷན་རྒྱས་གཞུང་ཚོགས་ཀྱིས་ སློབ་གྲྭ་ལྟེ་བའི་ཚུ་ནང་ ཤེས་ཡོན་སྦྱང་མི་ སློབ་ཕྲུག་ཉམ་ཆུང་ཚུ་ལུ་ གཞུང་གིས་ སློབ་གྲྭའི་ཡིག་འབྲི་མཁོ་ཆས་ཚུ་ རིན་མེད་སྟོང་པ་ བྱིན་ནི་སྦེ་ ཐག་བཅད་ཡོདཔ་ཨིན་པས།
ཕམ་ཉམ་ཆུང་གི་ སློབ་ཕྲུག་བུཚ་དང་བུམོ་གིས་ སློབ་གྲྭའི་སྒྲིག་གོ་རེ་དང་ ལྷམ་ ཨོམ་སོ་ དེ་ལས་ ནང་ལྷམ་ཚུ་ ཐོབ་དོ་ཡོདཔ་ཨིན་པས།
ན་ཧིང་ སྤྱི་ཟླ་༦ པའི་ཚེས་༢༩ ལུ་ དངུལ་རྩིས་ལྷན་ཁག་གིས་ གཞུང་གི་ལས་སྡེ་དང་ ས་གནས་གཞུང་ དེ་ལས་ ལྷན་ཁག་ཚུ་ལུ་ གསལ་བསྒྲགས་འབད་མི་དང་འཁྲིལཝ་ད་ གཞུང་གིས་ རང་དབང་གི་ སློབ་གྲྭ་དང་ སློབ་གྲྭ་ཚུ་ནང་ གནང་བྱིན་ཐོག་ལུ་བྱིན་མི་ མ་དངུལ་དེ་ བཤོལ་བཞག་ཅི་ཟེར་ཨིན་པས།
དེ་མེན་ མ་དངུལ་ཚུ་ སློབ་གྲྭའི་རྒྱུན་སྐྱོང་རྩིས་ཁྲ་ནང་ བཙུགས་འོང་ཟེར་ཨིནམ་མ་ཚད་ དངུལ་རྩིས་ལྷན་ཁག་གིས་ སློབ་གྲྭ་ལྟེ་བ་དང་ རང་དབང་ཅན་གྱི་ སློབ་གྲྭ་༢ ཆ་ར་ལུ་ འཆར་དངུལ་ཚུ་ ས་གནས་གཞུང་ལུ་ ལོ་བསྟར་གནང་བྱིན་དེ་ སྣ་མང་རྒྱུན་འཁོར་འཆར་དངུལ་དང་ མི་མང་འཛིན་སྐྱོང་ལམ་ལུགས་བརྒྱུད་དེ་ བགོ་བཀྲམ་འབད་ནི་སྦེ་ ཐག་བཅད་དེ་ཡོད་ཟེར་ཨིན་པས།
དངུལ་རྩིས་ལྷན་ཁག་གི་ གསལ་བསྒྲགས་སྐོར་ ཤེས་རྟོགས་མེདཔ་ལས་ ཤེས་རིག་ལྷན་ཁག་ སློབ་གྲྭ་ཤེས་ཡོན་ལས་ཁུངས་ཀྱིས་ སྤྱི་ཟླ་༡ པའི་ཚེས་༢༩ ལུ་ སློབ་གྲྭ་ཚུ་ནང་ ཡིག་འབྲི་མཁོ་ཆས་ཚུ་ མཁོ་སྒྲུབ་འབད་ནིའི་དོན་ལུ་ གྲ་སྒྲིག་འབད་དགོ་པའི་ གསལ་བསྒྲགས་འབད་ནུག།
ཁྲོམ་ཁར་མི་མང་སྤུངས་འཛོམས་འབད་ནི་ལས་ འཛེམ་ཐབས་ལུ་ ཤེས་རིག་ལྷན་ཁག་གིས་ ཅ་ཆས་བཀྲམ་སྤེལ་འབད་མི་ཚུ་ ངོས་འཛིན་འབད་དེ་ ཅ་ཆས་ཀྱི་ གོང་ཚད་ཚུ་ བདེ་སྒྲིག་འབད་དེ་ཡོདཔ་ད་ ལས་ཁུངས་ཀྱིས་ རྫོང་ཁག་ ཡང་ཅིན་ ཁྲོམ་སྡེ་ཤེས་རིག་སྡེ་ཚན་གྱིས་ འཆར་དངུལ་བགོ་བཀྲམ་གྱི་དོན་ལུ་ དེ་འཕྲོ་ལས་ ཅ་ཆས་ཀྱི་ མཁོ་མངགས་ཚུ་ བཟོ་དགོཔ་སྦེ་ ལྷན་ཁག་ལས་ གསལ་བསྒྲགས་འབད་ནུག།
འཆར་དངུལ་མེདཔ་ལས་ སློབ་གྲྭ་ཚུ་གིས་ ཡིག་འབྲི་མཁོ་ཆས་ཚུ་ མཁོ་སྒྲུབ་འབད་ནི་ལུ་ གྲ་སྒྲིག་འབད་ཡོདཔ་ད་ ལས་ཁུངས་ཀྱི་ འགོ་དཔོན་ཅིག་གིས་ སླབ་མིའི་ནང་ ལས་ཁུངས་ཀྱིས་ གསལ་བསྒྲགས་བཏང་པའི་ཤུལ་ལས་རྐྱངམ་གཅིག་ ན་ཧིང་ དངུལ་རྩིས་ལྷན་ཁག་གིས་བཏང་མི་ གསལ་བསྒྲགས་དེ་ མཐོང་ཅི་ཟེར་ཨིན་པས།
ལྷན་རྒྱས་གཞུང་ཚོགས་ཀྱིས་ གྲོས་ཆོད་ཆ་འཇོག་འབད་མི་དེ་ ད་ལྟོ་ཡང་ ཆ་གནས་ཡོདཔ་སྦེ་ བརྩི་འཇོག་འབད་མི་ལུ་བརྟེན་ སློབ་གྲྭ་ཚུ་ནང་ གསལ་བསྒྲགས་བཏང་ཡི་ཟེར་ འགོ་དཔོན་གྱིས་ བཤདཔ་ཨིན་པས།
ཤེས་རིག་བློན་པོ་ ཇའི་བིར་རའེ་གིས་ སླབ་མིའི་ནང་ དངུལ་རྩིས་ལྷན་ཁག་གིས་ ཡིག་འབྲི་མཁོ་ཆས་ཀྱི་ འཆར་དངུལ་དེ་ བཞག་དགོཔ་ཅིག་ཨིནམ་བཞིན་དུ་ ཕམ་ཉམ་ཆུང་གི་སློབ་ཕྲུག་ ངོས་འཛིན་འབད་དེ་ཡོད་མི་༡༢,༠༠༠ དེ་ཅིག་ལུ་ གཞུང་ལས་ རིན་མེད་སྟོང་པའི་ ཅ་ཆས་ཚུ་ བྱིན་དགོ་པའི་ འོས་འབབ་སྦོམ་འདུག་ཟེར་ཨིན་པས།
དེ་བཟུམ་མ་བྱིན་པ་ཅིན་ སློབ་གྲྭ་བཤོལ་བཞག་མིའི་ གྱངས་ཁ་ཡར་སེང་འགྱོ་ནིའི་ ཉེན་ཁ་ཡོདཔ་བཞིན་དུ་ ཧེ་མ་ཡང་ གནད་དོན་དེ་ལུ་བརྟེན་ དཀའ་ངལ་བྱུང་སྟེ་འདུག་ཟེར་ ཤེས་རིག་བློན་པོ་གིས་ བཤདཔ་ཨིན་པས།
ལྡོག་ཕྱོགས་འགོ་ཁྲིདཔ་ རྡོ་རྗེ་དབང་འདུས་ཀྱིས་ སླབ་མིའི་ནང་ གཞུང་གིས་ དེ་བཟུམ་མའི་ གྲོས་ཆོད་བཅད་མི་དེ་ འཕྲལ་བྱུང་གི་ གནད་དོན་ཅིག་ཨིནམ་བཞིན་དུ་ སློབ་ཕྲུག་ཉམ་ཆུང་སྦེ་ ངོས་འཛིན་འབད་མི་ཚུ་ལུ་ ཡིག་འབྲི་མཁོ་ཆས་དང་ སྒྲིག་ཆས་ཚུ་ འཕྲོ་མཐུད་བྱིན་དགོཔ་འདུག་ཟེར་ཨིན་པས།
ནད་ཡམས་ལུ་བརྟེན་ མི་མང་ཤོས་ཅིག་ལུ་ གནོད་པ་བྱུང་སྟེ་ཡོདཔ་ལས་ གྲོས་ཆོད་དེ་ བཞག་དགོཔ་འདུག་ཟེར་ལྡོག་ཕྱོགས་འགོ་ཁྲིདཔ་གིས་ བཤད་པའི་ཁར་ གྲོང་གསེབ་ཀྱི་ ཨ་ལོ་ཚུ་གིས་ ཡིག་འབྲི་མཁོ་ཆསད་དང་ སྒྲིག་ཆས་ཚུ་ ཉོ་ནིའི་དོན་ལུ་ གནས་སྐབས་ཀྱི་ ལཱ་ཚུ་ཡང་ འབད་མ་ཚུགས་པས་ཟེར་ བཤདཔ་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
“མི་དམངས་ལག་ལེན་ཚུ་ནང་ དངུལ་གྱི་གནས་གོང་དང་ གཞུང་སྐྱོང་ལེགས་ལྡན་ཡར་དྲག་གཏང་སྟེ་ རྒྱལ་ཡོངས་དགའ་སྐྱིད་དཔལ་འཛོམས་ཀྱི་མི་སྡེའི་རེ་འདོད་ཚུ་གྲུབ་ནི་ནང་ ཕན་འདེབས་འབད་མི་ བློ་གཏད་ཅན་གྱི་ མངོན་མཐོའི་རྩིས་ཞིབ་གཙུག་སྡེ།”
“རྒྱལ་གཞུང་རྩིས་ཞིབ་དབང་འཛིན་འདི་ འགན་འཁྲི་དང་དྭངས་གསལ་ དེ་ལས་ དོན་སྨིན་ཅན་གྱི་ཞབས་ཏོག་སྤྲོད་ནི་ནང་ ཕན་འདེབས་འབད་མི་ རང་དབང་ཅན་གྱི་རྩ་ཁྲིམས་ཅན་གྱི་འདུས་ཚོགས་ཅིག་ཨིན། རྩ་བ་གསུམ་ (འབྲུག་རྒྱལ་པོ། རྒྱལ་ཁབ། མི་སེར།) གྱི་མཐའ་དོན་ལུ་ ང་བཅས་ཀྱིས་འཇིགས་སྣང་དང་མཐུན་འགྱུར་ ཡང་ན་ ཕྱོགས་ལྷུང་མེད་པར་རྩིས་ཞིབ་རྐྱབ་སྟེ་ མི་དམངས་ལས་སྡེ་ཚུ་ནང་ དོན་སྨིན་ཅན་གྱི་གྲོས་ཐག་གཅད་ནི་ནང་ ཕན་འདེབས་འབད་ནིའི་དོན་ལུ་ དུས་ཐོག་དང་ཁུངས་ལྡན་ དེ་ལས་ སྤུས་ཚད་ཅན་གྱི་རྩིས་ཞིབ་ཀྱི་ཞབས་ཏོག་ཚུ་ཕུལཝ་ཨིན།”


text:
༉ ནང་འཁོད་གློག་མེའི་སྤྱོད་ཁྲལ་གྱི་ དམིགས་གཏད་སྙན་ཞུ་དང་འཁྲིལ་བ་ཅིན་ ཆུ་ལུ་བརྟེན་པའི་གློག་མེ་ ཁ་སྐོང་མེ་ག་ཝཱཊ་༢,༠༠༠ ལྷགཔ་ཅིག་ ཐོན་སྐྱེད་འབད་ནིའི་ འཆར་གཞི་ཡོད་མི་དང་བསྟུན་ སྤྱི་ལོ་༢༠༤༠ འི་ནང་འཁོད་ལུ་ ནང་འཁོད་སྤྱོད་ཁྲལ་ཡུ་ནིཊ་རེ་ལུ་ དངུལ་ཀྲམ་༤.༥༡ ལུ་ ལྷོད་ནིའི་དམིགས་གཏད་ཨིན་པས།
དཔེ་འབད་བ་ཅིན་ གུང་པ་ཅིག་གིས་ གློག་མེ་ཡུ་ནིཊ་༢༠༠ ལག་ལེན་འཐབ་པ་ཅིན་ ད་ལྟོ་གི་ གློག་མེའི་སྤྱོད་ཁྲལ་གྱི་ གོང་ཚད་ཡུ་ནིཊ་རེ་ལུ་ དངུལ་ཀྲམ་༢.༦༦ འབདཝ་ད་ ཟླ་རིམ་བཞིན་དུ་ དངུལ་ཀྲམ་༥༣༢ རེ་ བཏབ་དགོ་ནི་ཨིན་པས།
སྤྱི་ལོ་༢༠༤༠ ལས་ དམིགས་གཏད་བསྐྱེད་མི་ གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༤.༥༡ ཡར་སེང་འབད་ནི་ཨིནམ་ལས་ གུང་པ་ཅིག་གིས་ ཟླ་རིམ་བཞིན་དུ་ དངུལ་ཀྲམ་༩༠༢ དེ་རེ་ བཏབ་དགོ་ནི་ཨིན་པས།
ནང་འཁོད་གློག་མེའི་སྤྱོད་ཁྲལ་དེ་ སྤྱི་ལོ་༢༠༤༠ ཚུན་ སྤྱི་ལོ་༢༠༢༥ ལས་འགོ་བཙུགས་ཏེ་ གློག་མེའི་སྤྱོད་ཁྲལ་འཁོར་རིམ་༥ དང་ དུས་གསུམ་གྱི་གནས་སྟངས་ དེ་ལས་ མཁོ་འདོད་གནས་སྟངས་༢ ལུ་ ཁྲལ་མ་ཕོགཔ་སྦེ་ ངོས་ལེན་འབད་དེ་འདུག།
དུས་གཅིག་གི་ གནས་སྟངས་འོག་ལུ་ ད་ལྟོའི་ གློག་མེའི་ཐོན་སྐྱེད་འབད་མི་དང་ ཆུ་ལུ་བརྟེན་པའི་གློག་མེ་འཕྲུལ་ཁང་ བཟོ་སྐྲུན་འབད་བའི་བསྒང་ཡོད་མི་གིས་མ་ཚད་པར་ ཉི་དྲོད་ལས་འགུལ་ཚུ་ལུ་ སྤྱོད་ཁྲལ་མི་ཕོག་ནི་ཨིན་པས།
གནས་སྟངས་༢ པའི་ཐད་ཀར་ ཁ་སྐོང་གློག་མེ་ལས་འགུལ་གྱི་ ནུས་ཤུགས་ཐོན་སྐྱེད་དང་ གནས་སྟངས་༣ པའི་འོག་ལུ་ ལྷག་པར་དུ་ ཁ་སྐོང་ཆུར་བརྟེན་གློག་མེ་སྦོམ་༢ རྐྱབ་ནི་ཨིན་མི་ལུ་ སྤྱོད་ཁྲལ་དགོངས་ཡངས་ གཏང་ནི་ཨིན་པས།
མཁོ་འདོད་གནས་སྟངས་ནང་ ནུས་ཤུགས་གསོག་འཇོག་གན་ཡིག་དང་འཁྲིལ་ཏེ་དང་ ཡང་ཅིན་ གློག་མེའི་ཆ་གནས་ཚུ་ གནས་སྟངས་ཀ་པ་སྦེ་ དབྱེ་སྟེ་ཡོདཔ་ད་ བཟོ་གྲྭ་འཕྲུལ་ཁང་ལས་ ནུས་ཤུགས་ཁ་སྐོང་ཡོད་པའི་ཁར་ གློག་མེའི་གནང་བ་ཚུ་ གནས་སྟངས་ཁ་པ་སྦེ་ བཟོ་སྟེ་ཡོདཔ་ཨིན་པས།
ནང་འཁོད་སྤྱོད་ཁྲལ་དེ་ འབྲུག་གི་ གློག་མེའི་སྤྱོད་ཁྲལ་ངེས་བརྟན་སྒྲིག་གཞི་ལག་ལེན་འཐབ་སྟེ་ གནས་གོང་ལུ་གཞི་བཞག་སྟེ་ བཟོ་ཡོདཔ་ཨིན་པས།
གནས་གོང་ནང་ ཅ་ཆས་དང་འབྲེལ་བའི་ཟད་འགྲོ་དང་ ལས་མི་ དེ་ལས་ རྒྱུན་སྐྱོང་གནས་གོང་ཚུདཔ་ཨིནམ་ད་ སྙན་ཞུ་དང་འཁྲིལ་བ་ཅིན་ གནས་སྟངས་༢ པ་དེ་ ངེས་བདེན་ཅན་ཅིག་ཨིནམ་ད་ གནས་སྟངས་དེ་གི་འོག་ལུ་ སྤྱི་ལོ་༢༠༢༥ ལས་ ནང་འཁོད་གློག་མེའི་སྤྱོད་ཁྲལ་ ཡུ་ནིཊ་རེ་ལུ་ དངུལ་ཀྲམ་༢.༣༩ ལུ་ ཡར་སེང་འགྱོ་ནི་བཟུམ་ཡོདཔ་ཨིན་པས།
སྤྱི་ལོ་༢༠༤༠ ལས་ མཁོ་སྤྲོད་ཟད་འགྲོ་ ཡུ་ནིཊ་རེ་ལུ་དངུལ་ཀྲམ་༣.༣ ལས་ གློག་མེའི་གནས་གོང་ ཡུ་ནིཊ་རེ་ལུ་དངུལ་ཀྲམ་༣.༣༣ དེ་ལས་ མཁོ་སྤྲོད་ཟད་འགྲོ་ ཡུ་ནིཊ་རེ་ལུ་དངུལ་ཀྲམ་༤.༥༡ ཡར་སེང་འགྱོ་ནི་ཨིན་པས།
སྤྱིར་སྙོམས་ནང་ སྤྱོད་ཁྲལ་འཁོར་རིམ་རེ་ལུ་ གློག་ནུས་ཐོན་སྐྱེད་གནས་གོང་བརྒྱ་ཆ་༩ དང་ མཁོ་སྤྲོད་ཟད་འགྲོ་བརྒྱ་ཆ་༨ ཡར་སེང་འགྱོ་ནི་ཨིན་པས།
སྐྱ་ནམ་གྱི་གོང་ཚད་ ཡར་སེང་འགྱོ་མི་དང་འབྲེལ་ ས་སྣུམ་དང་ རྡོ་སོལ་ དུག་རླུང་ པེ་ཊཱོལ་དང་འབྲེལ་བའི་ ཐོན་སྐྱེད་ཀྱི་ གོང་ཚད་ཚུ་ ཡར་སེང་སོང་ཡོདཔ་ཨིན་པས།
ནང་འཁོད་ལུ་ གློག་མེའི་མཁོ་འདོད་བཀོད་མི་ ཡར་སེང་འགྱོ་མི་དེ་གིས་ གློག་ཤུགས་མར་འབབ་འགྱོ་བའི་སྐབས་ འབྲུག་ལུ་ གློག་མེ་མ་ལང་པའི་ དཀའ་ངལ་འབྱུང་ནི་བཟུམ་ཅིག་ ཡོདཔ་ཨིན་པས།
གློག་མེའི་རྩིས་ཆད་དེ་ གློག་མེ་ཕྱིར་བཙོང་འབད་མི་དེ་གིས་ བསུབས་ཚུགས་ནི་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ ཡང་བསྐྱར་དྲན་གསོ་ཞུ་དོན་འདི་ཡང་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཆ་མཉམ་གྱིས་རང་ སྤྱི་ཚེས་༢༧–༩–༢༠༡༦ གི་ ཚོགས་རྒྱན་ཉིནམོ་ལུ་ ཚོགས་རྒྱན་ས་ཁོངས་ནང་ལྷོད་པའི་སྐབས་ ཚོགས་རྒྱན་སྐྱུར་མི་དེ་གི་ངོས་འཛིན་འབད་ནི་འདི་ འབྲུག་གི་བཙག་འཐུ་ལྷན་ཚོགས་ཀྱིས་སྤྲོད་མི་ ཚོགས་རྒྱན་སྐྱུར་མི་ངོས་འཛིན་འདྲ་པར་ རྐྱངམ་ཅིག་ལུ་ ཆ་འཇོག་འབད་ནི་ཨིན་པའི་ དྲན་གསོ་ཞུཝ་ཨིན།
དེ་འབདཝ་ལས་ ཚོགས་རྒྱན་སྐྱུར་མི་ཆ་མཉམ་གྱི་རང་ ཚོགས་རྒྱན་ཉིནམོ་དེ་ཁར་ ཚོགས་རྒྱན་སྐྱུར་མི་ངོས་འཛིན་འདྲ་པར་ བསྣམ་སྟེ་འབྱོན་དགོཔ་འདི་ ཐུགས་ལུ་བསྣམ་དགོཔ་དང་ རང་སོའི་མི་ཁུངས་ངོ་སྤྲོད་ལག་ཁྱེར་འདི་ཡང་ བསྣམ་ཏེ་འབྱོན་དགོ། གལ་སྲིད་ ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ལས་བརྟེན་པའི་ རྩོད་རྙོགས་རེ་འཐོན་ཏེ་འབད་བ་ཅིན་ སྡེ་ཁྲིད་འགོ་དཔོན་གྱིས་ མི་ཁུངས་ངོ་སྤྲོད་ལག་ཁྱེར་འདི་ལུ་གཞི་བཞག་སྟེ་ གྲོས་ཐག་ཆོད་དགོཔ་ཨིན།
དེ་འབདཝ་ལས་ ཐོ་བཀོད་གྲུབ་པའི་ཚོགས་རྒྱན་སྐྱུར་མི་ཆ་མཉམ་གྱིས་ རང་སོའི་ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ འབྲུག་རྒྱལ་ཡོངས་རྒྱལ་དར་གྱི་ཚོས་གཞི་ཅན་སྦེ་ཡོད་མི་འདི་ ཨིན་ན་མེན་གི་ལྟ་རྟོག་ཚུ་འབད་གནང་དགོ་པའི་ དྲན་གསོ་ཞུཝ་ཨིན། གལ་སྲིད་ ཁྱོད་རང་ཁྱད་ཚད་ལྡན་པའི་ཚོགས་རྒྱན་སྐྱུར་མི་ཨིན་རུང་ ཚོགས་རྒྱན་སྐྱུར་མི་ངོས་འཛིན་འདྲ་པར་མེད་དེ་འབད་བ་ཅིན་ རང་སོའི་འབྲེལ་ཡོད་རྫོང་ཁག་བཙག་འཐུ་ཡིག་ཚང་ ཡང་ན་ བཙག་འཐུ་ལྷན་ཚོགས་ཀྱི་ཡིག་ཚང་ལྟེ་བ་དང་གཅིག་ཁར་འབྲེལ་བ་འཐབ་སྟེ་ ཚོགས་རྒྱན་སྐྱུར་མི་ངོས་འཛིན་འདྲ་པར་འདི་ལེན་ཞིནམ་ལས་ སྤྱི་ཚེས་༢༧–༩–༢༠༡༦ རེས་གཟའ་ལྷག་པའི་ཚེས་ ཚོགས་རྒྱན་ས་ཁོངས་ནང་འབྱོན་པའི་སྐབས་བསྣམ་འབྱོན་གནང་ཟེར་བའི་དྲན་གསོ་ཞུཝ་ཨིན།
“ཚོགས་རྒྱན་ཉིནམོ་ཚུན་ལུ་འགུག་སྟེ་མ་བཞུགས་པར་ ད་ལྟོ་ལས་རང་མཛད་གནང་”


text:
༉ བཀྲིས་སྒང་ རྫོང་ཁག་ཚོགས་འདུའི་ཁྲི་འཛིན་གྱིས་ རྒེད་འོག་ཚུ་ནང་ གཞི་བཙུགས་འབད་དེ་ཡོད་མི་ ཉེན་སྲུང་མེད་པའི་ འབའ་སྐྱོར་ཚུ་ནང་ ད་ལས་ཕར་ མདའ་རྐྱབ་མ་ཆོག་པའི་ གསལ་བསྒྲགས་འབད་ཡོདཔ་ཨིན་པས། དེ་ཡང་ འཕྲལ་ཁམས་ཅིག་ཁར་ བཀྲིས་སྒང་ རང་གཤིས་མཁར་གཡུས་ཚན་ནང་ ཕོ་སྐྱེས་ཅིག་ལུ་ མདའ་ཕོག་སྟེ་ ཤི་རྐྱེན་བྱུང་བའི་ཤུལ་ལས་ གསལ་བསྒྲགས་འབད་ཡོདཔ་བཞིན་དུ་ ད་ལས་ཕར་ འབའ་སྐྱོར་ཚུ་ …རྒྱས་པར་ལྷག། »
ལྟ་བཤལཔ་ཚུ་ལུ་ ལྟ་བཤལ་ལག་ལེན་པ་བརྒྱུད་དེ་དང་ ཡང་ཅིན་ ངོ་རྐྱང་སྦེ་འོང་ནི་ལུ་ གདམ་ཁ་བྱིན་དགོཔ།
༉ ལྟ་བཤལ་ལག་ལེན་པ་ཚུ་གིས་ བཤད་མིའི་ནང་ ནང་འཁོད་ལྟ་བཤལ་ལག་ལེན་པ་བརྒྱུད་དེ་ འོང་མི་ལྟ་བཤལ་པའི་ ཡུན་བརྟན་གོང་འཕེལ་གྱི་འཐུས་དེ་ ཁོང་གིས་ ལེན་ཆོགཔ་སྦེ་ བཟོ་དགོཔ་འདུག་ཟེར་ཨིན་པས། དེ་ཡང་ སྤྱི་ཟླ་༩ པའི་ཚེས་༦ ལུ་ འབྲུག་ལྟ་བཤལ་ཚོགས་སྡེ་གིས་ ལྟ་བཤལ་གྱི་ བཅའ་ཡིག་དང་སྒྲིག་གཞི་སྐོར་ལས་ འབྲུག་ལྟ་བཤལ་ལག་ལེན་ཚོགས་སྡེ་དང་ གྲོས་བསྟུན་ཞལ་འཛོམས་འཚོགས་པའི་སྐབས་ གྲོས་འདེབས་སྦེ་ བཀོད་ཡོདཔ་ཨིན་པས། …རྒྱས་པར་ལྷག། »
ཇ་པཱན་གཞུང་གིས་ བློན་པོ་བགྲེསཔ་ དར་མགོ་ཚེ་རིང་ལུ་ གཟེངས་ཐོན་རྟགས་མ་གནང་ཡོདཔ།
༉ ཁ་ཙ་ ཇ་པཱན་གཞུང་གིས་ ནང་སྲིད་བློན་པོ་བགྲེསཔ་ དར་མགོ་ཚེ་རིང་ལུ་ གཟེངས་ཐོན་རྟགས་མ(rising sun, gold and silver star) གནང་ཡོད་མི་དེ་ འབྲུག་ལུ་ ཇ་པཱན་གྱི་གཞུང་ཚབ་ ས་ཏོ་ཤི་སུ་ཟུ་ཀི་གིས་ སྤྲོད་ཡོདཔ་ཨིན་པས། ཇ་པཱན་གཞུང་གིས་ སྤྱི་ལོ་༢༠༢༡ ཟླ་༤ པའི་ཚེས་༢༩ …རྒྱས་པར་ལྷག། »
རྒྱལ་ཡོངས་རྗེས་དྲན་མཆོད་རྟེན་ནང་ སྒྲོལ་མ་འབུམ་བསགས་དོ་ཡོདཔ།
༉ ཐིམ་ཕུག་རྒྱལ་ཡོངས་རྗེས་དྲན་མཆོད་རྟེན་ནང་སྦེ་ ཉིན་གྲངས་༧ གྱི་རིང་ གཞུང་གྲྭ་ཚང་གི་ རྡོ་རྗེ་སློབ་དཔོན་མཆོག་ དབུ་བཞུགས་ཐོག་ སེམས་རྟོགས་ཁ་དང་ བདེ་ཆེན་ཕོ་བྲང་གི་ དགེ་འདུནམ་ཚུ་གིས་ སྒྲོལ་མ་འབུམ་བསགས་གནང་པའི་བསྒང་ཨིན་པས། ལས་རིམ་དེ་ སྤུ་ན་ཁ་ དགོན་ཤར་རི་ སྣང་གསལ་དགོན་པའི་ ཏཱ་ར་གླིང་ཚོགས་པ་གིས་ འགོ་འདྲེན་འཐབ་དོ་ཡོདཔ་ད་ ལས་རིམ་འགོ་འདྲེན་འཐབ་དགོ་མི་དེ་ཡང་ ལྷ་ཁང་ཉམས་གསོའི་ལཱ་ ཡོངས་རྫོགས་སྦེ་ …རྒྱས་པར་ལྷག། »
བཀྲིས་གཡང་རྩེ་ དབང་རིང་མོའི་ཞིང་ཆུ་ལས་འགུལ་ མཇུག་བསྡུ་ཡོདཔ།
༉ རམ་འཇར་རྒེད་འོག་གི་ སོ་ནམ་པ་ཚུ་གིས་ གནམ་བྱཱར་དགུན་མེད་པར་ ཞིང་ཆུ་དཔག་ཚུགས་ནི་ཨིན་མི་དེ་ཡང་ ཉིནམ་དག་པ་ཅིག་གི་ཧེ་མར་ བདེ་སྲུང་ཞིང་ཆུའི་ལས་འགུལ་ མཇུག་བསྡུ་ནི་དེ་གིས་ཨིན་པས། དབང་རིང་མོ་ལུ་ ཞིང་ཆུ་ལང་མ་ཚུགས་པའི་དཀའ་ངལ་ལུ་བརྟེན་ ས་ཞིང་ཨེ་ཀར་༤༠ ལྷགཔ་ཅིག་ ཞིང་སྟོང་སྦེ་ ལུས་ཡོདཔ་ཨིན་པས། བདེ་སྲུང་༥༠ དེ་ཅིག་གིས་ དངུལ་ཀྲམ་ས་ཡ་༡༣.༧ བཏང་ཐོག་ལས་ ཞིང་ཆུ་བཏོན་ཡོདཔ་ད་ ཞིང་ཆུ་བཏོན་ནིའི་དོན་ལུ་ …རྒྱས་པར་ལྷག། »
འཇིགས་མེད་གླིང་བཟོ་གྲྭའི་ ས་ཁོངས་ནང་ལས་ཐོན་མི་ བཙོག་ཆུ་ཚུ་གིས་ ས་གནས་ནང་སྡོད་མི་ཚུ་ལུ་ཉེན་ཁ།
༉ གསར་སྤང་ འཇིགས་མེད་གླིང་བཟོ་གྲྭའི་ ས་ཁོངས་ནང་ལས་ ཕྱགས་སྙིགས་ཀྱི་ བཙོག་ཆུ་ཐོན་མི་ཚུ་ག་ར་ དེ་གི་འོག་ལུ་ཡོད་མི་ མི་སྡོད་སའི་ས་ཁོངས་ནང་ བཏང་དོ་ཡོདཔ་ལས་ ཁྱིམ་གུང་༨༠ ལུ་ ཆུ་རུད་འཐོན་ནིའི་ ཉེན་ཁ་བྱུང་སྟེ་ཡོདཔ་ཨིན་པས། བར་འབྲེལ་འཐབ་མི་ ག་ཡང་མེདཔ་ལས་ ས་གནས་ནང་སྡོད་མི་ཚུ་གིས་ སླབ་དོ་བཟུམ་འབད་བ་ཅིན་ འདས་པའི་ལོ་ཚུ་ནང་ དེ་ཁ་ལས་འོང་མི་ ཆུ་ཚུ་གིས་ …རྒྱས་པར་ལྷག། »
རྒྱ་གར་གྱིས་ གཱོལ་༣ བཙུགས་ཏེ་ འབྲུག་གི་སྡེ་ཚན་ཕམ་བཏང་ཡོདཔ།
༉ སྐྱེས་ལོ་༡༧ མན་ཆད་འབད་མི་ ཕོ་སྐྱེས་སྡེ་ཚན་ཚུ་གིས་ ཤྲི་ལངྐ་ལུ་སྦེ་ ལྷོ་ཨེ་ཤི་ཡཱན་ ཕུཊ༌བཱོལ་མཐུན་ཚོགས་ཀྱི་ རྒྱལ་རྟགས་༢༠༢༢ ཅན་མའི་ རྩེད་འགྲན་ནང་ རྒྱ་གར་སྡེ་ཚན་གྱིས་ གཱོལ་༣ བཙུགས་ཏེ་ འབྲུག་གི་སྡེ་ཚན་ཕམ་བཏང་ཡོདཔ་ཨིན་པས། དེ་ཡང་ སྤྱི་ཟླ་༩ པའི་ཚེས་༥ ལུ་ ཤྲི་ལངྐ་གི་ ཀོ་ལོམ་བོ་རྒྱལ་སྤྱི་ཕུཊ༌བཱོལ་རྩེད་ཐང་ནང་སྦེ་ …རྒྱས་པར་ལྷག། »
ཆུ་རྐ་གསརཔ་གིས་ འུ་གླིང་སྤྱི་འོག་ལུ་ ཕན་ཐོགས་སྦོམ་འབྱུང་ནི།
༉ བསམ་གྲུབ་ལྗོངས་མཁར་ ཨོ་རོང་རྒེད་འོག་ འུ་གླིང་སྤྱི་འོག་གི་དོན་ལུ་ འཐུང་ཆུའི་རྐ་གསརཔ་ལས་ ཆུ་འཐེན་མི་དེ་གིས་ སྤྱི་འོག་ནང་གི་ ཁྱིམ་གུང་པ་༨༠ དེ་ཅིག་ཡོད་མི་ཚུ་གིས་ འཐུང་ཆུ་དང་ གསང་སྤྱོད་ དེ་ལས་ ཚོད་བསྲེ་གི་ ལཱ་འབད་ནིའི་དོན་ལུ་ གནམ་བྱཱར་དགུན་མེད་པར་ ཆུ་ལངམ་སྦེ་ འཐོབ་ཚུགས་ནི་ཨིན་པས། སྤྱི་ཟླ་༨ པའི་ཟླ་མཇུག་ལུ་ མཇུག་བསྡུ་མི་ …རྒྱས་པར་ལྷག། »
འབྲུག་ལྟ་བཤལ་ཚོགས་སྡེ་གིས་ ལྟ་བཤལ་གྱི་བཅའ་ཡིག་ གྲོས་བསྟུན་འབད་ནིའི་དོན་ལུ་ འབྲུག་ལྟ་བཤལ་ལམ་སྟོན་པའི་ཚོགས་སྡེ་གི་ འཐུས་མི་ཚུ་དང་ ཕྱད་ཡོདཔ།
༉ འབྲུག་ལྟ་བཤལ་ཚོགས་སྡེའི་ འཐུས་མི་ཚུ་གིས་ ལམ་སྟོན་པའི་ གནས་རིམ་མ་འདྲཝ་བཟོ་མིའི་ཚབ་སྦེ་ ལམ་སྲོལ་དང་ དམིགས་བསལ་ལམ་སྟོན་པ་ ལམ་སྟོན་གོངམ་ དེ་ལས་ ལམ་སྟོན་པའི་འགོ་ཁྲིདཔ་སྦེ་ བཟོ་དགོཔ་འདུག་ཟེར་ཨིན་པས། དེ་ཡང་ སྤྱི་ཟླ་༩ པའི་ཚེས་༥ ལུ་ འབྲུག་ལྟ་བཤལ་ཚོགས་སྡེ་གིས་ ལྟ་བཤལ་གྱི་ བཅའ་ཡིག་དང་སྒྲིག་གཞི་སྐོར་ལས་ འབྲེལ་ཡོད་ལས་སྡེ་ཚུ་དང་ གྲོས་བསྟུན་ཞལ་འཛོམས་འཚོགས་པའི་སྐབས་ …རྒྱས་པར་ལྷག། »
ལྷ་ཁང་རྩིས་སྤྲོད་འབད་ཡོདཔ།
༉ སྤྱི་ཟླ་༩ པའི་ཚེས་༣ ལུ་ རྒྱལ་ཡོངས་ཁྱིམ་བཟོ་གོང་འཕེལ་ལས་འཛིན་གྱིས་ སྤྱི་ལོ་༢༠༡༦ ལུ་ ལྷ་ཁང་གསར་བསྒྲུབས་འབད་བའི་ཤུལ་ལས་ སྐྱབས་རྗེ་རྗེ་མཁན་རིན་པོ་ཆེ་མཆོག་གིས་ སྤྱི་ལོ་༢༠༡༧ ཟླ་༦ པའི་ཚེས་༥ ལུ་ རབ་གནས་མཛད་མི་ ལྕང་ཇི་ཇི་ཐུབ་བསྟན་འགྲོ་འདུལ་གླིང་ལྷ་ཁང་དེ་ ལས་ཚོགས་སློབ་དཔོན་འཛོམས་ཐོག་ ཚོགས་ཀྱི་སློབ་དཕོན་ལུ་ རྩིས་སྤྲོད་འབད་ཡོད་པའི་གནས་ཚུལ། ཆུ་ཉམས་གསོ་ལས་འགུལ། ༉ …རྒྱས་པར་ལྷག། »


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ འབྲུག་མི་ཡོངས་ལུ་བརྡ་དོན་ཞུ་དོན་འདི་ཡང་ རྒྱལ་རབས་ཅན་གྱི་ས་གནས་ཞུང་གི་བཙག་འཐུ་ཐེངས་གཉིས་པ་༢༠༡༦ འདི་ སྤྱི་ཚེས་༢༥–༡–༢༠༡༦ ལུ་ ཁྲོམ་སྡེ་གསུམ་གྱི་གོ་རིམ་དང་པའི་ཚོགས་རྒྱན་ཉིནམོ་དང་ སྤྱི་ཚེས་༢༧–༡༠–༢༠༡༦ ལུ་ གོ་རིམ་གཉིས་པའི་ནང་ (རྫོང་ཁག་ཁྲོམ་སྡེ་༢༠ རྒེད་འོག་༢༠༥ དེ་ལས་ ཁྲོམ་སྡེ་ཚོགས་སྡེ་༡ ) དེ་ལས་ སྤྱི་ཚེས་༢༡–༩–༢༠༡༦ ལུ་ འདེམས་ཁོངས་༡༤ ནང་ ཚོགས་རྒྱན་བསྐྱར་ལོག་འགོ་འདྲེན་འཐབ་ཡོད་པའི་སྙན་ཞུ་ཕུལཝ་ཨིན།
ས་གནས་གཞུང་གི་བཙག་འཐུ་ཐེངས་གཉིས་པ་༢༠༡༦ འདི་གི་སྤྱིར་བཏང་བཙག་འཐུ་གྲུབ་པའི་འདེམས་ངོཚུ།
ས་གནས་གཞུང་གི་བཙག་འཐུ་ཐེངས་གཉིས་པའི་ གོ་རིམ་དང་པ་དང་གཉིས་པ་༢༠༡༦ འདི་གི་བཙག་འཐུ་འདི་ རྒཔོ་ དམངས་མི་ རྒེད་འོག་༢༠༥ གི་རྒེད་འོག་ཚོགས་སྡེ་ཚོགས་པ་ དེ་ལས་ ཐིམ་ཕུག་ ཕུན་ཚོགས་གླིང་ དགེ་ལེགས་ཕུག་ བསམ་གྲུབ་ལྗོངས་མཁར་ཚུ་གི་རྫོང་ཁག་༤ གི་ཁྲོམ་དཔོན་དང་ཁྲོམ་སྡེ་ཚོགས་པ་ དེ་ལས་ རྫོང་ཁག་ཁྲོམ་སྡེ་༡༦ གི་ཁྲོམ་སྡེ་ངོ་ཚབ་ཀྱི་གོ་གནས་ཚུ་རྩིས་ཏེ་ གོ་གནས་བསྡོམས་༡༤༩༩ བཙག་འཐུ་འབད་དེ་ཡོད།
སྤྱི་ལོ་༢༠༡༦ ཟླ་༡ པའི་ནང་འགོ་འདྲེན་འཐབ་པའི་ཁྲོམ་སྡེ་གསུམ་གྱི་འདེམས་ངོ་༢༦ ཚུ་མ་རྩིས་བར་ གོ་གནས་སྣ་ཁག་གི་དོན་ལུ་ འདེམས་ངོ་ཡོངས་བསྡོམས་༣༣༩༡ གིས་ བཙག་འཐུའི་དོ་འགྲན་འབད་ཡོད་དེ་ཡོད། ས་གནས་གཞུང་གི་ཡིག་ཚང་སྣ་ཁག་ཚུ་ནང་ འདེམས་ངོ་བསྡོམས་༡༤༣༩ བཙག་འཐུ་གྲུབ་སྟེ་ཡོད།
ཨམ་སྲུ་༡༦༤ དང་ ཕོ་རྒས་༡༢༧༥ རྩིས་ཏེ་ འདེམས་ངོ་༡༤༣༩ ཚུ་ ས་གནས་གཞུང་གི་འགོ་ཁྲིདཔ་སྦེ་ བཙག་འཐུ་གྲུབ་ཡོད་མི་ཚུ་གི་ཁ་གསལ་འདི་ གཤམ་གསལ་ལྟར་ཨིན་མི་ཚུ་ཡང་
- རྒཔོ་༢༠༥ ལས་ ཨམ་སྲུ་༢ དང་ ཕོ་རྒས་༢༠༣ །
- དམངས་མི་༢༠༥ ལས་ ཨམ་སྲུ་༢༤ དང་ ཕོ་རྒས་༡༨༡།
- རྒེད་འོག་ཚོགས་སྡེ་ཚོགས་པ་༩༩༣ ལས་ ཨམ་སྲུ་༡༢༩ དང་ ཕོ་རྒས་༨༦༤།
- ཁྲོམ་དཔོན་༤ ཕོ་རྒས།
- ཁྲོམ་སྡེ་ཚོགས་སྡེ་ཚོགས་པ་༢༠ ལས་ ཨམ་སྲུ་༧ དང་ ཕོ་རྒས་༡༣ །
- ཁྲོམ་སྡེ་ངོ་ཚབ་༡༢ ལས་ ཨམ་སྲུ་༢ དང་ ཕོ་རྒས་༡༠ །
འདེམས་ཁོངས་ས་སྟོང་།
འདེམས་ཁོངས་བསྡོམས་༦༠ (སྤྱི་འོག་༣༩ ཁྲོམ་སྡེ་ངོ་ཚབ་༤ ཁྲོམ་སྡེ་ཚོགས་པ་༣ དེ་ལས་ མི་དགོ་གི་ཚོགས་རྒྱན་གྲུབ་འབྲས་འཐོན་མི་༡༤) ཡོད་མི་ཚུ་ནང་ ས་སྟོང་ལུས་ཏེ་ཡོདཔ་ལས་ འོས་འབབ་ཅན་གྱི་དུས་ཚོད་ཅིག་ནང་ ཚོགས་རྒྱན་འདི་ འགོ་འདྲེན་འཐབ་ནི་ཨིན།
ཚོགས་རྒྱན་སྐྱུར་བར་འོང་མི།
སྤྱི་ཚེས་༢༧–༠༩–༢༠༡༦ ལུ་ རྒེད་འོག་ཚོགས་སྡེ་ཚོགས་པ་ ༢༠༥ རྫོང་ཁག་༡༦ གི་ཁྲོམ་སྡེ་ངོ་ཚབ་ བསམ་གྲུབ་ལྗོངས་མཁར་ཁྲོམ་སྡེ་ཚུ་གི་ཚོགས་རྒྱན་སྐྱུར་བའི་སྐབས་ ཚོགས་རྒྱན་སྐྱུར་བར་འོང་མི་འདི་ བརྒྱ་ཆ་༥༥.༨% ཨིན་མས།
འབྲུག་གི་བཙག་འཐུ་ལྷན་ཚོགས་ཀྱི་ཁ་ཐུགས་ལས་ ཚོགས་རྒྱན་བཙུགས་པར་འོང་མི་ཚུ་དང་ ལྷག་བསམ་རྣམ་དག་དང་ དང་འདོད་སྦོམ་བསྐྱེད་དེ་ འཚེར་སྣང་མེད་པར་ སྤྱི་ལྕོགས་གང་ལྕོགས་ཀྱི་ཕྱག་ཕྱིད་ཞུ་ཡོད་པའི་བཙག་འཐུའི་འགོ་དཔོན་ཚུ་ བདེ་སྲུང་ལས་བྱེདཔ་ ཚོགས་རྒྱན་འགོ་དཔོན་ཚུ་ལུ་ ག་ནི་བ་བཀྲིན་དགའ་ཚོར་ཡོདཔ་མ་ཚད་ བཙག་འཐུ་ལྷན་ཚོགས་ལུ་ བྱ་སྒོ་འཐབ་ནི་དོན་ལས་ འབྲེལ་ཡོད་ཚུ་གིས་ གྲོགས་རམ་གང་དྲག་མཛད་ཡོད་མི་ཚུ་ལུ་ཡང་དགའ་ཚོར་ཡོད།
འདི་གི་ནང་ལས་ཡང་ རྒྱལ་རབས་ཅན་གྱི་ས་གནས་གཞུང་གི་བཙག་འཐུ་ཐེངས་གཉིས་པ་༢༠༡༦ འདི་ མཐར་འཁྱོལ་ཅན་འགྱུར་ནི་ལུ་ བརྒྱ་ཆེ་བའི་ཐུགས་སྨོན་གནང་མི་ བཀྲིན་ཅན་གྱི་བདག་ཉིད་ མི་དབང་མངའ་བདག་རིན་པོ་ཆེ་མཆོག་དང་ ཐུགས་ཀྱི་མཁྱེན་རབས་ཡངས་པའི་ མི་དབང་འབྲུག་རྒྱལ་བཞི་པ་མཆོག་ དེ་ལས་སྨན་ལྗོངས་ཆོས་ཀྱི་དབུ་ཁྲིད་དམ་པ་ སྐྱབས་རྗེ་རིན་པོ་ཆེ་མཆོག་དང་ ཆོས་སྡེ་ཁག་ཚུ་ལུ་ བཙག་འཐུ་ལྷན་ཚོགས་ཀྱི་ཁ་ཐུགས་ལས་ སྒོ་གསུམ་གཡོ་བ་མེད་པའི་ཐོག་ལས་ གུས་བཏུད་ཀྱི་དགའ་ཚོར་ཕུལཝ་ཨིན།
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
LibreOffice 7.4 Help
ཁྱོད་ཀྱིས་ཐིག་ཁྲམ་ཅིག་ནང་གི་ ནང་ཐིག་ཚུ་ གྲལ་ཐིག་ཚུ་ ཡང་ན་ཀེར་ཐིག་ཚུ་ བཙུགས་ཡང་ན་བཏོན་གཏང་པའི་སྐབས་ གྲལ་ཐིག་/ཀེར་ཐིག་གི་སྤྱོད་ལམ་ གདམ་ཁ་ཚུ་གིས་ ཁྱིམ་མཚེས་རྒྱུ་རྫས་ཚུ་ག་དེ་སྦེ་གནོདཔ་ཨིན་ན་ གཏན་འབེབས་བཟོཝ་ཨིན། དཔེར་ན་ ཁྱོད་ཀྱིས་ གྲལ་ཐིག་དང་ཀེར་ཐིག་གསརཔ་ཚུ་ ཐིག་ཁྲམ་ཅིག་ནང་ གཏན་བཟོས་ གྲལ་ཐིག་དང་ཀེར་ཐིག་རྒྱ་ཁྱོན་ཚུ་དང་གཅིག་ཁར་ བར་སྟོང་གིས་གནང་བ་བྱིན་པ་ཅིན་ བཙུགས་ཚུགས།
འ་ནི་རྒྱུ་དངོས་ཚུ་ ལྡེ་སྒྲོམ་ལག་ལེན་འཐབ་ཐོག་བཟོ་ཡོད་མི་ ཀེར་ཐིག་གི་རྒྱ་ཚད་འདི་གི་བསྒྱུར་བཅོས་ཚུ་གི་དོན་ལུ་རྐྱངམ་ཅིག་ ནུས་ལྡན་ཨིནམ་དྲན་དགོ། མའུསི་ལག་ལེན་འཐབ་ཐོག་ ཁྱོད་ལུ་ ཀེར་ཐིག་རྒྱ་ཚད་ཀྱི་བསྒྱུར་བཅོས་ཚུ་ག་ཅི་རང་བཟོ་རུང་ རང་དབང་ཡོད།
To set the . There are three display modes for tables:options for tables in text documents, choose
གཏན་བཟོས་ - བསྒྱུར་བཅོས་འདི་གིས་ ཉེ་འདབས་ཀྱི་ནང་ཐིག་འདི་རྐྱངམ་ཅིག་གནོདཔ་ཨིན་ ཐིག་ཁྲམ་ཧྲིལ་བུ་ལུ་མེན། དཔེར་ན་ ཁྱོད་ཀྱིས་ནང་ཐིག་ཅིག་རྒྱ་བསྐྱེད་འབད་བའི་སྐབས་་ཉེ་འདབས་ཀྱི་ནང་ཐིག་འདི་ཕྱ་སུ་འགྱོཝ་ཨིན་ དེ་འབདཝ་ད་ ཐིག་ཁྲམ་འདི་གི་རྒྱ་ཚད་འདི་ཆད་མེད་སྡོདཔ་ཨིན།
གཏན་བཟོས་ སྙོམས་ཚད་ཀྱི་ - བསྒྱུར་བཅོས་འདི་གིས་ ཐིག་ཁྲམ་ཧྲིལ་བུ་གནོདཔ་ཨིན་ དེ་ལས་རྒཡ་ཅན་ནང་ཐིག་ཚུ་ ཕྱ་མི་ནང་ཐིག་ཚུ་ལས་ལྷག་སྟེ་བསྐུམ་ཨིན། དཔེར་ན་ ཁྱོད་ཀྱིས་ནང་ཐིག་རྒྱ་བསྐྱེད་འབད་བའི་སྐབས་ ཉེ་འདབས་ཀྱི་ནང་ཐིག་འདི་སྙོམས་ཚད་སྦེ་ཕྱ་སུ་འགྱོཝ་ཨིན་ དེ་འབདཝ་ད་ ཐིག་ཁྲམ་འདི་གི་རྒྱ་ཚད་འདི་ཆད་མེད་སྡོདཔ་ཨིན།
Variable - བསྒྱུར་བཅོས་ཀྱིས་ཐིག་ཁྲམ་གྱི་ཚད་འདི་ལུ་གནོད་སྐྱོནའབྱུངམ་ཨིན། དཔེར་ན་ ཁྱོད་ཀྱིས་ནང་ཐིག་ཅིག་རྒྱ་བསྐྱེད་འབད་བའི་སྐབས་ ཐིག་ཁྲམ་གྱི་རྒྱ་ཚད་འདི་ཡར་འཕར་འགྱོཝ་ཨིན།


text:
༉ གཞུང་གིས་ དུས་ཅི་ སློབ་རིམ་༡༠ པ་ མཐར་འཁྱོལ་མི་ཚུ་ སློབ་གཉེར་གྲོགས་རམ་ཐོག་ལས་ སྒེར་གྱི་སློབ་གྲྭ་ཚུ་ནང་ འཛུལ་མི་དེ་ མཇུག་ཨིནམ་སྦེ་ སླབ་ཡོད་རུང་ གལ་སྲིད་ སློབ་གྲྭ་ཚུ་ནང་ གཞི་རྟེན་མཐུན་རྐྱེན་ཚུ་ རྐྱབ་མ་ཚུགས་པ་ཅིན་ སང་ཕོད་ཡང་ སྒེར་གྱི་སློབ་གྲྭ་ཚུ་ནང་ སློབ་ཕྲུག་གཏང་འོང་ཟེར་ཨིན་པས།
དེ་ཡང་ སྤྱི་ཟླ་༦ པའི་ཚེས་༨ ལུ་ རྒྱལ་ཡོངས་ཚོགས་འདུའི་ དྲི་བཀོད་ལས་རིམ་སྐབས་ ཤེས་རིག་བློན་པོ་ ཇའི་བིར་རའེ་གིས་ ཞུ་ཡོདཔ་བཞིན་དུ་ ད་རེས་ ནད་ཡམས་ཀོ་བིཌ་-༡༩ ལུ་བརྟེན་ སློབ་ཁང་དང་ ཉལ་ཁྱིམ་རྐྱབ་མི་ཚུ་ བསྒྲུབ་མ་ཚུགས་པར་ཡོད་ཟེར་ ཞུ་ཡི།
མ་གཞི་ དུས་ཅི་ཡང་ གཞུང་གིས་ སྒེར་གྱི་སློབ་གྲྭ་ནང་ སློབ་གཉེར་གྲོགས་རམ་ཐོག་ལས་ སློབ་རིམ་༡༠ པ་མཐར་འཁྱོལ་མི་༡,༥༠༠ རྐྱངམ་གཅིག་ གཏང་ནི་གི་ ལས་འཆར་ཡོད་རུང་ ཤུལ་ལས་ གཞུང་གི་སློབ་གྲྭ་ཚུ་ནང་ མཐུན་རྐྱེན་མེད་མི་དང་ ས་སྟོང་གང་མི་ལུ་བརྟེན་ སློབ་ཕྲུག་༢,༧༠༠ དེ་ཅིག་ བཏང་བྱིན་དགོཔ་བྱུང་ནུག།
མཁར་-གཡུ་རུང་གི་འཐུས་མི་ ཚེ་རིང་ཆོས་སྒྲོན་གྱིས་ ཞུ་མིའི་ནང་ ཤེས་རིག་དེ་ སྤུས་ཚད་དང་ལྡནམ་སྦེ་ བཟོ་དགོ་པ་ཅིན་ སློབ་གྲྭ་ནང་ལས་ཕར་ སློབ་ཁང་དང་ སློབ་དཔོན་ དེ་ལས་ གཞི་རྟེན་མཁོ་ཆས་གཞན་ཚུ་ལངམ་སྦེ་ གཞི་བཙུགས་འབད་དགོཔ་ ཁག་ཆེ་ཟེར་ཨིན་པས།
བརྡ་བརྒྱུད་དང་འཁྲིལཝ་ད་ སང་ཕོད་ལས་ སློབ་རིམ་༡༠ པ་ མཐར་འཁྱོལ་མི་ཚུ་ལུ་ གཞུང་གི་གྲོགས་རམ་མ་བྱིན་པ་ཅིན་ མ་འོངས་པ་ལུ་ ཤེས་རིག་གི་ སྤུས་ཚད་ལུ་ ཐོ་མི་ཕོག་ག་ཟེར་བའི་ ཚ་གྱང་ཕོག་ཅི་ཟེར་ འཐུས་མི་གིས་ཞུ་ཡི།
དུས་ཅི་ སློབ་རིམ་༡༠ པའི་ནང་ སློབ་ཕྲུག་༡༢,༠༠༠ དེ་ཅིག་ཡོདཔ་ལས་ དེ་ཚུ་ག་ར་ གཞུང་གི་ སློབ་གྲྭ་ཚུ་ནང་ འཛུལ་བ་ཅིན་ གཞི་རྟེན་མཐུན་རྐྱེན་ མ་ལང་པའི་ དཀའ་ངལ་འབྱུང་ནི་ཨིནམ་ལས་ གཞུང་གི་ཧོངས་ལས་ གཞི་རྟེན་མཐུན་རྐྱེན་ཚུ་ལངམ་སྦེ་ མཁོ་སྤྲོད་འབད་ནིའི་ ཐབས་ཤེས་དང་ འཆར་གཞི་ཚུ་ ག་དེ་སྦེ་ར་ཡོད་ག་ཟེར་ འཐུས་མི་ཚེ་རིང་ཆོས་སྒྲོན་གྱིས་ ཤེས་རིག་བློན་པོ་ལུ་ དྲི་བ་ཞུ་ཡི།
ཨིན་རུང་ ཤེས་རིག་བློན་པོ་གིས་ སློབ་ཕྲུག་ཚུ་ལུ་ གཞི་རྟེན་མཐུན་རྐྱེན་ཚུ་ ག་དེ་སྦེ་ལངམ་སྦེ་ བྱིན་ནི་ཨིན་ནའི་སྐོར་ལས་ ཁ་གསལ་ཅིག་ ག་ནི་ཡང་ ཞུ་ནི་མེདཔ་ཨིན་པས།
ཤེས་རིག་བློན་པོ་གིས་འབད་བ་ཅིན་ སློབ་ཕྲུག་ཚུ་ག་ར་ གཞུང་གི་སློབ་གྲྭ་ནང་ བཙུགས་དགོ་པ་ཅིན་ སྤུས་ཚད་དང་ ས་གོ་ཚུ་ བལྟ་དགོ་ཟེར་ཨིནམ་ད་ ནད་ཡམས་ལུ་བརྟེན་ ལཱ་འབད་མི་མེདཔ་ལས་ ཉལ་ཁྱིམ་དང་ སློབ་ཁང་ཚུ་ བསྒྲུབ་མ་ཚུགས་པར་ཡོདཔ་ལས་ སང་ཕོད་ སློབ་ཕྲུག་ག་ར་ གཞུང་གི་སློབ་གྲྭ་ཚུ་ནང་ འཛུལ་ནི་ལུ་ ལཱ་ཁག་གཏང་ནི་མས་ཟེར་ཞུ་ཡི།
ཨིན་རུང་ རང་གིས་ ཟད་འགྲོ་གཏང་ཐོག་ལས་ སྒེར་གྱི་སློབ་གྲྭ་ནང་ འཛུལ་མི་ཚུ་ལུ་ བཀག་ཆ་ག་ནི་ཡང་མེད་ཟེར་ བློན་པོ་གིས་ ཞུ་བའི་ཁར་ སློབ་གཉེར་གྲོགས་རམ་དེ་ མ་བྱིན་པ་ཅིན་ སློབ་ཕྲུག་༤,༠༠༠ གི་ མི་ཚེ་མེདཔ་འགྱོ་འགྱོ་འོང་ཟེར་ཞུ་ཡི།
སྐུགས་ཚད་མེདཔ་བཟོ་བའི་སྐབས་ ཨ་ལོ་ཚུ་གིས་ ཤེས་ཡོན་ལེགས་ཤོམ་སྦེ་ མི་འཐོབ་འོང་ཟེར་ ལོ་རྒྱུས་ལེ་ཤ་ སླབ་ཡོད་རུང་ སྤྱི་ལོ་༢༠༡༩ གི་ ཨ་ལོ་ཚུ་གི་ མཐར་འཁྱོལ་བརྒྱ་ཆ་བལྟ་བའི་སྐབས་ འདས་པའི་ལོ་དང་ཕྱདཔ་ད་ ལོག་ལྟབ་སྦེ་ གྲུབ་འབྲས་ལེགས་ཤོམ་བྱུང་ནུག་ཟེར་ ཤེས་རིག་བློན་པོ་གིས་ ཞུ་ཡི།
མོང་སྒར་སྐྱེངས་མཁར་-ཝེ་རིང་ལའི་འཐུས་མི་ རིག་འཛིན་རྒྱ་མཚོ་གིས་ སང་ཕོད་ལས་ སློབ་ཕྲུག་ག་ར་ གཞུང་གི་ སློབ་གྲྭ་ཚུ་ནང་ འཛུལ་ཞུགས་འབད་ནི་ཨིནམ་ལས་ སྒེར་གྱི་སློབ་གྲྭ་ཚུ་ནང་ ཧེང་སྐལ་ར་ གྱོང་རྒུད་ཕོག་ནི་མས་ཟེར་ ཞུ་ཡོདཔ་ད་ སང་ཕོད་ལས་ སྒེར་གྱི་སློབ་གྲྭ་ཚུ་ ཧེ་མའི་ གནས་སྟངས་ནང་ ལྷོད་ནིའི་དོན་ལུ་ གཞུང་གི་ཁ་ཐུག་ལས་ འཆར་གཞི་དང་ ལས་རིམ་གྲ་སྒྲིག་ ག་ཅི་ར་ཡོདཔ་ཨིན་ནའི་སྐོར་ཞུ་ཡི།
ཤེས་རིག་བློན་པོ་གིས་ སྒེར་གྱི་སློབ་གྲྭ་ཚུ་གི་ ཚོང་གི་སྲིད་བྱུས་ བསྒྱུར་བཅོས་འབད་བ་ཅིན་ གཞུང་གི་ཧོངས་ལས་ ཆ་རོགས་འབད་ནི་ལུ་ གྲོས་བསྟུན་འབད་དགོཔ་ཨིན་རུང་ ཐད་ཀར་དུ་ སློབ་གཉེར་གྲོགས་རམ་ བྱིན་ནིའི་སྐོར་ལས་ ད་ལྟོ་ གྲོས་བསྟུན་འབད་འབདཝ་མེད་ཟེར་ ཞུ་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text:
༉ ལོ་བསྟར་བཞིན་དུ་ རང་ཟླ་༥ པའི་ཚེས་༡༠ ལུ་ སྤྲེལ་ཟླ་ཚེས་བཅུ་ཟེར་ ཨྱོན་གུ་རུ་རིན་པོ་ཆེ་ སྐུ་འཁྲུངས་པའི་ དུས་ཆེན་ཁྱད་པར་ཅན་ བརྩི་སྲུང་ཞུཝ་བཞིན་དུ་ དུས་ཅིའི་ སྤྲེལ་ཟླ་ཚེས་བཅུ་དེ་ སྤྱི་ཟླ་༧ པའི་ཚེས་༣ ལུ་ཕོགཔ་ཨིན།
སྤྲེལ་ཟླ་ཚེས་བཅུ་དེ་ རང་ཟླ་༥ པའི་ཚེས་༡༠ དང་ ཟླ་༦ པའི་ཚེས་༡༠ ལུ་སྦེ་ བརྩི་སྲོལ་༢ ཡོད་རུང་ ད་ལྟོ་ རྒྱལ་ཁབ་ནང་ འབྲུག་ལུགས་བསྟན་རྩིས་དང་ ཕུགས་རྩིས་ཀྱི་ དགོངས་དོན་དང་མཐུནམ་སྦེ་ རང་ཟླ་༥ པའི་ཚེས་༡༠ ལུ་ བརྩི་སྲུང་འབདཝ་ཨིན།
གུ་རུ་རིན་པོ་ཆེ་དེ་ སྤྱིར་བཏང་དེ་བཞིན་གཤེགས་པ་ག་ར་གི་ གསུང་གི་བདག་ཉིད་ཨིན་པའི་ཁར་ ལྷག་པར་དུ་ ནུབ་ཕྱོགས་བདེ་བ་ཅན་ཞིང་ཁམས་ཀྱི་ མགོན་པོ་འོད་དཔག་མེད་ཀྱི་ཐུགས་ལས་ གསེར་གྱི་རྡོ་རྗེ་ཧྲཱྃ༔ གིས་མཚན་མི་ཅིག་ མེ་ཏོག་པདྨའི་སྦུག་ལུ་ ཕོག་མི་ལས་ སྐུ་འཁྲུངས་ཡོདཔ་ཨིན་པས།
དེ་ཡང་ གནས་ཕུན་སུམ་ཚོགས་པ་ དབུས་གྱུར་རྡོ་རྗེ་གདན་གྱི་ ནུབ་ཕྱོགས་དང་ ཨྱོན་ཡུལ་གྱི་ ལྷོ་ནུབ་ཁ་ཐུག་ དེ་ལས་ སྲིན་པོའི་ཡུལ་གྱི་ ཐག་ཉེ་སུ་ཡོད་མི་ དྷ་ན་ཀོ་ཤའི་མཚོའམ་ སྲིན་དྷུའི་མཚོ་གླིང་ལས་ སྐུ་འཁྲུངས་ཡོདཔ་བཞིན་དུ་ མཁས་པ་ལ་ལོ་ཅིག་གིས་ དྷ་ན་ཀོ་ཤའི་མཚོ་དེ་ པཱ་ཀིསི་ཏཱན་གྱི་ས་གནས་ སོ་ཝཱཌ་དང་ ལ་ལོ་ཅིག་གིས་ རྒྱ་གར་ཨོ་ཌི་ས་ཨིནམ་སྦེ་ བཤད་སྲོལ་ཡོདཔ་ད་ དུས་ཕུན་སུམ་ཚོགས་པ་ སངས་རྒྱས་སྐུ་མྱ་ངན་འདས་ཏེ་ ལོ་༥ གི་ཤུལ་ལས་ ཤིང་སྤྲེལ་གྱི་ལོ་ལུ་ ཕ་མེད་མ་མེད་ ཁ་དོག་སྣ་ཚོགས་དང་ལྡནམ་སྦེ་ མེ་ཏོག་པདྨའི་སྦུབས་ལས་ སྐུ་འཁྲུངས་ནུག།
སྐུ་འཁྲུངས་པའི་སྐབས་ཡང་ ལོ་ན་༨ དང་ལྡན་པའི་ ན་ཆུང་བཟུམ་ཅིག་ལུ་ འཁྲུངས་ཡོདཔ་ད་ མཚན་དང་དཔེ་བྱད་ཆ་ཚང་ སྐུ་ལུ་ཡོངས་སུ་རྫོགས་ཏེ་ ཕྱག་གཡསཔ་ལུ་ རྡོ་རྗེ་དང་ གཡོནམ་ལུ་ པདྨ་བསྣམས་ཏེ་ པད་སྡོང་གི་ རྩེ་ལུ་བཞུགསཔ་ད་ ནུབ་ཕྱོགས་ཨྱོན་ཡུལ་གྱི་རྒྱལཔོ་ ཨིན་དྲ་བོ་དྷི་བར་པ་ལུ་ སྲས་མེདཔ་ལས་ དཀོན་མཆོག་ལུ་ མཆོད་པ་དང་ ངན་སློང་ལུ་ སྦྱིན་པ་བཏང་སྟེ་ བང་མཛོད་རྫོགས་སོཔ་ལས་ རྒྱ་མཚོའི་གླིང་ལས་ ཡིད་བཞིན་ནོར་བུ་ ལེན་པར་སོང་སྟེ་ ལོག་བྱོན་པའི་ལམ་ཁར་ ཆོས་བློན་ཏྲིག་པ་འཛིན་གྱིས་ ལོ་ན་༨ པའི་ལྡན་པའི་ གུ་རུ་དེ་མཇལ་ཏེ་ རྒྱལཔོ་ལུ་ཞུཝ་ད་ རྒྱལཔོ་གིས་ པདྨའི་སྡོང་པོ་ལས་ གུ་རུ་ཚུར་ལེན་ཞིནམ་ལས་ ས་ལུ་བཞག་པའི་སྐབས་ པདྨའི་གདན་ལོག་ཅི་ར་ བྱུང་མི་ལུ་བརྟེན་ མཚན་ཡང་པདྨ་འབྱུང་གནས་ཟེར་ ཞུ་ཡོདཔ་མ་ཚད་ རྒྱལཔོ་གིས་ དྲི་བ་ཡང་༥ དེ་ཅིག་ ཞུ་བ་ཡོདཔ་ཨིན་པས།
དེ་ཡང་ ཁྱོད་ཀྱི་ཡབ་དང་ཡུམ་ག་སྨོ? གཡུས་ག་ཏེ་ལས་སྨོ? གསོལ་ཚོགས་ག་ཅི་བཞེསཔ་སྨོ? ཕྱག་ལཱ་ག་ཅི་སྨོ་ཟེར་ ཞུ་བའི་སྐབས་ གུ་རུ་གིས་ ང་ཡི་ཕ་ནི་རིག་པའི་ཡེ་ཤེས་ཡིན། །མ་ནི་དབྱིངས་ཕྱུག་ཀུན་ཏུ་བཟང་མོ་ཡིན། །ཡུལ་ནི་ཆོས་དབྱིངས་སྐྱེ་བ་མེད་པ་ཡིན། །རིགས་ནི་དབྱིངས་རིག་གཉིས་སུ་མེད་པར་གཏོགས། །ཟས་སུ་གཉིས་སྣང་རྟོག་པ་ཟ་བ་ཡིན། །འདི་ན་ཉོན་མོངས་གསོད་པའི་སྤྱོད་པ་སྐྱོང་། །ཟེར་གསུངམས་ལས་ ཡ་མཚན་གྱི་ གནས་ལུ་གཟིགས་ཏེ་ ཕོ་བྲང་ནང་ གདན་དྲངས་ཞིནམ་ལས་ སྲས་ཀྱི་ཚབ་སྦེ་ རྒྱལ་སྲིད་ཕུལ་ མཚན་ཡང་མཚོ་སྐྱེས་རྡོ་རྗེ་ཟེར་གསོལ་ཏེ་ བཞུགས་ཡོདཔ་ཨིན་པས།
ཨྱོན་གུ་རུ་རིན་པོ་ཆེ་གིས་ འབྲུག་རྒྱལ་ཁབ་ནང་ ལན་ཐེངས་༣ ཞབས་ཀྱིས་བཅགས་ཏེ་ བདུད་དང་ འདྲེ་སྲིན་ཚུ་ དམ་བཏགས་ཡོད་མི་དེ་ ཐེ་ཚོམ་ག་ནི་ཡང་མེདཔ་ད་ བུམ་ཐང་གི་རྒྱལཔོ་ སྲིན་དྷུ་ར་ཛ་གིས་ མགྲོན་བརྡ་དང་བསྟུན་ འགོ་དང་པ་ ཞབས་བཅགས་གནང་པའི་སྐབས་ བུམ་ཐང་སྐུ་རྗེས་བྲག་དང་ ཀུན་བཟང་བྲག་ མེ་འབར་མཚོ་དང་ འབྲུག་དབུས་ཕྱོགས་ཀྱི་ ས་ཁོངས་མང་རབས་ཅིག་ནང་ ཞབས་བཅགས་ བྱིན་གྱིས་བརླབས་གནང་ཡོདཔ་ཨིན་པས།
འབྲུག་ལུ་ ཐེངས་༢ པ་ ཞབས་བཅགས་གནང་མི་དེ་ གུ་རུ་རིན་པོ་ཆེ་ བོད་བསམ་ཡས་ལྷ་ཁང་ བཞེངས་ཚར་ཏེ་ བོད་ལས་ལོག་བྱོན་པའི་སྐབས་ལུ་ཨིནམ་ད་ དེ་བསྒང་ བཀྲིས་གཡང་རྩེ་ལུ་ ཨོཾ་སྦ་གནས་དང་ མོང་སྒར་ལུ་ ཨཱ༔བརྒྱ་གནས་ དེ་ལས་ ལྷུན་རྩེ་ལུ་ སེངྒེ་རྫོང་ལ་སོགས་པའི་ སྦས་གནས་ཁྱད་པར་ཅན་༡༠ དེ་ཅིག་ ཞབས་བཅགས་ བྱིན་གྱིས་བརླབས་གནང་ནུག།
དེ་ལས་ གུ་རུ་རིན་པོ་ཆེ་དང་ མཁའ་འགྲོ་ཡེ་ཤེས་མཚོ་རྒྱལ་༢ སྤ་རོ་སྟག་ཚང་ལུ་ འཕུར་བྱོན་ཡོདཔ་བཞིན་དུ་ དེ་ཁར་ སྤ་རོ་བྲག་དཀར་པོ་དང་ རྫོང་བྲག་ ར་རྒོད་ ཆིམ་ཕུག་ སྦས་ཡུལ་རིན་ཆེན་གཤོང་ཚུ་ནང་ ཞབས་ཀྱིས་བཅགས་གནང་པའི་ཤུལ་ལས་ ལྷོ་ནུབ་ཧཱ་གསང་སྦས་ཁ་ཚུན་ བྱོན་ཞིནམ་ལས་ གུ་རུ་རིན་པོ་ཆེ་དང་ མཁའ་འགྲོ་ཡེ་ཤེས་མཚོ་རྒྱལ་༢ ཇོ་མོ་ལྷ་རི་ལས་སྦེ་ ལོག་བོད་ལུ་ འཕུར་བྱོན་ཡོད་པའི་ལོ་རྒྱུས་འདུག།
གུ་རུ་རིན་པོ་ཆེ་གིས་ རྒྱལ་ཁབ་ནང་ ཐེངས་༣ པ་ ཞབས་བཅགས་གནང་མི་དེ་ མཇུག་ཨིནམ་ད་ དེ་བསྒང་ ལྷོ་ནུབ་སྲིན་པོའི་གཡུས་ལུ་ བྱོན་ཡོདཔ་བཞིན་དུ་ ཐིམ་ཕུག་དང་ སྤུ་ན་ཁ་ དབང་འདུས་ཕོ་བྲང་ཚུ་ནང་ སྦས་གནས་ཁྱད་པར་ཅན་༢༡ དེ་ཅིག་ བྱིན་གྱིས་བརླབས་གནང་པའི་ཤུལ་ལས་ དར་དཀར་ནང་དང་ མཐའ་ནམ་མཁའ་རྫོང་ སྦས་ཡུལ་སྒོམ་བྲག་བརྒྱུད་དེ་ ལྷོ་ཕྱོགས་ཁ་ཐུག་ བྱོན་ཡོདཔ་ཨིན་པས།
སྤ་རོ་སྟག་ཚང་དེ་ སྤྱི་ལོ་༧༤༧ ལས་ ཡོངས་གྲགས་སོང་མི་དེ་ཡང་ དེ་བསྒང་ གུ་རུ་གིས་ སྐུ་ཁྲོ་བོ་སྦེ་ རྡོ་རྗེ་གྲོ་ལོད་ལུ་ སྤྲུལ་ཐོག་ལས་ རྟ་གུ་ཆིབས་ཏེ་ ས་ཁོངས་དེ་ནང་ བྱོན་ཞིནམ་ལས་ ལུང་ཕྱོགས་དེ་ནང་ འདྲེ་གདོན་འབྱུང་པོ་ཚུ་ དམ་བཏགས་པའི་ཤུལ་ལས་ ད་རེས་ དཔལ་ཕུག་ལྷ་ཁང་བཞེངས་སའི་ བྱག་ཕུག་བྱིན་རླབས་ཅན་དེ་ནང་ སྒྲུབ་པ་གནང་སྟེ་ བཞུགས་ཡོདཔ་ཨིན་པས།
གསང་སྔགས་ཀྱི་ ཆོས་འབྱུང་དང་འཁྲིལཝ་ད་ ས་གནས་ཀྱི་ གནས་བདག་ཚུ་ དམ་བཏགས་གནང་མི་ཚུ་ ནང་པ་སངས་རྒྱས་པའི་ སྲུང་མ་སྦེ་ བསྐོས་གནང་མིའི་གྲས་ལས་༡ ད་རེས་ནངས་པར་ སེངྒེ་བསམ་གྲུབ་དེ་ སྟག་ཚང་གི་ བཀའ་སྲུང་སྦེ་ ངོས་འཛིན་འབདཝ་ཨིན་པས།
སྤྲེལ་ཟླའི་ཚེས་བཅུ་སྐབས་ གཞུང་འབྲེལ་ངལ་གསོ་བཞག་མི་དེ་ཡང་ ཨྱོན་གུ་རུ་གིས་ དུས་རབས་༨ པའི་ནང་ རྒྱལ་ཁབ་ནང་ ཞབས་བཅགས་ཏེ་ བདུད་བཏུལ་ གསང་སྔགས་ཀྱི་ ཆོས་འཁོར་བསྐོར་ ས་གཞིས་ག་ར་ སྦས་གནས་ཁྱད་པར་ཅན་ལུ་ བྱིན་གྱིས་བརླབས་ གཏེར་ཁ་སྦས་ ཚོགས་བསག་གི་རྟེན་ ཞབས་དང་ཕྱག་ལ་སོགས་པའི་ སྐུ་རྗེས་མང་རབས་ཅིག་ བཞག་གནང་མི་ལུ་ བཀྲིན་བསམ་ཐབས་ལུ་ཨིན་པས།
དེ་བཟུམ་སྦེ་ ཨྱོན་གུ་རུ་གིས་ ལྷོ་མོན་ལྗོངས་ཀྱི་ དུས་ངན་སྙིགས་མའི་ སེམས་ཅན་ཚུ་གི་ སྡུག་བསྔལ་སྐྱབས་ནིའི་ ཞལ་གྱིས་བཞེས་གནངམ་ལས་ སྤྲེལ་ཟླ་ཚེས་བཅུའི་སྐབས་ ཨྱོན་གུ་རུ་རིན་པོ་ཆེ་ལུ་ དད་མོས་ཀྱི་སྒོ་ལས་ གསོལ་བ་བཏབ་པ་ཅིན་ ཚེ་འདི་ཕྱི་༢ ཆ་ར་ལུ་ བྱིན་རླབས་དང་ དངོས་གྲུབ་འཐོབ་ནི་མས་ཟེར་ ཞུ་ནི་ཨིན།
སྐལ་བཟང་དབང་ཕྱུག


text:
༉ མང་སྡེ་ཆུ་གློག་མེ་ལས་འགུལ་གྱིས་ ལས་འགུལ་གྱི་ ལཱ་ཁག་མ་འདྲཝ་ཡོད་མི་ག་ར་ སྤྱི་ལོ་༢༠༡༨ ཟླ་༦ པའི་ནང་ མཇུག་བསྡུ་ཚུགསཔ་འབད་ནིའི་དོན་ལུ་ ལཱ་རྩ་འགེངས་ཏེ་ འབད་བའི་བསྒང་འདུག།
ད་ཚུན་གྱི་བར་ན་ ལས་འགུལ་གྱི་ ས་འོག་ཆུ་ལམ་ ཀི་ལོ་མི་ཊར་བསྡོམས་༡༣.༥ ཡོད་ས་ལས་ ཀི་ལོ་མི་ཊར་༡༣.༤ སེལ་ཚར་ཡོདཔ་ལས་ ས་འོག་ཆུ་ལམ་ཨང་༨ དང་༩ པའི་ནང་ མི་ཊར་༡༡༩ སེལ་ནི་རྐྱངམ་གཅིག་ལུས་ནུག།
ས་འོག་ཆུ་ལམ་དེ་ ཀུན་དགའ་རབ་བརྟན་གྱི་འོག་ལས་ འགོ་བཙུགས་མི་དེ་གིས་ བསམ་ཆོས་གླིང་གཡུས་ཚན་གྱི་འོག་ལས་སྦེ་ དབྱེ་ཁག་༡༠ ནང་བགོ་སྟེ་ ཡུར་མུང་ལུ་ལྷོདཔ་ད་ གཙང་ཆུ་ནང་ལས་ ཕྱི་ཁར་བཏོན་བཏངམ་ཨིན་པས།
ལས་འགུལ་གྱི་ འཛིན་སྐྱོང་མདོ་ཆེན་ ཨེ་ཀེ་ མིཤ་ར་གིས་ སླབ་མི་དང་འཁྲིལཝ་ད་ ས་འོག་ཆུ་ལམ་༨ པ་དང་༩ པའི་ནང་ ལཱ་ཤུགས་བཏོན་དེ་ འབད་དགོ་པའི་ གནས་སྟངས་ནང་ ལྷོད་དེ་ཡོད་མི་དེ་ཡང་ ས་ཁོངས་དེ་གཉིས་ནང་ ས་འོག་ལུ་ ས་ཆ་བརྟན་ཏོག་ཏོ་མེདཔ་ལས་ དུས་ཚོད་མངམ་འགོར་ནི་དེ་གིས་ཨིན་པས།
ས་ཁོངས་དེ་ནང་ ས་ཆད་འོང་མི་ལུ་བརྟེན་ ལཱ་ཚུ་འགྲོས་ཀྱིས་སྦེ་ གས་རྫས་ལག་ལེན་འཐབ་སྟེ་ ལྕགས་དུམ་ཚུ་ལྷོང་ཡི་ལྷོང་ཡི་ འབད་དགོ་དོ་ཡོདཔ་ལས་ ལཱ་གི་གྲུབ་འབྲས་དེམ་ཅིག་ བཏོན་མ་ཚུགས་པས།
འཛིན་སྐྱོང་མདོ་ཆེན་གྱིས་ བཤད་མིའི་ནང་ ས་འོག་ཆུ་ལམ་ཚུ་ནང་ རྩི་ས་སྦྱར་ནིའི་དོན་ལུ་ དུས་ཚོད་དུམ་གྲ་ཅིག་ འགོར་འོང་ཟེར་ཨིནམ་ད་ ས་འོག་ཆུ་ལམ་ཀི་ལོ་མི་ཊར་༡༣.༥ ཡོད་ས་ལས་ ད་ཚུན་ ཀི་ལོ་མི་ཊར་༣.༧ ནང་རྐྱངམ་གཅིག་ རྩི་ས་སྦྱར་ཚར་ཡོད་རུང་ དེ་ནང་ཡང་ ལཱ་ཚུ་ ཤུགས་བཏོན་པའི་བསྒང་ཡོདཔ་ལས་ སང་ཕོད་སྤྱི་ཟླ་༤ པའི་ནང་ མཇུག་བསྡུ་ཚུགས་པའི་ དམིགས་གཏད་ཡོད་ཟེར་ཨིན་པས།
ལས་འགུལ་གྱི་ ཆུ་རྫིང་ནང་ རྩི་ས་བླུགས་ཏེ་ བྱག་བཟོ་ནིའི་ལཱ་ནང་ ཀིའུ་བིཀ་མི་ཊར་༤༠༩,༤༧༡ མཇུག་བསྡུ་ཚར་ཡོདཔ་ད་ ལྷག་ལུས་ ཀིའུ་བིག་མི་ཊར་༥༨,༥༢༩ དེ་ སང་ཕོད་སྤྱི་ཟླ་༤ པའི་ནང་ མཇུག་བསྡུ་ནིའི་ དམིགས་གཏད་བསྐྱེདཔ་ཨིན་པས།
འཛིན་སྐྱོང་མདོ་ཆེན་གྱིས་འབད་བ་ཅིན་ སང་ཕོད་སྤྱི་ཟླ་༦ པའི་ནང་ལས་ གློག་མེ་བཀྲམ་སྤེལ་བཙུགས་ཚུགསཔ་ འབད་ནིའི་ དམིགས་གཏད་ཡོད་པའི་ཁར་ ལཱ་ཚུ་ཡང་ དུས་ཚོད་བཟོ་མིའི་ནང་ མཇུག་བསྡུ་ནི་ཟེར་ཨིན་པས།
ཆུ་བྱག་རྐྱབ་མིའི་ བཟོ་རིག་འགོ་དཔོན་ ས་ཅིན་ད་ར་ ནཱཐ་ཇཱ་གིས་ བཤད་མིའི་ནང་ ཆུ་རྫིང་གི་ ས་འོག་ལས་ ཆུ་ལམ་བཟོ་ནི་དང་ ཆུ་ནང་ལས་ བྱེམ་དང་ རྡོ་རག་རོ་ཚུ་ བཙག་གཏང་ནིའི་ ས་འོག་ལམ་ཚུ་ག་ར་ མཇུག་བསྡུ་ཚར་ཡོདཔ་ད་ ཆུ་ཤུགས་སྦེ་བབས་ས་ སཱར་ཤཕ་གི་ལཱ་ཡང་ མཇུག་བསྡུ་ནི་གུ་ ལྷོད་དེ་འདུག།
དེ་ལས་ ལས་འགུལ་གྱི་ ས་ཁོངས་ནང་ཡོད་མི་ ཞི་བའི་ལཱ་བརྒྱ་ཆ་༩༠ ལྷགཔ་ཅིག་ འབད་ཚར་ཡོདཔ་ད་ འཕྲུལ་ཆས་ཚུ་ཡང་ བཙུགས་པའི་བསྒང་འདུག།
གློག་ཤུགས་ཀྱི་ ཞི་བའི་བཟོ་རིག་འགོ་དཔོན་འོགམ་ དབང་འདུས་ཀྱིས་ བཤད་མིའི་ནང་ ལས་འགུལ་གྱི་ གློག་མེ་བཀྲམ་སྤེལ་འབད་ནི་ འགོ་བཙུགས་པའི་ཤུལ་ལས་འབད་རུང་ ལཱ་ལ་ལོ་ ཤུལ་ལས་ མཇུག་བསྡུ་རུང་ བཏུབ་མི་ཚུ་ཡོདཔ་ལས་ དེ་གིས་ ལས་འགུལ་དེ་ དུས་ཚོད་ཁར་ མཇུག་བསྡུ་ནི་ལུ་ མི་གནོད་ཟེར་ཨིན་པས།
ལས་འགུལ་གྱིས་ མི་སྡེ་ལུ་ ད་ཚུན་གྱི་བར་ན་ ལས་འགུལ་ཆུང་ཀུ་ཁག་༤༠ དེ་ཅིག་ལུ་ གྲོགས་རམ་འབད་དེ་ཡོད་ཟེར་ འཛིན་སྐྱོང་མདོ་ཆེན་གྱིས་ བཤད་པའི་ཁར་ ལས་འགུལ་གྱི་དོན་ལུ་ ལག་ལེན་འཐབ་མི་ རྩི་ས་དང་ ལྕགས་ག་ར་ འབྲུག་ནང་འཁོད་ལས་བཟོ་སྐྲུན་འབད་མི་ཚུ་ ལག་ལེན་འཐབ་དོ་ཟེར་ བཤདཔ་ཨིན་པས།
ལས་འགུལ་གྱིས་ ས་ཁོངས་ནང་གི་ དཔལ་འབྱོར་ཡར་དྲག་གཏང་ནིའི་ནང་ ཆ་རོགས་སྦོམ་འབད་དེ་ཡོད་ཟེར་ ཁོ་གིས་ བཤད་པའི་ཁར་ ལཱ་ཚུ་ཡང་ འཆར་གཞི་དང་འཁྲིལ་ འགྱོ་དོ་ཡོདཔ་ལས་ དཀོན་མཆོག་གསུམ་གྱིས་ཡང་ སྐྱབས་མཛད་དེ་ཡོད་ཟེར་ བཤདཔ་ཨིན་པས།
ལས་འགུལ་ནང་ ལཱ་འབད་མི་ བརྒྱ་ཆ་༩༢ དེ་ཅིག་ འབྲུག་མི་ཚུ་ཡོད་པའི་ཁར་ ལས་འགུལ་དེ་ ཚར་ཅིག་འགོ་བཙུགས་པའི་ཤུལ་ལས་ གློག་ཤུགས་མེ་ག་ཝཱཊ་༧༢༠ ཐོན་སྐྱེད་འབད་ནི་ཨིནམ་ད་ དེ་གིས་ ལོ་བསྟར་བཞིན་དུ་ དངུལ་ཀྲམ་ཐེར་འབུམ་༥.༧ འོང་འབབ་བཟོ་ཚུགས་ནི་ཨིན་པས།
དེ་འབདཝ་ད་ རྒྱ་གར་གཞུང་ལུ་ བུ་ལོན་སྦེ་ དངུལ་ཀྲམ་ཐེར་འབུམ་༣.༦ དེ་ཅིག་ བཏབ་དགོཔ་འཐོན་ནི་ཨིནམ་བཞིན་དུ་ ད་རེས་ རྒྱ་གར་ལུ་ གློགས་ཤུགས་ཡུ་ནིཊ་རེ་ལུ་ དངུལ་ཀྲམ་༢.༥ སྦེ་ བཙོང་དོ་ཡོདཔ་ལས་ རྒྱལ་ཁབ་ལུ་ འོང་འབབ་དངུལ་ཀྲམ་ཐེར་འབུམ་༢.༥ དེ་ཅིག་གི་རྩིས་ ལུས་ནི་ཨིན་པས།
ཆུ་རྫིང་གི་ ས་ཁོངས་ནང་ སྤྱི་ལོ་༢༠༡༢ ལུ་ ཕྱོགས་གཡས་དང་གཡོན་ལས་ ས་རུད་ཆད་འོང་པའི་ དཀའ་ངལ་ཐོན་ཡོད་རུང་ དེ་ནང་ཡང་ ཇ་པཱན་གྱི་ ཁག་འབགཔ་ཅིག་གིས་ བཀག་ཐབས་ཀྱི་ལཱ་ཚུ་ འབད་བའི་ཤུལ་ལས་ ད་རེས་ བརྟན་ཏོག་ཏོ་སོང་སྟེ་འདུག།
ད་ཚུན་ ལས་འགུལ་འགོ་བཙུགས་པའི་ཤུལ་ལས་ རྐྱེན་ངན་ཟེར་རུང་ མི་དག་པ་ཅིག་ལུ་ ས་རུད་ཆད་འོངམ་ད་ ཤི་རྐྱེན་བྱུང་ཡོདཔ་མ་གཏོགས་ ལཱ་གི་གནས་སྟངས་ལུ་བརྟེན་ རྐྱེན་ངན་ག་ནི་ཡང་ བྱུང་སྟེ་མེདཔ་ཨིན་པས།
ཁ་ཙ་ལས་བརྩིས་ཏེ་ ལས་འགུལ་གྱིས་ གློག་ཤུགས་ཐོན་སྐྱེད་འབད་ནི་ འགོ་བཙུགས་ནིའི་དོན་ལུ་ ཉིན་གྲངས་༢༩༨ ཀྱི་ རྩིས་ལུས་ཡོདཔ་ཨིན་པའི་གནས་ཚུལ།
ཀྲོང་གསར་ལས་ བཀྲིས་བསྟན་འཛིན།


text:
ད་རེས་ནངས་པར་ ཆརཔ་ཆད་ནི་མེད་པར་ རྐྱབ་མི་ལུ་བརྟེན་ རྒྱལ་ཁབ་ནང་འཁོད་ཀྱི་ འཁོར་ལམ་ལེ་ཤ་ཆད་ཡོད་མི་ལས་ མང་ཤོས་ར་ ཇུམ་བྱག་-མ་ནི་ཏར་-ལྷ་མོའི་རྫིང་ཁའི་བར་ན་ ཆད་ཡོདཔ་བཞིན་དུ་ ལམ་སེལ་ལས་ཁུངས་ཀྱིས་ རྩིས་བཏོན་མི་དང་འཁྲིལཝ་ད་ ཇུམ་བྱག་-མ་ནི་ཏར་-ལྷ་མོའི་རྫིང་ཁའི་གཞུང་ལམ་ ཉམས་བཅོས་འབད་ནིའི་དོན་ལུ་ དངུལ་ཀྲ་ས་ཡ་༡༢.༧༣ ལྷགཔ་ཅིག་ གནས་ནི་མས་ཟེར་ཨིན་པའི་གནས་ཚུལ།
Check Also
མི་སྟོབས་སྒྲིང་སྒྲི་བཟོ་ནི་དང་ མི་རློབས་ཡར་འཕར་གཏང་ནིའི་དོན་ལུ་ འགན་ཁུར་འདྲ་མཉམ་འབག་དགོཔ།
༉ འབྲུག་ལུ་ མི་རློབས་ཀྱི་ཚད་གཞི་ ཡར་སེང་འབད་ནིའི་དོན་ལུ་ གསོ་བ་ལྷན་ཁག་ལུ་རྐྱངམ་གཅིག་ འགན་ཁུར་ཕོག་ནི་མེན་པར་ ལས་ཁུངས་དང་ ལྷན་ཁག་ ལས་སྡེ་ གཙུག་སྡེ་ དེ་ལས་ འབྲུག་པའི་མི་སེར་ག་ར་གིས་ འགན་ཁུར་འདྲ་མཉམ་འབག་སྟེ་ ཕྱག་ཞུ་དགོཔ་ཨིན་ཟེར་ཨིན་པས། དེ་ཡང་ …


text:
༉ རང་བཞིན་ཐོན་སྐྱེད་གོང་འཕེལ་ལས་འཛིན་གྱིས་ སྤྱི་ལོ་༢༠༡༥ དང་ཕྱདཔ་ད་ ན་ཧིང་ ལོ་གཅིག་གི་ ཁེ་སང་དེ་ བརྒྱ་ཆ་༥༠ དེ་ཅིག་ མར་བབས་སོང་ནུག།
སྤྱི་ལོ་༢༠༡༥ ལུ་ ལས་འཛིན་གྱིས་ ཁེ་སང་དངུལ་ཀྲམ་ས་ཡ་༡༥.༧༠༩ བཟོ་མི་དང་ཕྱདཔ་ད་ སྤྱི་ལོ་༢༠༡༦ ལུ་ མ་དངུལ་ས་ཡ་༧.༨༣༠ ལས་བརྒལ་ བཟོ་མ་ཚུགས་པས།
དེ་ཡང་ དངུལ་ཀྲམ་ས་ཡ་༣.༦༩༡ གནས་པའི་རྡོ་ཚུ་ དགོངས་ཡངས་བཏང་མི་དེ་གིས་ཨིནམ་ད་ དངུལ་ཀྲམ་ས་ཡ་༣.༩༤༦ དེ་ཅིག་ རྡོ་དཀྲུམ་མི་འཕྲུལ་ཆས་ཉམས་བཅོས་འབད་མི་ལུ་བརྟེན་ ཁེ་སང་ལུ་ གནོད་པ་བྱུང་ཡི་ཟེར་ ལས་འཛིན་གྱི་ ལོ་བསྟར་སྙན་ཞུ་ནང་ བཀོད་ནུག།
དེ་མ་ཚད་ དངུལ་ཀྲམ་ས་ཡ་༢.༣༠༩ གནས་པའི་ རྡོ་ཚུ་ནང་ བརྒྱ་ཆ་༡༠ དེ་ཅིག་ ལཱ་འབད་མ་བཏུབ་མི་དང་ རྡོ་གཏེར་འཕྲུལ་ཁང་ཅིག་ མཚམས་འཇོག་འབད་མི་ལུ་ རྒུད་འཐུས་སྤྲོད་མི་ལུ་བརྟེན་ བྱུང་ཡོདཔ་ཨིན་པས།
ལས་འཛིན་གྱིས་ སྤྱི་ལོ་༢༠༡༥ ལུ་ དངུལ་ཀྲམ་ས་ཡ་༤༠༦.༥༥ ཟད་འགྲོ་བཏང་མི་ལས་ ན་ཧིང་ དངུལ་ཀྲམ་ས་ཡ་༤༠༩.༧༩ ཟད་འགྲོ་བཏང་མི་དང་ཕྱདཔ་ད་ ལོ་དེ་ནང་ ཟད་འགྲོ་ཡང་ དངུལ་ཀྲམ་ས་ཡ་༣.༢༤༠ ཡར་སེང་སོང་མི་ལུ་བརྟེན་ བགོ་བཤའི་ཁེ་སང་ཡང་ གསལ་སྟོན་འབད་མ་ཚུགས་པས།
སྤྱི་ཟླ་༥ པའི་ཚེས་༢༦ ལུ་ འབྲུག་མི་སེར་རྒྱུ་ནོར་གཞི་བཟུང་གི་ ལོ་བསྟར་གནས་ཚུལ་ཞལ་འཛོམས་ནང་ ལས་འཛིན་གྱི་ བཀོད་ཁྱབ་གཙོ་འཛིན་ངོ་ཚབ་ བསོད་ནམས་ཆོས་འཕེལ་གྱིས་ སླབ་མིའི་ནང་ ལས་འཛིན་དེ་ ཁེ་སང་བཟོ་བའི་ ལས་འཛིན་ཅིག་མེན་ཟེར་ཨིནམ་ད་ ལས་འཛིན་གྱི་ དམིགས་ཡུལ་དེ་ཡང་ མི་སེར་ཚུ་ལུ་ ཞབས་ཏོག་གང་དྲག་བྱིན་ནི་དང་ ཤིང་ཆས་དང་ རྡོ་ བྱེམ་ རྡོ་རུག་ བཀྲམ་སྤེལ་ དེ་ལས་ ནགས་ཚལ་བསྐྱར་གསོ་འབད་ནི་ཚུ་ ཨིན་ཟེར་ཨིན་པས།
ཁོ་གིས་འབད་བ་ཅིན་ སྤྱི་ལོ་༢༠༡༦ ལུ་ ཤིང་ཆས་སི་ཨེཕ་ཊི་ས་ཡ་༡.༧ དང་ བྱེམ་སྣུམ་འཁོར་ཊཱག་༥༤,༠༠༠ དེ་ཅིག་ མི་སེར་ཚུ་ལུ་ བགོ་བཀྲམ་འབད་ཡི་ཟེར་ཨིན་པས།
སྙན་ཞུ་དང་འཁྲིལཝ་ད་ ན་ཧིང་ གྲོང་གསེབ་བཟོ་སྐྲུན་ལུ་ རྒྱབ་སྐྱོར་འབད་ནིའི་དོན་ལས་ གོང་ཚད་མར་ཕབ་ཐོག་ ཤིང་ཆས་སི་ཨེཕ་ཊི་༤༠,༦༢༢ བཀྲམ་སྤེལ་འབད་ཡོདཔ་བཞིན་དུ་ ཤིང་ཆས་གསོག་མཇོག་འབད་ནི་ཡང་ སྤྱི་ལོ་༢༠༡༦ གི་ལོ་འགོ་བཙུགསཔ་དང་ཕྱདཔ་ད་ ཤིང་ཆས་༣༦༤,༡༥༢.༢ མར་ཕབ་འབད་ནུག།
ན་ཧིང་ རྡོ་རུག་སི་ཨེཕ་ཊི་ས་ཡ་༩༨༨,༩༢༣.༦༩ བཀྲམ་སྤེལ་འབད་དེ་ དངུལ་ཀྲམ་ས་ཡ་༣༠.༢༦ བཟོ་ཡོད་རུང་ སྤྱི་ལོ་༢༠༡༥ དང་ཕྱདཔ་ད་ དངུས་ཀྲམ་ས་ཡ་༤ དེ་ཅིག་ མར་བབས་སོང་ཡོདཔ་སྦེ་ སྙན་ཞུ་ནང་ བཀོད་ནུག།
དེ་ཡང་ པདྨ་དགའ་ཚལ་ ངང་ཤིང་རྡོ་རུག་འཕྲུལ་ཆས་དང་ སྤ་རོ་ སྤུ་བ་ན་ལུ་ རྒྱལ་འཛིན་ཤེས་རིག་བཟོ་སྐྲུན་འབད་ནིའི་དོན་ལུ་ རྡོ་རུག་འཕྲུལ་ཆས་ཅིག་ གཞི་བཙུགས་མི་དེ་གིས་ ལས་འཛིན་ལུ་ གྱོང་རྒུད་ཕོག་མི་ལུ་བརྟེན་ བཙོང་དགོཔ་ ཐོན་ཡོདཔ་བཞིན་དུ་ ད་ལྟོ་ ལས་འཛིན་ལུ་ རྡོ་འཕྲུལ་ཆས་༢ རྐྱངམ་གཅིག་ཡོདཔ་ཨིན་པས།
བསོད་ནམས་ཆོས་འཕེལ་གྱིས་ སླབ་མིའི་ནང་ ད་རེས་ རྒྱུ་ཆས་མཁོ་འདོད་བཀོད་མི་དང་ བཀྲམ་སྤེལ་འབད་མི་ གཉིས་ཀྱི་བར་ན་ མོས་མཐུན་བྱུང་མ་ཚུགས་རུང་ ལས་འཛིན་གྱིས་ རྒྱུ་ཆས་ཚུ་ ཐོན་སྐྱེད་འབད་ས་ལས་ བཀྲམ་སྤེལ་ལྟེ་བ་ཚུན་ བགོ་བཀྲམ་འབད་ནི་ལུ་ དཔའ་བཅམ་དོ་ཟེར་ཨིན་པས།
ཁོ་གིས་འབད་བ་ཅིན་ ཤིང་ཆས་ཀྱི་ གོང་ཚད་ཚུ་ཡང་ གཅིག་སྦེ་བཟོ་སྟེ་ཡོད་ཟེར་ཨིནམ་བཞིན་དུ་ ན་ཧིང་གི་ལོ་ནང་ ཤར་ཕྱོགས་ལས་ ནུབ་ཕྱོགས་རྫོང་ཁག་ནང་ ཤིང་ཆས་སི་ཨེཕ་ཊི་༡༠༠,༠༠༠ དེ་ཅིག་ བཀྲམ་སྤེལ་འབད་ཡི་ཟེར་ཨིན་པས།
རྒྱུ་ཆས་ཚུ་ བཏོན་ནིའི་དོན་ལུ་ རང་བཞིན་གནས་སྟངས་དང་མཐུན་པའི་ དེང་སང་གི་ ཅ་ཆས་ཚུ་ ལག་ལེན་འཐབ་དོ་ཟེར་ཨིནམ་ད་ མི་སེར་ཚུ་ལུ་ ཞབས་ཏོག་བྱིན་ནི་དོན་ལུ་ ན་ཧིང་ལས་ ཤིང་ཆས་ཀྱི་ སིལ་ཚོང་ཁང་ཡང་ གཞི་བཙུགས་འབད་དེ་ཡོད་ཟེར་ཨིན་པས།
བྱེམ་གྱི་ཐད་ལུ་ ནུབ་ཕྱོགས་རྫོང་ཁག་གི་དོན་ལུ་ བྱེམ་བཏོན་ས་ དབང་འདུས་ཤར་རྐྱངམ་གཅིག་འབདཝ་ལས་ མཁོ་འདོད་གྲུབ་མ་ཚུགས་པར་ ལཱ་ཁག་བཏང་རུང་ ལས་འཛིན་གྱིས་ རྒྱུན་མ་ཆད་པར་ བཀྲམ་སྤེལ་འབད་དོ་ཟེར་ བསོད་ནམས་ཆོས་འཕེལ་གྱིས་ བཤདཔ་ཨིན་པས།
ལས་འཛིན་གྱིས་ ལོ་བསྟར་བཞིན་དུ་ ནགས་ཚལ་འཁོར་ལམ་ སེལ་དགོ་དོ་ཡོདཔ་ལས་ ཟད་འགྲོ་ལེ་ཤ་ བཏང་ཡོདཔ་ད་ སྤྱི་ལོ་༢༠༡༦ ལུ་ རྒྱལ་ཁབ་ནང་འཁོད་ལུ་ ནགས་ཚལ་འཁོར་ལམ་ ཀི་ལོ་མི་ཊར་༧༠༠ དེ་ཅིག་ སེལ་ནི་ཨིན་པའི་གནས་ཚུལ།
ཨོ་རྒྱན་རྡོ་རྗེ།


text:
༉ འབྲུག་གི་བཙག་འཐུ་ལྷན་ཚོགས་ཀྱིས་ མི་མང་ཡོངས་ལུ་ཞུ་དོན་འདི་ཡང་ སྤྱི་ཚེས་༢༧–༩–༢༠༡༦ རེས་གཟའ་ལྷག་པ་འདི་ རྒེད་འོག་ཚོགས་སྡེ་༢༠༥ བསམ་གྲུབ་ལྗོངས་མཁར་ཁྲོམ་སྡེ་ཚོགས་སྡེ་ དེ་ལས་ བུམ་ཐང་ དར་དཀར་ན་ ཧཱ་ ལྷུན་རྩེ་ སྤ་རོ་ སྤུངས་ཐང་ཁ་ ཀྲོང་གསར་ བསམ་རྩེ་ བཀྲིས་སྒང་ བཀྲིས་གཡང་རྩེ་ རྩི་རང་ དབང་འདུས་ཕོ་བྲང་ གཞལ་སྒང་ཚུ་གི་རྫོང་ཁག་ཁྲོམ་སྡེའི་ངོ་ཚབ་ཚུའི་ བཙག་འཐུ་གི་ཚོགས་རྒྱན་ཉིནམོ་ཨིན་པའི་བརྡ་དོན་སྤེལཝ་ཨིན།
དེ་འབདཝ་ལས་ འབྲུག་གི་བཙག་འཐུའི་བཅའ་ཁྲིམས་༢༠༠༨ ཅན་མའི་དོན་ཚན་༣༢༩ པ་དང་འཁྲིལ་ གོང་འཁོད་ཉིནམོ་འདི་ལུ་ ཐིམ་ཕུག་ ཕུན་ཚོགས་གླིང་ དགེ་ལེགས་ཕུག་གི་ཁྲོམ་སྡེ་གསུམ་མ་གཏོགས་ གཞན་རྫོང་ཁག་༢༠ ཆ་མཉམ་ནང་རང་ གཞུང་གི་ངལ་གསོ་ཨིནམ་ལུ་ གསལ་བསྒྲགས་འབདཝ་ཨིན། ཚོགས་རྒྱན་ཉིནམོ་སྐབས་ མགྲོན་ཁྱིམ་དང་འབྲེལ་བའི་བཟའ་ཁང་ཚུ་མ་གཏོགས་ གཞན་མི་ཡིག་ཚང་དང་ ཚོང་འབྲེལ་ལས་སྡེ་ཚུ་ ཆ་མཉམ་རང་སྒོ་སྡམ་བཞག་དགོ།
འབྲུག་གི་བཙག་འཐུ་ལྷན་འཛིན་སྤྱི་ཁྱབ།


text:
༉ འབྲུག་གི་བཙག་འཐུ་ལྷན་ཚགས་ཀྱིས་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དན་ཚན་ ༤༥༧ པའི་དགོངས་དན་དང་འཁྲིལ་ སྤྱི་ཚེས་ ༢༡-༦-༢༠༡༨ ལུ་ བྱང་བ་ཁ་-སེའུ་ལ་སྤྱི་འག་གི་ རྒེད་འག་
ཚགས་སྡེ་ཚགས་པའི་གོ་གནས་ལུ་ དུས་མིན་བཙག་འཐུ་འགོ་འདྲེན་འཐབ་སྐབས་ མི་ངོམ་ རྩ་རྒྱས་ བཙག་འཐུ་ གྲུབ་ཡད་པའི་སྐོར་ མི་མང་ཡངས་ལུ་བརྡ་འཕྲིན་སྤེལཝ་ཨིན།
ཐ་བཀོད་གྲུབ་པའི་ཚགས་རྒྱན་སྐྱུར་མི་ཡངས་བསྡམས་ ༣༦༩ ཡད་ས་ལས་ ཚགས་རྒྱན་བཙུགས་མི་བསྡམས་ ༡༥༡ ཚགས་རྒྱན་སྐྱུར་ཏེ་ བརྒྱ་དཔྱ་ ༤༠.༩༢% འང་ཡདཔ་ཨིན། ཚགས་རྒྱན་བཙུགས་མི་བསྡམས་ ༡༣༩ སྤྱི་
འག་གི་ཚགས་རྒྱན་ས་ཁོངས་ནང་ལས་ ཚགས་རྒྱན་འཕྲུལ་ཆས་ཐག་ མི་ངོམ་སྦེ་ ཚགས་རྒྱན་སྐྱུར་ཡད་པའི་ཁར་ ཚགས་རྒྱན་སྐྱུར་མི་ ༡༢ ཀྱིས་འགྲེམ་ཐག་ཚགས་རྒྱན་སྐྱུར་ཡདཔ་ཨིན།
འཐུས་མི་བཙག་འཐུ་གྲུབ་ཡད་མི་འདི་གིས་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དན་ཚན་ ༥༨༠ པ་དང་འཁྲིལ་ཏེ་ བླ་འབུར་གྱི་ས་སྟང་བསུབ་ནིའི་དན་ལུ་ ཧེ་མའི་འཐུས་མི་གིས་ཕྱག་ཞུ་ཡད་པའི་ ལྷག་ ལུས་ཀྱི་གནས་ཡུན་རྐྱངམ་ཅིག་ཕྱག་ཕྱིད་ཞུ་ནི་ཨིན།
མི་མང་ཡངས་ལུ་ བཙག་འཐུའི་བཤེར་ཡིག་བཙུགས་ནི་དུས་ཚད་འདི་ སྤྱི་ཚེས་ ༢༢-༦-༢༠༡༨ ལས་འགོ་བཟུང་སྟེ་ སྤྱི་ཚེས་ ༥-༧-༢༠༡༨ ཀྱི་ ཕྱི་རུའི་ཆུ་ཚད་ ༥ ལུ་ མཇུག་བསྡུ་ནི་ཨིན་པའི་སྙན་ཞུ་འབདཝ་ཨིན།
རང་ལུགས་གནམ་ལ་ས་ཕ་ཁྱི་ ཟླ་ ༥ པའི་ཚེས་ ༩ འམ་ སྤྱི་ཚེས་ ༢༢-༦-༢༠༡༨ ལུ་སྤེལ།
འབྲུག་གི་བཙག་འཐུའི་ལྷན་འཛིན་སྤྱི་ཁྱབ།


text:
༉ ཧེ་མར་ སྤྱི་གཡོགཔ་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ གནས་རིམ་དང་འཁྲིལ་ཏེ་ མ་འདྲཝ་སྦེ་ ཐོབ་དོ་ཡོད་མི་དེ་ ད་ལས་ཕར་ ཤོ་མཚུངས་སྦེ་ འཐོབ་ཚུགས་ནི་ཨིན་པས།
དེ་ཡང་ རྒྱལ་ཡོངས་ཚོགས་འདུའི་ནང་ འབྲུག་གི་དངུལ་ཕོགས་སྒྲིག་བཀོད་གཞི་སྒྱུར་དཔྱད་ཡིག་༢༠༢༢ ཅན་མའི་གུ་ གསུང་གྲོས་ཞིབ་པར་གནང་བའི་ཤུལ་ལས་ ཁ་ཙ་ ཆ་འཇོག་འབད་ནི་དེ་གིས་ཨིན་པས།
དཔྱད་ཡིག་ཆ་འཇོག་གི་དོན་ལུ་ ཚོགས་རྒྱན་བཙུགས་པའི་སྐབས་ ཚོགས་འདུའི་ནང་ འཐུས་མི་༤༢ ཡོད་མི་ལས་༤༠ གིས་ ངོས་ལེན་འབད་ཡོད་པའི་ཁར་ འཐུས་མི་༢ ཀྱིས་ འཛེམ་ཡོདཔ་ཨིན་པས།
དཔྱད་ཡིག་ནང་ སྤྱི་གཡོགཔ་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ རང་སོའི་ གནས་རིམ་དང་འཁྲིལ་ཏེ་ ཁག་མ་འདྲཝ་༣ སྦེ་ ཡོདཔ་ཨིན་པས།
དཔྱད་ཡིག་དང་འཁྲིལ་བ་ཅིན་ བཀོད་ཁྱབ་གནས་རིམ་ཡན་ཆད་འབད་མི་ཚུ་ གནས་སོར་དང་དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་དངུལ་ཀྲམ་༥༥,༠༠༠ དང་ ཞི་གཡོག་གནས་རིམ་པི་༡ ལས་ པི་༥ དེ་ལས་ ཨེསི་ཨེསི་༡ ལས་ ཨེསི་ཨེསི་༤ གནས་རིམ་ཚུ་ལུ་ དངུལ་ཀྲམ་༢༧,༠༠༠ དེ་ལས་ ཨེསི་༡ མན་ཆད་འབད་མི་ཚུ་ལུ་ དངུལ་ཀྲམ་༡༥,༠༠༠ འི་ ཐོབ་ལམ་ཡོདཔ་ཨིན་པས།
ཨིན་རུང་ འཐུས་མི་ཚུ་གིས་ སྤྱི་གཡོགཔ་ཚུ་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ གནས་རིམ་དང་འཁྲིལ་ཏེ་མེན་པར་ ག་ར་ འདྲན་འདྲ་བཟོ་དགོཔ་འདུག་ཟེར་ཞུ་ཡི།
གནད་དོན་དེ་ལུ་ གསུང་གྲོས་གནང་པའི་སྐབས་ དཔལ་འབྱོར་དང་དངུལ་རྩིས་ཚོགས་ཆུང་གི་ཁྲི་འཛིན་ སྒང་ཟུར་-སྨིན་རྗེ་འཐུས་མི་ ཀུན་དགའ་དཔལ་འབྱོར་གྱིས་ ཞུ་མིའི་ནང་ གནད་དེ་ལུ་ གྲོས་བསྟུན་འབད་ཐོག་ལས་ མི་མང་ལས་གཡོག་ག་ར་གིས་ གནས་སོར་དང་ དགོངས་ཞུའི་སྐབས་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་ཚུ་ སྣུམ་འཁོར་ཊཱག་༡ གི་ ཐོབ་ལམ་ཡོདཔ་སྦེ་བཟོ་ཡི་ཟེར་ཨིན་པས།
དེ་འབདཝ་ལས་ ཁོ་གིས་འབད་བ་ཅིན་ སྤྱི་གཡོགཔ་ཅིག་ལུ་ གནས་སོར་དང་དགོངས་ཞུའི་སྐབས་ལུ་ སྒེར་དོན་ཅ་ཆས་སྐྱེལ་འདྲེན་གྱི་ གླ་ཆ་སྦེ་ མཐོ་ཚད་དངུལ་ཀྲམ་༤༠,༠༠༠ རེ་ འཐོབ་ཟེར་ཞུ་ཡི།
མཁའ་སྟོད་-ལ་ཡ་གི་འཐུས་མི་ བསྟན་འཛིན་གྱིས་ ཞུ་མིའི་ནང་ མི་མང་ལས་གཡོགཔ་ གནས་རིམ་ག་བཟུམ་ར་ གནས་སོར་དང་ དགོངས་ཞུའི་སྐབས་ ཟད་འགྲོ་དེ་ ཅོག་འཐདཔ་སྦེ་ འགྱོ་འོང་ཟེར་ཨིན་པའི་ཁར་ བཟའ་ཚང་འབད་རུང་ གནས་རིམ་ཆུང་རིམ་ཚུ་ལུ་ ལེ་ཤ་འོངམ་མས་ཟེར་ཨིན་པས།
དེ་འབདཝ་ལས་ མི་མང་ལས་གཡོགཔ་ཚུ་གི་ གནས་རིམ་ཚུ་ དབྱེ་བ་མ་ཕྱེ་པར་ སྐྱེལ་འདྲེན་གྱི་གླ་ཆ་ག་ར་ ཤོ་མཚུངས་སྦེ་ བཟོ་དགོཔ་འདུག་ཟེར་ འཐུས་མི་བསྟན་འཛིན་གྱིས་ཞུ་ཡི།
དེ་བཟུམ་སྦེ་ བསྟན་རྒྱས་བློན་པོ་ ལོག་ནཱཐ་ཤར་མ་གིས་ ཞུ་མིའི་ནང་ མི་ཚུ་ལུ་ རང་དང་བསྟུན་པའི་ ཅ་ཆས་ཚུ་འོང་ནི་ཨིནམ་ལས་ རང་སོའི་ དངུལ་ཕོགས་དང་རིམ་སྒྲིག་སྟེ་ བྱིན་པ་ཅིན་ ག་ར་གིས་ སྐྱེལ་འདྲེན་གླ་ཆ་ཚུ་ ཤོ་མཚུངས་སྦེ་ འཐོབ་ཚུགས་ཟེར་ཨིན་པས།
སོ་ནམས་དང་ནགས་ཚལ་བློན་པོ་ ཡེ་ཤེས་དཔལ་འབྱོར་གྱིས་ ཞུ་མིའི་ནང་ སྐྱེལ་འདྲེན་གྱི་གླ་ཆ་ དངུལ་ཀྲམ་༤༠,༠༠༠ གིས་ ག་དེ་སྦེ་ ལང་ཚུགས་ག་ཟེར་ཨིནམ་ད་ དཔེར་ན་ ཐིམ་ཕུག་ལས་ བཀྲིས་སྒང་ལུ་འགྱོ་བ་ཅིན་ དངུལ་ཀྲམ་༤༠,༠༠༠ གིས་ མི་ལང་ཟེར་ཨིན་པས།
ཁོ་གིས་འབད་བ་ཅིན་ གལ་སྲིད་ སྐྱེལ་འདྲེན་གྱི་གླ་ཆ་དེ་ དངུལ་ཀྲམ་༦༠,༠༠༠ དེ་ཅིག་ལུ་ ཡར་སེང་འབད་བ་ཅིན་ ཞི་གཡོགཔ་ཚུ་ གནས་སོར་གཏང་ནི་ལུ་ཡང་ ལྷན་ཐབས་འབྱུང་ཚུགས་ནི་མས་ཟེར་ཨིན་པས།
ཚོགས་འདུ་གིས་ ངན་ལྷད་བཀག་སོམ་ལྷན་ཚོགས་ཀྱི་ ཞིབ་དཔྱོདཔ་ཚུ་ལུ་ ཁྱད་ལཱ་གི་འཐུས་དེ་ དངུལ་ཕོགས་ཚད་གཞི་དམའ་མཐའ་ལས་ བརྒྱ་ཆ་༤༥ རེ་དང་ ངན་ལྷད་བཀག་སྡོམ་ལྷན་ཚོགས་ཀྱི་ ཞིབ་དཔྱོདཔ་ཚུ་མ་བརྩི་བར་ ལྷན་འཛིན་དང་ ཁྱད་ལཱ་འབད་མི་གཞན་ཚུ་ལུ་ ཁྱད་ལཱ་གི་འཐུས་དེ་ དངུལ་ཕོགས་ཚད་གཞི་དམའ་མཐའ་ལས་ བརྒྱ་ཆ་༢༠ སྤྲོད་དགོཔ་སྦེ་ ཆ་འཇོག་གྲུབ་ཅི།
དཔྱད་ཡིག་ཟིན་བྲིས་ནང་ སྤྱི་གཡོགཔ་ཅིག་ལུ་ ཕྱིའི་རྒྱལ་ཁབ་ནང་ འགྲུལ་སྐྱོད་འབདཝ་ད་ བཟའ་འཐུང་ (ཐེངས་གསུམ་རེ་)དང་ ཉལ་ས་ཡོད་པའི་སྐབས་ ཞོར་ཁར་བྱུང་བའི་འགྲོ་སོང་གི་དོན་ལུ་ ཉིན་འཐུས་བརྒྱ་ཆ་༢༠ ཐོབ་ལམ་མེདཔ་སྦེ་བཟོ་མི་དེ་ ཡོདཔ་སྦེ་བཟོ་ཡོདཔ་བཞིན་དུ་ བློན་ཆེན་དང་ འབྲུག་གི་ཁྲིམས་སྤྱི་བློན་པོ་ ལྷན་རྒྱས་གཞུང་ཚོགས་ཀྱི་ བློན་པོ་དང་འདྲ་མཉམ་གྱི་ གོ་གནས་འཆང་མི་ཚུ་དང་གཅིག་ཁར་ ཕྱག་ཞུ་སྟེ་འགྱོ་མི་ འགོ་དཔོན་ཚུ་ལུ་ སྦྱོར་འཇུག་འབད་དགོཔ་ཨིན་པས།
དཔྱད་ཡིག་དེ་ཡང་ རྒྱལ་ཡོངས་ཚོགས་འདུ་གིས་ ཆ་འཇོག་འབད་དེ་ རྒྱལ་ཡོངས་ཚོགས་སྡེ་ལུ་ གྲོས་བསྡུར་གྱི་དོན་ལུ་ ཏི་རུའི་དཔྱད་ཡིག་སྦེ་ བཏང་ཡོད་པའི་གནས་ཚུལ།
ཨོ་རྒྱན་རྡོ་རྗེ།


text: ༉ དཔལ་མི་དབང་མངའ་བདག་རིན་པོ་ཆེའི་ ༧ ཞབས་ལས་ སྤྱི་ཚེས་ ༡༧-༨-༢༠༡༨ ལུ་ འབྲུག་གི་སྤྱི་ཚོགས་གསུམ་པའི་ རྒྱལ་ཡོངས་ཚོགས་འདུའི་བཙག་འཐུ་ འགོ་འདྲེན་འཐབ་ནིའི་དོན་ལུ་ བཀའ་ཐམ་གསེར་གྱི་བདུད་རྩི་ སྤྱི་བོར་ཕེབས་མི་འདི་ སྒོ་ ༣ གུས་པ་ཆེན་པོའི་སྒོ་ལས་ ཕྱག་ཕྱིད་ཞུ་ཐབས་ལུ་དང་ འབྲུག་གི་བཙག་འཐུའི་བཅའ་ཁྲིམས་ ༢༠༠༨ ཅན་མའི་དགོངས་དོན་དང་འཁྲིལ་ སྤྱི་ཚོགས་གསུམ་པའི་ རྒྱལ་ཡོངས་ཚོགས་འདུ་གི་བཙག་འཐུ་ ༢༠༡༨ དང་འབྲེལ་བའི་ འདེམས་ཁོངས་ དོ་འགྲན་ཁས་ལེན་ཡི་གུ་ འདེམས་ངོའི་གདམ་ངོ་བཏོན་ནི་ བཙག་འཐུའི་ཐོ་ཡིག་ ཚོགས་རྒྱན་འཕྲུལ་ཆས་ ཚོགས་རྒྱན་ས་ཁོངས་ ཚོགས་རྒྱན་འགོ་དཔོན་ ཚོགས་རྒྱན་འཛིན་སྐྱོང་ བདེ་སྲུང་ དེ་ལས་ གཞན་དགོས་མཁོ་དང་ གྲ་སྒྲིག་ཚུ་དང་འབྲེལ་བའི་ཁ་གསལ་ གཤམ་འཁོད་ལྟར་དུ་ མི་མང་ཡོངས་ལུ་ བརྡ་འཕྲིན་སྤེལཝ་ཨིན།